A 


. 


a 3 
. e. . 
° UPS UL) .. e. 


ANA TATTO 
y + ART 
4 A 


EL iso 


LAA 


LA 
ONDA 
Masė 


Ma » 


UA 


REDAKCIJA ATSAKO 


K. Č. Lietuviui. Kiekvienas laikraštis 
savo nuožiūra taiso straipsnius ir net lais- 
vąją kūrybą, jei joje yra trūkumų. Jei 
Draugas nenori, kad jūsų eilėraščiai būtų 
„reformuojami“, nieko kito mums nebelieka, 
kaip tik jų nespausdinti, nes eilėraščiuose 
yra trūkumų. Eilėraštį „Išvažiuoju art dirvo- 
nų“ turėjome apkarpyti,nes perdaug ryškus 
jame Binkio eilėraščio sekimas. „Su jauny- 
ste“ ir kituose eilėraščiuose nemaža trūku- 
mų ir įvairių nenuoseklumų. Tokie eilėraš- 
čiai kaip „Kruvinas peilis“ ir „Raudonskruo- 
stė mergužėlė“ nieko bendro neturi su po- 
ezija. 

Ir šiuo kartu jdéjome pataise savo nuo- 
žiūra. Tačiau nenorime daugiau Draugo „že- 
minti ir skriausti“, todėl atsiųstais eilėraš- 
čiais nebegalėsime pasinaudoti. 

Aukštaičiui. Draugo poezijoje dar daug 
pasitaiko netobūlumų. Visų pirma ne visai 
skiriate, kas yra gražu, nauja, o kas prasta, 
nublukę. Daug vartojat gramatiškų rimų. 
Kai kuriuos eilėraščius pataise įdėsim. 

Cekauskui ir Kuolaičiui. Eilėraščius 
gavome, pasinaudosim jais vėliau. 

Magalonei. Šiuo kartu dar nei straip- 
sneliai nei eilėraščiai spaudai netinka. 

Dzieškaučiniui. Kai kuriomis eilutė- 
mis pasinaudosim. Draugo poezija labai sil- 
pna Formos atžvilgiu. Pradedant rašyti, visų 
pirma reikėtų susipažinti su pagrindiniais 
eiliavimo reikalavimais. Visų jūsų eilėraščių 
galūnių darna, t. y. rimas, tai tik tų pačių 
"gramatiškų formų derinimas, pav., mergelė- 
porelė, mūsų-jūsų, paspaudėm-audėm, nak- 


tužė-širdužė-mergužė ir t. t. Tokia galūnių 
darna yra nepoetiška, negraži. 

A. Ivanauskaitei. Neblogai, sese, rašai, 
bet kai kurios eilutės daugiau tiktų vaikams, 
pav.,,„Aušrelės“ skaitytojams. Prašom mums 
atsiųsti eilučių, pritaikintų jaunimui ir vyres- 
niems skaitytojams. 

Žižmaičiui. Draugas painioji ritmą, bet 
vistik šiuo kartu eilėraščiai geresni už 
anksčiau atsiųstus. Jais galėsime pasinau- 
doti. Prašai paaiškinti apie „savotiškus“ eilė- 
raščius, kurie, Tamstos manyrnu, neturi nei 
rimo nei ritmo ir forma jų savotiška, o vis 
tik yra spausdinami ir giriami. Gaila, kad 
nenurodai, kur tokius eilėraščius skaitei. 
Greičiausiai tai buvo naujoji poezija. Šie 
eilėraščiai taip pat turi ritmą, tik jis yra sa- 
votiškai išdėstytas, atsižvelgiant į sakinių ir 
žodžių svarbą. Rimas Cia esti nepilnas, 
o kartais ir visai nėra. Daug dėmesio krei- 
piama į posmų ir eilučių sudarymą, t. y. 
ornamentiką. Ją sudarant taip pat atsižvel- 
giama į sakinių ir žodžių turinį ir jų svarbą. 
Tokie eilėraščiai daug sunkiau rašyti. 

V. B. Eilėraščius gavome. Kas tiks, įdė- 
sime. | | 

Gėliūniškiui. Pasikalbėsime su minimu 
asmeniu ir kiek galėsime stengsimės padėti 
jūsų pažįstamui. 

Vietiniui. Dėkojame už nuotraukas ir 
korespondenciją. 

Beržui. Gavome. Dėkui. 

Tiv. Bus įdėta vėliau. 

A. G. Džiugu, kad bendradarbių eilės 
didėja. Kas tiks, dėsime. 


— Ne pirma ir ne paskui, bet iš karto reikia auklėti žmoguje katali- 


kas ir lietuvis — sako Tautos Vadas Antanas Smetona. 


Tik tas auklėja toki žmogų, kas skaito, piatina „Jaunimo Draugą“ ir 


jame skleidžiamas mintis. 

Kaip palengvinti vargu našta 


Tik šviesus, valingas ir kūrybinių 
jėgų kupinas lietuviškas jaunimas pa- 
jéss šių dienų sunkioje būklėje sék- 
mingai grumtis su vargais ir naudin- 
gai patarnauti savo kraštui. Todėl vie- 
nas svarbiausių mūsų bręstančios kar- 
tos siekiamų tikslų yra savo dvasinio 
pajėgumo ugdymas. 

Tačiau, to tikslo siekiant, reikia 
visuomet turéti galvoje, kad kiekvienos 
tautos bei visuomenės ir kiekvieno 
paskiro asmens dvasinių jėgų plėtotė 
žymiai priklauso nuo medžiaginių są- 
lygų, kuriose tenka toms jėgoms pa- 
sireikšti. Medžiaginis gerbūvis — ge- 
riausia dirva apšvietai, mokslui ir ap- 
skritai kultūrai klestėti. Priešingai, nuo- 
latinė sunki kova dėl kasdienės juodos 
duonos nepakankamo kąsnio kartais 
išsemia visas varguolio jėgas ir užima 
visą jo turimą laiką; kultūrinės gėry- 
bės jam nepasiekiamos. Be to, me- 
džiaginis skurdas dažnai pagimdo vi- 
sokius nupuolimus ir parengia tautinį 
bei dorovini išsigimimą. Todėl tenka 
kreipti ypatingas dėmesys į mūsų tau- 
tiečių medžiaginę būklę ir budriai da- 
boti, kad nepraleidus nė vienos pro- 
gos savo vargui sumažinti. 

Tiesa, mūsų krašto ūkiškasis gyve- 
nimas reikalauja didelių ūkiškų re- 


formų, bet jos ne nuo mūsų priklauso, 
apie jas būtų bergždžia ir kalbėti. Bet 
ir mūsų rankose būna kai kurių prie- 
monių savo būviui pagerinti, tik dau- 
gumas jų nepanaudoja. 

Argi ne mūsų pačių kaltė, kad be- 
veik visa prekyba ir amatai mūsų 
krašte ne lietuviams atiteko. Lietuviš- 
kos skaitlingos šeimos nariai, užuot 
ėmęsi amato ar kitokio verslo, pasi- 
dalina iš tėvų paveldėtą, ir taip jau 
mažą, nederlingos žemės sklypą, kad 
ant jo dar didesnį, negu jų tėvai, vargą 
vargtų. 

Žinoma, kad nelengva toli nuo mie- 
sto gyvenančiam neturtingam ūkinin- 
kaičiui amato pasimokinti. Sunku ir 
prekybą be pinigo pradėti. Tačiau taip 
pat yra žinoma, kad tvirtas pasiryži- 
mas ir ištvermė gali didžiausias kliu- 
tis nugalėti, tik, deja, dažniausiai to 
pasiryžimo ir ištvermės trūksta. Juk 
nė vienas žymus amatininkas, ar net 
pramoninkas, savo verslą pradėjo nuo 
dirbtuvės grindų plovimo, būdamas 
nedavalgęs ir apiplyšęs. O didieji pir- 
kliai dažniausiai pradeda prekybą nuo 
silkių ir adatų pardavinėjimo. Jie pa- 
skui tampa žymūs ir turtingi, nes jie 
žino laimės paslaptį, jie yra giliai įsi- 
tikinę, kad kiekviena, mokslą einant, 

išvargta diena paskui būna tvirtas, ge- 
rai procentuojantis indelis visam gy- 
venimui, | 

Antra mums pasiekiama priemonė 
kovai su medžiaginiu skurdu—tai vi- 
suomeninis susipratimas,ar kitaip sa- 
kant, solidarumas, pasireiškiąs sutar- 
tiniu tautiečių bendravimu ir savitar- 
pio parama ekonominiame gyvenime, 

Šiandie žmonių reikalai taip susi- 
painioję, kad ir dienos neišgyvena 
vieni kitų neužkliuvę. Tai, žiūrėk, tau 
kito pagalbos prireikė, tai vėl tenka 
kitam patarnauti. Mat, pats negali 
visa žinoti, visa mokėti ir visa, kas 
reikia, pasigaminti, Vieni tinka vienam 
darbui, o kiti kitam. Todėl ir atsiranda 
neišvengiamas reikalas vieniems kitų 
patarnavimu naudotis. 

Kaip būtų naudinga, kad lietuvis 
savo reikalus atliktų pas lietuvį: ver- 
slininkas pirktų reikalingus ukiskus 
gaminius pas savo tautietį ūkininką, 
o pastarasis naudotųsi savo tautiečio 
verslininko patarnavimu. Iš to būtų 
dviguba nauda: pinigas verstųsi tarp 
savųjų ir nebūtų išnaudojimų, nes lie- 
tuvis savo pareigose sąžiningas. 

Gražių visuomeniško subrendimo 
pavyzdžių mums pateikia kitataučiai, 
Kas mūsų nepastebėjo, kad žydas, ką 
tik gali, perka pas žydą. Jis ir darbo, 
ypač švaresnio darbo, duoda pirmiau- 
sia savajam tautieciui. Todėl žydai 
lengviau verčiasi ir gražiau už mūsiš- 
kius gyvena. 

Taip pat mums prieinamos kope- 
čios gerbuvin kopti—tai taupymas. 

Žinoma, ne kiek ten pritaupysi, kai 
bent pusmetį skatikas rankon nepa- 
kliūna, o žiupsnį druskos ar lašą Ži- 

balo reikia bargan imti. Bet juk tarp 
mūsų būna ir tokių, kurie dažnai ska- 
tiką mato, tik, deja, neilgam. Dauge- 
lis mūsų šį tą dirba ir šiek tiek užsi- 
kruta, bet dažnai, ką gauna, tą ir iš- 
leidžia, arba dar daugiau išleidžia, 
negu gauna, ir iš skolų niekad neiš- 
brenda. 

Tiesa, kad laikai sunkūs ir visų 
pajamos palyginamai mažos. Bet jeigu 
laikai pagerėtų ir kiekvieno pajamos 
dvigubai ar trigubai padidėtų, tai juk 
ir tuomet visiems neužtektų, juk ir 
tuomet būtų prasiskolinusiy. O jeigu 
priešingai, sunkmetis ilgiau tvertų ir 
pajamos mažėtų, tai ir tuomet gyvi 
žemėn nelystum, o tik prie naujų gy- 
venimo sąlygų prisitaikintum ir toliau 
gyventum, 

Vadinasi, galima išsiversti dar su 
mažiau, negu dabar kiekvienas mūsų 
išsiverčia, vadinasi — ir dabar galima 
taupyti, Ciareikia tik taupymo dvasios, 
reikia noro šį tą uzsigyventi. Ne tas 
turtėja, kas daug uždirba, bet tas, kas 
mažiau išleidžia, negu uždirba. 

Ne vienas mūsų dažnai skundžia- 
mės savo vargais ir kaltinam sunkius 
laikus ar blogas aplinkybes. Kitiems ir 
galvon neateina, kad daugelis nūdie- 
nio skurdo priežasčių yra tarp mūsų 
ir kad mūsų rankose yra nemaža 
priemonių savo būklei gerinti, 

Kiekvienas šviesus jaunuolis pri- 
valo žinoti, kad gera mūsų tautiečių 
medžiaginė būklė yra būtina mūsų 
dvasinių jėgų ugdymo sąlyga ir viso- 
kio savarankiškumo pagrindas. Dary- 
kim bent tai, ką šiandie galim daryti 
tam pagrindui sutvirtinti. 


Titnagas. 


NEMUNO JUOSTA 


Gražiai ir moderniškai susitvar- 
kiusį Kauną puošia platusis Ne- 
munas, kurį, tartum pasakiškos 
juostos, perjuosia keli naujoviški 
tiltai, jungdami miestą su prie- 
mieščiais. Vaizdely — pertvarko- 
mas Aleksoto tiltas, ledlaužiai 
ir dalis miesto. 


hooperacija Ir jos reikšmė mūsų krasl 


(Paskaita, skaitytina jaunimo susirinkimuose.) 


Mūsų sodžiaus buities keliai erškėčiais 
nukloti, gausiai karčiomis, o dažnai ir kruvino- 
mis ašaromis aplaistyti. Jau keletas šimtme- 
čių mūsų sodžiui tenka nešti sunki gyvenimo 
našta, vesti kova dėl juodos duonos kąsnio. 
Nors mūsų sodžiaus gyventojai dirba sunkiau 
negu kiti, bet to darbo vaisių visai mažai 
temato. Kadaise prieš dešimtis ir šimtus 
metų visa, ka mūsų vargingas sodžius pa- 
gamindavo, pasiimdavo galingasis ponas, ku- 
ris savo darbininkus, mūsų sodžiaus gyvcn- 
tojus, išnaudodavo ir traktuodavo juos kaip 
gyvulius. Dabar, kada jau iš ponų vergovės 
išlaisvininta, kada baudžiavos pėdsakai liko 
tik raštuose, padavimuose ir iš dalies mūsų 
būde, mūsų sodžiaus gyvenimas labai mažai 
pagerėjo. Nežiūrint, kad ūkiai vedami nau- 
jesniais, lyg ir pagerintais būdais, kad iš tų 
ūkių gaunami didesni derliai, bet mūsų so- 
džiaus gyveniojai vistiek kenčia skurdą ir 
vargą, vistiek tenka palirii skaudus juodos 
duonos nedateklius. O ką jau kalbėti apie 
mūsų sodžiaus kultūrinę padėti! Tuo tarpu, 
kai kitur gyveną ūkininkai naudojasi visu, 
pilnu šių dienų gyvenimu: išnaudoja savo 
reikalams spaudą, elektrą, telefoną, radio, 
ivairius motorus (pav., autus) ir kitus žmonių 
gyvenimą lengvinančius išradimus. Negalima 
sakyti, kad nejaustų tos padėties mūsų ūki- 


ninkai ir kad nenorėtų jos pataisyti, page- 
rinti. Daugumas, sunkiai dūsaudami, galvoja, 
kaip iš to skurdo išsivaduoti ir sukurti bent 
kiek šviesesnį rytojų. Bet tiems norams ivyk- 
dyti reikia ne tik noro, bet ir valios, sutari- 
mo, pasiryžimo. Pirmiausia reikia surasti tie- 
sus, tikras kelias, kuriuo einant pamažu, bet 
nuolat, galima būtų gerinti dabartinė padėtis. 
Be to, reikia visiems gerai įsisąmoninti, kad 
šiuo metu galima dabartinė padėtis pagerinti 
tik savo jėgomis, nelaukiant jokios pagalbos 
iš šalies ar iš viršaus. 

Šiandie ūkininkai iš savo ūkių negali tiek 
gauti, kiek jiems reikia visokiems reikalams 
išleisti. Žodžiu, ūkininkai yra priversti išleisti 
daug daugiau, negu gauna iš ūkio. Tokiu 
būdu kasmet susidaro nedateklius, kuris ir 
yra ūkininkų pražūtimi. Esant nedatekliui, 
ūkininkas neturi lėšų sugedusiems ūkio iran- 
kiams sutaisyti, negali savo ūkio ar jo paskirų 
šakų gerinti. Tuo tarpu auga jaunoji karta, 
kurią reikia išmaitinti, bent kiek pamokinti, 
aprengti ir duoti koki nors pragyvenimo 
šaltini. Užsidarius Amerikos ir kitų valstybių 
sienoms, i kurias išvykdavo daugybė mūsų 
krašto žmonių, dabar priversti pasilikti savo 
krašte, laukti netikro rytojaus. 

Tokiai padėčiai esant, reikia su didžiausiu 
rimtumu pažvelgti i gyvenimą ir ieškoti ko- 

kios nors išeities. Ypatingai tuo reikia susi- 
rūpinti jaunajai kartai, mūsų jaunuomenei, 
kad ji galėtų surasti priemonių dabartinei 
padėčiai gerinti ir sudaryti palankesnes savo 
gyvenimui sąlygas. 

Pažvelgus šiandien į mūsų sodžių tenka 
pastebėti vienas labai neigiamas jame reiški- 
nys — žmonių pakrikimas. Nors visi ūkinin- 
kai kenčia tą patį vargą ir skurdą, nors dirba 
ir tą pati vienodą darbą, bet gyvenime kiek- 
vienas eina savu keliu, mažai viens kitam 
padėdamas. Toks nesutarimas bendruose var- 
guose, bendrame gyvenime yra labai kenk- 
smingas. Norint patiems savo padėtį page- 
rinti, reikia visuose reikaluose, visose srityse 
ir visuomet visiems eiti iš vien. Tik tada 
yra galima šiokia tokia pažanga, šiokis tokis 
gyvenimo pagerinimas, 

Štai, pažiūrėkite i skruzdėlyną. Tūkstan- 
čiai mažų skruzdėlių bėga vienu, pačių išva- 
lytu keliu ir neša kas lapelį, kas spyglį, kas 
šakutę. Neša visos į vieną vietą, vieną skru- 
zdėlyną. lr po metų kitų mažutis skrudély- 
nas išauga į didelį, metrini kaupą, kuriame 
skruzdėlių skaičius irgi atitinkamai padidėja. 
Taigi matome, kad bendrai dirbdamos suneša 
tokias krūvas, pasistato tokius milžiniškus 
sau rūmus. Bet ir nieko nuostabaus. Jos dir- 
ba sutartinai, nuoširdžiai, stropiai ir tvarkingai. 
Viena kitai nekenkia, netrukdo, bet padeda, 
ko viena negali, tai kita suteikia savo pagal- 
bą. Priešingu atveju jos visos žūtų nuo šal- 
čio ar kitų priežasčių. Tą pati matome bičių 
gyvenime. Panašiai elgiasi ir paukščiai kai 
skrenda į dausas — šiltus kraštus. Tada jie 
lekia dideliais pulkais, stengdamiesi visur 
viens kitam padėti. Skrisdami per jūrą audros 
metu visi kartu susileidžia ant vandens ir su- 
kibe bendrai kovoja su įšėlusia audra, iniršu- 
siomis didžiulėmis bangomis. Ir tokiu būdu 
išlieka gyvi ir sveiki. Jeigu lėktų kiekvienas 
sau, tai didesnė jų dalis žūtų. Sitokis tam- 
prus sugyvenimas, vieno kitam padėjimas, 
dirbimas kartu vieno bendro barbo vadinasi 
solidarumas, bendradarbiavimas, arba dar ko- 
operacija. Šio darbo svarbiausi dėsniai yra 
šie: laimėje ir nelaimėje visi už vieną, o vie- 
nas už visus; nesiduoti niekam skriausti ir 
išnaudoti; visus reikalus, su kuriais gyvenime 
susitinkama, imti savo rankosna, 

Šie pavyzdžiai jau nuo daugelio metų 
apgalvotai pagal tam tikrus dėsnius įvesti ir 
žmonių gyvenime, steigiant bendroves, koo- 
peracijas. 

Kooperacija po savo vėliava subūrė daug 
milijonų žmonių, o kai kurias valstybes bei 
kraštus išvedė iš skurdo ir vargo. Mūsų krašte 
kooperacija jau pažįstama, prigijusi, bet men- 
kai išsiplėtusi, nes jos dėsniai mūsų žmonėms 


tik paviršutiniškai težinomi. Prisižiūrėkin.e 
arčiau ir pasvarstykime jų reikšmę mūsų 
krašte. 


Svarbiausias kooperacijos dėsnis, tai ben- 
dromis jėgomis gerinti savo gyvenimą. Tai 
yra labai bendras posakis. Todėl, norėdami jį 
suprasti ir išaiškinti jo praktišką reikšmę, 
panagrinėkime atskiromis gyvenimo šakomis. 
Imkime pirmiausia vartojimo sritį. 

Kiekvienam žmogui, taigi ir ūkininkui, rei- 
kia druskos, žibalo, rūbų, batų, vinių ir t. t. 
Taigi kiekvienas žmogus yra vartotojas. Be- 
veik visus vartojamus dalykus žmonės per- 
kasi mažose krautuvėse. Pavyzdžiui, viniai 
atkeliauja pas ūkininką tokiu būdu: pirmiau- 
sia fabrike pagaminti viniai parduodami di- 
deliam urmininkui (kuris laiko didelius san- 
dėlius ir pardavinėja tik urmu—hurtu), O šis 
parduoda mažesniam urmininkui, iš kurio 
ima didelės krautuvės, iš šitų mažos krautu- 
vėlės, iš kurių perkasi ūkininkas. Tai ką gi 
šioje srityje gali padėti kooperacija?—Vinial, 
keliaudami per keletą rankų, vis brangsta, jų 
kaina didėja..Pirmiausia gerokai uždirba vinių 
gamintojas— fabriko savininkas, toliau uždirba 
stambusis urmininkas, didelės krautuvės sa- 
vininkas ir galutinai smulkus krautuvininkas. 
Uždirba jie visi už tarpininkavimą. UzZdirba 
jie gerokai, nes per keletą metų smarkiai 
praturtėja, puikiai įsitaiso. Užsidirba todėl, kad 
kiekvienas vinius parduoda brangiau, negu 
pirko, o kai kada menką jų rūši parduoda 
kaip gerą, aukštą. Dažnai parduodami apgauna 
sverdami bei matuodami. Kadangi vinių vi- 
siems ūkininkams reikia,. tai galima pasielgti 
šitaip: vienos apylinkės ūkininkams reikėtų 
susidėti pinigų ir vinius nupirkti pas fabriko 
savininką. Tada bus aplenkti keli tarpininkai 
ir viniai daug pigiau atsieis, ūkininkams liks 
keletas ar daugiau auksinų. Tai štai ir yra vienos 
gyvenimo srities pagerinimas, palengvinimas 


SUJUDO | 
PALMIŲ ŠALIS 


Palestinos miestas 
Gaza, kuriame pa- 
skutiniu metu įvy- 
ko didelės riaušės 
ir muštynės arabų 
su žydais. Mat, kas- 
kart vis daugiau žy- 
dų renkasi Palesti- 
non, kur linkę su- 
kurti savo valtsybe- 
Tam priešinasi ara- 
bai, kurie nori išva- 
ryti Žydus iš Palesti- 
nos ar bent suvar- 
žyti jų įvažiavimą. 


bendrai sujungtomis jėgomis. Tokiu būdu ga- 
lima nusipirkti ne tik vinių, bet ir druskos, 
cukraus, muilo, žibalo ir t. t, žodžiu, visų 
vartojamų dalykų. Panašiai galima ne tik 
nusipirkti, bet patiems ką nors pagaminti ir 
savo nariams parduoti. Tada prekės dar pi- 
giau atsieitų. 

Tą visa galima atsiekti suorganizavus 
vartotojų kooperatyvą, bendrovę. Šios ben- 
drovės tikslas—visus vartojamus dalykus pirkti 
tiesiai iš fabriko arba iš urmo sandėlio, ap- 
lenkiant visą eilę tarpininkų. Pirktas prekes 
parduoti nariams tokia kaina, kad prekes par- 
davus pasidengtų išlaidos ir dar šiek kiek liktų 
pelno, kuris gale metų padalinamas tarp na- 
rių pagal jų ipirkimo sumas, t. y. kas daugiau 
ipirko, tas atitinkamai daugiau gauna ir pelno. 
Be to, bendrovė griežtai pasiryžta laikyti tik 
geras prekes, duoti gerą, teisingą svorį arba 
mastą. 

Šitokia kova su išnaudojimu, apgavystė 
yra visada sėkminga ir ūkininkams labai 
naudinga. Praktika parodė, kad tuo būdu 
galima sutaupyti didžiausias sumas ir per 
ilgesnį laiką žymiai pagerinti savo narių ger- 
būvį. Pažiūrėkime, ką šioje srityje atsiekė 
seniausia pasaulio vartotojų bendrovė. 

Vartotojų bendrovės atsirado Anglijoje 
1844 metais, siaučiant dideliam nedarbui Roč- 


delio miesto 28 audinių fabriko bedarbiai, 
galvodami apie savo sunkaus gyvenimo pa- 
gerinimą, nutarė įsteigti vartotojų bendrovę, 
kurią pavadino ,Rocdelio teisingųjų pionierių 
sąjunga“. Sąjunga nustatė, kad nuo narių 
bus imamas pajus po 1 svarą sterlingų, ku- 
ris galima sumokėti dalimis. Už tuos pinigus 
Sąjunga įsteigs vartojamųjų dalykų krautuvę, 
pradės gaminti tik tokias prekes, kurios bus 
reikalingos; pastatys namą, kuriame ras prie. 
glaudą nariai, bus įsteigta mokykla dėl narių 
vaikų, klubas ir t. t.“. Kadangi nariai buvo 
bedarbiai, tai pajų mokėjo dalimis, kas savaitė 
po 24 skat. Pradžioje surinko taip mažai pi- 
nigų, kad galėjo nupirkti tik miltų, cukraus, 
sviesto. 

Toliau pirmoji pasaulyje vartotojų ben- 
drovė žengė didžiuliais žingsniais pirmyn: 


MA Nariy O Apyvarta | Pelnas 
skaičius 
svarų sterlingų 
1855 1.400 11.032 44.902 3.109 
1865 5.326 78.778 196.234 25.156 
1875 8.415 223.682 205.657 48.212 
1885 11.084 324.645 252 072 45.254 | 
1895 12.534 362.295 290.056 51,713 
1905 12.802 | 338.820 280552 | 54.339 
1915 21.794 380.600 459.100 80.300 | 
1920 25.162 455,100 | 1.011.197 | 111.447 

Dabar ši bendrovė turi 40 filijy, kurių 
kiekviena yra nuosavuose namuose. Turi savo 
didžiulę rūbų siuvyklą, batų dirbtuvę, sker- 
dyklą, duonos kepyklą, tabako fabriką, ma- 
lūną, audyklą, verpyklą, popieriaus fabriką, 
didžiulę 25.000 tomų bibliotetą, ir prie fi- 
lijų 25 skaityklas. Bendrovė kasmet už pajų 
moka 49/5, o už ipirktą sumą 11%. Bendro- 
vės krautuvėse dirba keli šimtai darbininkų, 
o dirbtuvėse ir fabrikuose jų priskaitoma tūk- 
stančiai. 

Ročdelio pionierių pavyzdžiu prasidėjo 
steigtis visuose Anglijos miestuose vartotojų 
bendrovės, o netrukus ir visame pasaulyje. 

Lietuva nors yra jaunutė valstybė ir koo- 
peratini gyvenimą pradėjo tvarkyti tik prieš 
kelioliką metų, bet jau dabar per įvairius 
kooperatyvus ūkininkai visko gali gauti ir 
viską gali parduoti. Vien tik vartotojų bendro- 
vių dabar Lietuvoje veikia apie 260 su 41.600 
narių, kurių pajų kapitalas siekia 5.300.009 
litų, ovienerių metų apyvarta viršija 52 milijo- 
nus litų. Kredito kooperatyvų yra apie 400, 
pieno padirbimo bendrovių apie 230, žemės 
ūkio kultūrai kelti—apie 240, įvairių kitų apie 
60. Taigi iš viso Lietuvoje veikia apie 1.100 
įvairių kooperatyvų su 190.000 narių. Iš to 
matome, kad Lietuvoje kooperacija išvarė 
labai plačią vagą. Pažanga kiekvienais metais 
yra žymi, nes kaip valdžia, taip ir patys ūki- 
ninkai su didžiausiu atsidėjimu remia koope- 
ratinę idėjąir visomis pastangomis padeda jai 
vystytis. 

Žodžiu, 1844 metais 28 Ročdelio bedarbių 
paskutiniais skatikais sukurta vartotojų ben- 
drovė davė pradžią milžiniškam sąjudžiui, ku- 
ris paplito po visą pasaulį ir per kelias de- 
šimts metų po laumės juostos vėliava *) su- 
Jungė dešimtis milijonų vargingiausių darbo 
žmonių, kurie čia rado apsaugą nuo visokio 
plauko išnaudotojų. Mat, kooperatinė idėja 
visai skiriasi nuo privatiškų prekybininkų ar 
pramonininkų tikslų. Šie paskutinieji visomis 
priemonėmis stengiasi kuo daugiausia už- 
dirbti, kuo didžiausius susikrauti sau turtus. 
Prekybininkai (pirkliai) susikrauna turtus, par- 
davinėdami labai brangiai prekes vargingiems 
žmonėmis, be to, pardavinėdami apgaudinėja 

*) Kooperatininkai turi savo vėliavą, kuri sudaryta 
iš laumės juostos („striaubiio“) spalvų. 

pirkėjus, duodami mažesnį svorį, ar mastą 
(mierą) arba menkos rūšies prekę parduoda 
kaip geros rūšies. Pramonininkai (fabrikų savi- 
ninkai) praturtėja tokiu būdu, kad darbinin- 
kams moka už darbą labai mažai, o tuos ga- 
minius, kuriuos darbininkai taip pigiai paga- 
mina, parduoda labai brangiai. Tokiu būdu 
šitie piniguočiai susikrauna didžiausius tur- 
tus, išnaudodami pačius vargingiausius žmo- 
nes. Taigi pinigai pramonininkų ar prekybi- 
ninkų rankose virsta neturtingų žmonių išnau- 
dojimo, pavergimo įrankiu, turtu tik tiems, 
kurie turi pinigų. Tuo tarpu pinigai koope- 
ratininkų rankose yra priemonė vargingų žmo- 
nių padėti pagerinti. Čia ne pinigas žmones 
pavergia, bet žmonės pinigą. Kooperatinin- 
kams pirmoje vietoje svarbu žmonės, o ne 
kapitalas. Kooperatyve gali rasti sau vietą 
tik doras, teisingas žmogus. Čia visi lygūs: 
ar turi vieną pajų ar 10, vistiek tik vieną 
balsą teturi. Kooperatyvui svarbu ne pel- 
nas, bet pagerinimas savo narių padėties: 
svarbu, kad nariai geriau gyventų, kad švie- 
stųsi, kultūrėtų. Todėl kooperatyvai stengiasi 
turėti knygynėlius, skaityklas, bibliotekas ir 
net mokyklas. Iš to matome, kad kooperatinė 
idėja labai plati: ji apima visą žmogaus gy- 
venimą ir stengiasi išauginti naują žmogų, 
kuris mokėtų broliškai gyventi, sudaryti su 
sau panašiais vieną bendrą šeimyną ir būtų 
pasiryžęs kiekviename atsitikime padėti savo 
artimui pagal dėsni: visi už vieną, o vienas 
už visus. 

Mūsų krašte šiai idėjai dar plati dirva. 
Nors jau yra keliolika kooperatyvų ir nors jų 
medžiaginė padėtis gera, bet pati kooperatinė 
idėja kaip narių taip ir nenarių tarpe dar 
mažai žinoma ir nesuprantama. Todėl mums 
reikia savo krašte plėsti ne tik kooperatyvų 
skaičių, bet ir pačią idėją, be kurios koope- 
ratyvai ilgai neišsilaikys. 

Kooperatyvų yra daug rūšių: vartotojų, 
gamintojų, darbo, kredito, sveikatos ir t. t. 
Mūsų krašte pirmiausia reikėtų steigti ga- 
mintojų (pav., pieninės) ir vartotojų. 

Vartotojų bendrovė galima steigti mieste- 
liuose, kur dar nėra panašios bendrovės, 
didesniuose kaimuose, kurie yra toliau nuo 
miestelių, turinčių vartotojų bendroves, prie 
vieškelių, plentų ir t. t. Žodžiu, vartotojų 


bendroves galima steigti ten, kur arti néra 
isisteigusios kitos bendrovés. Pries steigima 
reikia surinkti mažiausia 40 asmenų, kurie 
sutiktų tuojau prisidėti prie bendrovės ir su- 
mokėti nustatytus pajus. Pajaus didumas yra 
nustatytas Revizijos Sąjungos ir negali būti 
mažesnis kaip 25 auksinai. Bet nereiškia, kad 
tie 25 auksinai reikėtų iš karto sumokėti. Pa- 
prastai nutariama mokėti 10 ar 15 auksinų, 
o likusieji sumokami per 5 metus. Dažniau- 
siai tie likusieji mokėti nereikia, nes bendrovė 
pajų sąskaiton iskaito dividendą (pelną), kurį 
gale metų gauna kiekvienas narys. Bet visgi 
kuriant bendrovę reikia turėti 400—500 auk- 
sinų, nes pradžioje yra nemaža vienkartinių 
išlaidų, pav.: 1) už opiniją Sąjungai 15 auks., 
2) statuto registravimas teisme 45 auks., 


J. ČEKAUSKAS 


Ant kalno kryžius, prie kryžiaus uosis, 
Pakalnėj upė, krantuos meldai, 

O ten prie kelio, trobos gimtosios 

Lyg auksu žėri maži langai. 


3) prekybos liudymas 18 auks. (visiems me- 
tams), 4) kanceliarijos knygos 40 — 50 auks., 
5) svarstyklės ir kiti daiktai apie 100 auks. 
Tokiu būdu prekėms pinigų lieka visai ne- 
daug. Todėl ir reikalaujama, kad pradžioje 
būtų mažiausia 40 narių ir kad jie sudėtų 
mažiausia po 10 auks. pajaus. Kada tiek na- 
rių susiranda, tada reikia atlikti formalumai: 
sušaukti steigiamas susirinkimas ir išrinkti vyk- 
domuosius bendrovės organus: valdybą ir ta- 
rybą. Šie formalumai yra gana painūs, todėl 
ten, kur atsiranda tinkamos sąlygos bendro- 
vei, reikia tuojau kreiptis Lietuvių Ūkio Drau- 
gijon, kuri suteikia nurodymų: pasako, ar ten 
bendrovė reikalinga, atlieka visus formalumus 
ir duoda patarimų, kaip ją vesti ir tvarkyti. 
AE 


Gimtoji troba 


Dažnai man širdį traukia namolio, 
Dažnai sapnuoju stogą šiaudinį, 
Sesutės dainą, darželį rūtų, 

Lyg brangų turtą širdužė mini, 


Kelius nuėjęs, aš vėl sugrįšiu 
Gimto kiemelio pasižiūrėti, 
Žinau, sesutė ir motinėlė 
Mane priimsit klajūną-svetį. 


TOLIMON 
SARGYBON 


Pastaruoju metu 
Palestinoje eina 
smarkikova tarp 


arabų ir žydų, 
Anglai mėgi- 
no tas riaušes 


nuraminti, bet 
kai kur ir nepa- 


vyksta. Todėl 
skubotai stipri- 
na ten savo 
jėgas — siunčia 
naujus  kariuo- 
menės pulkus. 
Vaizdely Anglijos 


karalius Eduar- 
das VIIl apžiūri 
kariuomenės bū- 
rius, išvykstan- 
čius Palestinon. 

JAUNUOMENES PARADAS 


Hitlerininky eilės kas kart didėja. Kasdien auga vokiečių jėgos, tuo pačiu auga ir pavojus jų kai- 
mynams. Vaizdely tūkstantinės hitlerininkų minios, susirinkusios Berlyno aikštėje jaunimo šventės 


proga savo vado kalbos pasiklausyti. 


Kovos už gimtąją kalbą 


Nuo 1873 m. vokiečiai pradėjo Mažojoje 
Lietuvoje lietuvių kalbą žiauriai naikinti. Tais 
metais Rytprūsių valdžios išleistais parėdy- 
mais dėstomąja kalba, visur ir visiems 
mokslo dalykams pradžios mokyklose buvo 
isakyta vartoti vokiečių kalbą. Išimtis buvo 
padaryta tik žemutiniame skyriuje tikybai 
dėstyti, kur leidžiama buvo mokyti bet 
kuria kalba, jei daugumos vaikų gimtoji kalba 
buvo ne vokiečių. Įsakmiai buvo nustatyta, 
kad ir vokiškai nemokantieji vaikai skaityti 
ir rašyti turi pradėti ir mokytis vokiečių kalba. 
Svetimos gimtosios kalbos tik tiek tebuvo 
leidžiamos vartoti, kiek tai išaiškinimui dalyko 
būtų neišvengiama. Buvo nustatyta, kad vė- 
liausia trečiuose mokslo metuose ne vokiškai 
kalbantieji vaikai turi būti tiek išmokyti, kad 
jie į vokiškus klausimus galėtų vokiškai atsa- 
kyti ir vokišką elementorių galėtų paskaityti 

ir paskaitytą vokiškai atpasakoti. Kitose gim- 
tose kalbose skaityti ir rašyti buvo leidžiama 
mokyti tik paskutiniame skyriuje. Šiam da- 
lykui betgi neturėjo būti paskirta daugiau 
laiko, negu būtinai reikalinga. Mokyklose, kur 
mokinių daugumas buvo su gimtąja vokiečių 
kalba, mokymas kitų mokinių skaityti ir rašyti 
gimtoje kalboje su valdžios žinia galėjo būti 
visai panaikinamas. 

Taip skambėjo įstatymas. Lietuviai iš karto 
jo nesuprato ir kreipėsi į tuometinį švietimo 
ministeri Falki. Jis jiems 1874 m. paaiškino, 
kad „rasta naudinga ir būtinai reikalinga, kad 
lietuvių vaikai visa vokiškai mokytųsi. Nauja- 
sis mokymo būdas nesiekia nieko kito, kaip 
tik išrauti iS šaknų lietuvių kalbą“. Toks buvo 
autentiškas įstatymo aiškinimas. O reikia ne- 
užmiršti, kad tada daug buvo mokinių, kurie 
vokiškai visai nesuprato. Taip antai, pačių 


vokiečių statistikos duomenimis, 1871 m. iš 
18.000 lietuvių mokinių tik 8.000 vokiškai te- 
suprato, o 10.000 mokėjo tik lietuviškai. Dar 
1886 m., pagal vokiečių statistiką, 13.000 Maž. 
Lietuvos mokinių savo šeimose vartojo tik 
lietuvių kalbą ir tik 8.000 lietuvių ir vokiečių 
kalbas. Turint galvoje tai, galima suprasti to 
įstatymo barbariškumą. Kūdikiai turėjo lavin- 
tis toje kalboje, kurios jų tėvai nevartojo ir 
kurios jie patys nesuprato. Toks mokslas, ži- 
noma, maža tegalėjo duoti naudos tolimes- 
niam gyvenimui, nes pirmoje eilėje lietuvių 
vaikams teko mcekylis pačios kalbos, o ne ja 
dėstomų dalykų. Matyt, valdžia to ir norėjo. 
Nors mokyklos buvo užlaikomos pačių lietu- 
vių mokesčiais, nors iš lietuvių mokesčių vo- 
kiečiai atėjūnei plačiai gyveno, valdžia, bru- 
taliai pamindama jų natūralias teises, neleido 
liztuvių vaikams įgyti mokslo jų gimtąja kalba. 
Tad suprantama, kad lietuvius tas labai 
sujudino. Nežiūrint to, kad per 600 m. jiems 
smurtu, taikia įtaka ir moraliniu teroru buvo 
skizpiama vergiško valdžiai nuolankumo dva- 
sia, lietuviai betgi suprato, kad valdžia jų 
gimtosios kalbos neturi teisės atimti. Steng- 
damiesi būti gerais valstybės piliečiais, jie 
betgi norėjo būti ištikimi ir savo prigimčiai. 
Todėl lietuviai prieš tokius vokiečių valdžios 
užmanymus ėmė protestuoti ir rūpintis, kad 
jiems daromos skriaudos būtų atitaisytos. 
Lietuviai savo teisių atgavimu rūpinosi per 
delegacijas, peticijas ir per savo rinktus at- 
stovus. Pirma didesnė peticija imta organi- 
zuoti 1879 m. Tais metais mokytojas Jurgis 
Lapaitis iš Lauknos, Kristupas Butkeraitis iš 
Pašyšių ir Endrikas Dainatis iš Užrudžių (Pil- 
kalnio apskr.) „Lietuviškoje Zeitungoje“ įdėjo 
atsišaukimą, kuriame įrodinėjo 1873 m. vo- 
kiečių valdžios nuostatų neteisingumą, nes 
„tėvai yra lietuviai, o kūdikiai nuo jų atplė- 
šiami, vokiečiais nepastoja, lietuviškai temoka, 
o vokiškai skaitydami nesupranta“. Tiems 
mokyklų nuostatams sušvelninti, sumanytojai 
siūlė rašyti karaliui peticiją ir rinkti po ja 
parašus. Lietuvių tarpe ta mintis rado gyvo 
pritarimo, ir tais pačiais metais buvo surinkta 
17.000 parašų. Tų pačių metų gegužės mėn. 
11 d. peticija buvo nusiųsta karaliui. Bet 
praėjo pora metų, o lietuviai jokio atsakymo 
nesulaukė. Tik 1881 m. pavasari paaiškėjo, 


kad karalius jau seniai atsakymą buvo davęs 
ir pripažinęs, kad tikybos mokymas lietuvių 
vaikams per visą mokyklos lankymo laiką 
turėtų būti lietuvių kalba atliekamas ir kad 
lietuviškai skaityti turėtų būti mokomi jau 
ir antrame skyriuje. Tik Karaliaučiaus apy- 
gardos prezidentas tą atsakymą slėpė. Iškilus 
tam, prezidentas turėjo pasitraukti. Jo papė- 
dininkas 1881 m. birželio mėn. 22 d. išleido 
parėdymą, kad lietuvių vaikams visas tikybos 
mokymas būtų lietuvių kalba atliekamas ir 
kad antrame skyriuje jie turi būti pamokyti 
ir lietuviškai skaityti. Toki pat parėdymą davė 
ir Gumbinės apygardos prezidentas. 

Po tokių parėdymų atrodė, kad lietuviams 
daroma skriauda bus bent kiek atitaisyta. Bet 
pasirodė, kad valdininkai ir mokytojai nė to 
nenori daryti. Kaip apygardų valdybos anks- 
čiau buvo nuslėpusios karaliaus atsakymą, 
taip dabar vietos valdininkai ir mokytojai alti- 

D-ras Vydūnas, Mažosios Lietuvos gyvenimo 
vairuotcjas, nenuilstamas lietuvybės žadin- 
tojas, kuris „kultūringųjų“ vokiečių buvo daug 
kartų stumdomas, mušamas, niekinamas. 

dėliojo apygardų valdybų išleistų parėdymų 
vykdymą. Tai matydami, lietuviai vėl ėmė 
organizuoti bendrus prašymus. Prašymai buvo 
organizuojami apskritimis. Klaipėdos apskri- 
tyje į tam reikalui sudarytą komitetą ¡éjo 
Plonaitis iš Bendikų, Kapustas iš Jankaičių, 
Misulis iš Lužų ir- žodžio sakytojas Žiurlis 
iš Vitės. Visose apskrityse buvo surinkta 
apie 7.500 parašų, kurie kartu su prašymais 
nusiųsti vokiečių švietimo ministeriui 1882 m. 
pabaigoje. 

Su šiomis pirmomis peticijomis šį tą lai- 
mėję, lietuviai bent 10 metų susilaikė nuo 
platesnių peticijų organizavimo. Bet 1891 m. 
vėl susidarė komitetas, kuris surašė švietimo 
ministeriui prašymą, kuriame, tarp kita ko, 
prašė: 1) kad visi vokiškai pranešami mokslai 
būtų visur, kur reikia, ir lietuviškai dėstomi, 
jog vaikai ne bet kokius tuščius žodžius, bet 
gyvą pažintį laimėtų, 2) kad lietuviškai kal- 
bančių vaikų surašymai būtų atidžiau atlie- 
kami, ir kad lietuviškai kalbantieji nebūtų 
priskiriami prie vokiečių, kas anksčiau pasi- 
taikydavo, 3) kad mokytojams būtų uždrausta 
vaikus dėl lietuvių kalbos bausti. Komitetas 
lietuviškuose laikraščiuose įdėjo apie tai pra- 
nešimus ir kvietė rašytis po tokiu prašymu. 
Trumpu laiki po prašymu buvo surinkta 
19.537 parašai. 1892 m. kovo mėn. 5 d. pra- 
šymas su parašais buvo išsiųstas švietimo 
ministeriui. Toks prašymas valdžiai buvo ne- 
malonus, nes to pat tada prašė ir danai, lenkai, 
vendai ir žydai. Todėl Berlyno spauda lietuvių 
prašymą apšaukė neteisingu. Tuometinis švie- 
timo ministeris grovas Zedlitz pasitraukė, 
o lietuvių nuraminimui buvo pranešta, kad jų 
prašymas svarstyti paliktas vėlesniam laikui. 

Tačiau po trijų metų nesulaukę atsakymo, 
lietuviai vėl ėmėsi organizuoti naują peticiją. 
1895 m. lapkričio mėn. 26 d. peticijos tekstą 
parašė daktaras Sauerveinas. Ten buvo pra- 
šoma, kad skaitymo ir rašymo mokslas būtų 
mokomas ir vartojamas mokyklose abejomis 
kalbomis - vokiškai ir lietuviškai, kad mokyto- 
jams būtų draudžiama versti tėvus su vaikais 
vokiškai kalbėti. Po šia peticija buvo surinkta 
didžiausias parašų skaičius, būtent — iš viso 
21.773 parašai. Daugiausia parašų buvo iš 
Tilžės apskrities — 9.518 parašų, toliau — iš 
Klaipėdos apskrities 6.288 parašai ir iš Šilu- 

tés apskrities 4.107 parašai. Peticiją įteikti 
karaliui buvo nutarta per tam tikrą delega- 
ciją. 

1896 m. kovo mėn. 21 d. delegacija nu- 
vyko į Berlyną, bet prie karaliaus negalėjo 
prieiti ir peticiją turėjo įteikti per kanceliariją. 
Tada delegacija apsilankė pas švietimo mini- 
steri von Bosse. Ministeris pranešė, kad ga- 
ves karaliui paduotą peticiją su parédymu 
ištirti lietuvių norus. Jis sulygino įstatymų 
nvostaius su lietuvių reikalavimais ir pareiškė 
savo nusistebėjimą, kad, įstatymams tiek lei- 
džiant dėstyti ir lietuvių kalba, lietuviai dar 
vis turi priežasties nusiskundimams. Dele- 
gacijai nurodžius, kad ir esamieji įstatymai 
kraipomi lietuvių nenaudai, ministeris teisi- 
nosi, kad nėra lietuvių mokytojų. Bet dele- 
gacijai paaiškinus, kad ir lietuviams mokyto- 
jams inspektoriai draudžia lietuviškai dėstyti, 
ministeris prižadėjo pats Lietuvon atvažiucti 
ir, iStyres reikalą, duoti reikiamus parédymus. 

Ši peticija sukėlė nemažą susidomėjimą. 
Konservatorių atstovai nuo Maž. Lietuvos, ku- 
rie buvo išrinkti daugiausia lietuvių balsais, 
telegrama iš Lapaičio paprašė peticijos nuo- 
rašo ir jį gavę apie peticiją pranešė seime ir 
ten prašė švietimo ministerį lietuvių prašy- 
mus išklausyti. Artinosi mat rinkimai į seimą, 
todėl norėta lietuviams prisimeilinti. Liberalinė 
vokiečių spauda šia proga apie lietuvius taip 
pat palankiai atsiliepė. Rašytojas Ferdinand 
Runkel „Berliner Tageblatt“ skiltyse rašė, 
kad „vokiečių garbės pareiga yra lietuvių gi- 
mine ir jų seną kalbą išlaikyti“. Germa- 
nizatoriams ši peticija ivarė baimės. Impe- 
rijalistų organas „Alldeut. Blätter“ rašė, kad 
nereikia leisti augti tautinių mažumų geidu- 
liams, kad švietimo ministeris lietuviams turi 
taip pat grežtai atsakyti, kaip anksčiau buvę 
atsakyta lenkams. 

Nežiūrint susidomėjimo,. kuris buvo susi- 
daręs dėl peticijos, atsakymas į ją buvo vil- 
kinamas. Švietimo ministeris į Lietuvą, kaip 
buvo žadėjes, neatvažiavo. Tik po pusantrų 
metų, būtent!:1897 m. rugsėjo mėn. buvo gau- 
tas atsakymas, kuriame ministeris pranešė, 
kad atsakomingųjų valdininkų liudimu mokslas 
lietuviškose mokylose statomiems reikalavi- 
mams atitinkąs ir todėl jis nerandąs priežas- 
ties ką nors taisyti. Vadinasi, lietuvių prašy- 


mas buvo palaikytas nepamatuotu bei mela- 
gingu. Lietuviai pamatė, kad tuo keliu jie 
nieko nepasieks. 1898 m. kaip tik buvo rin- 
kimai į Reichstagą. Anksčiau lietuviai rinkdavo 
vokiečių konservatorių atstovus. Bet šie jiems 
menkai tepagelbėdavo. Todėl daugumas lie- 
tuvių nutarė rinkti savo pastatytus žmones. 
Bet kadangi nemažai lietuvių davėsi vokiečių 
suvedžiojami, tad lietuviai sudarė su vokie- 
čiais liberalais susitarimą, kad Klaipėdos —Ši- 
lutės apygardoje liberalai rinks lietuvių kan- 
didatą, o Tilžės—Lankos apygardoje lietuviai 
rinks liberalų kandidatą. (Tada kas dvi apskri- 
tys sudarė rinkimų apygardą, nuo kurios buvo 
renkama po vieną atstovą). Lietuviai išstatė 


Joną Smalaki iš Tilžės, o liberalai — dvari- 


ninką Bresicką iš Ežerupių. Klaipėdos—Šilu- 
tės apygardoje antruose rinkimuose Smalakis 
gavo 590 balsų ir buvo išrinktas. 

Išsirinkę savo atstovą, lietuviai vėl sumanė 
peticiją rašyti, tikėdamiesi, kad su savo at- 
stovo užtarimu peticija duos kokių nors vai- 
sių. Vėl susidarė komitetas. Lietuviams šitą 
paticiją ruošiant, vokiečiai vėl pradėjo neri- 
mauti. „Elbinger Zeitung“ rašė: „Kokią vertę 
turi tautiniai lietuvių prašymai, kad ta tau- 
telė vistiek pasmerkta prapulti. Netrukdomai 
augdama, ji per keliasdešimts metų vistiek 
prapulty. Bet dabar ateina agitatoriai ir dėl 


„TAIKOS 
PAUKŠTELIS*“ 


Austrija Didžiojo 
karo metu buvo žy- 
mi tuo, kad ji tu- 
rėjo didžiausią pa- 
saulyje patranką, 
vadinamą „Berta“, 
kuri svėrė81.700kg , 
o jos šūviai lėkė 
25 kilom. Vaizdely 
matome didžiuliajs 
sunkvežimiais ve- 
žama „Berta“ karo 
muziejun. 


asmenisko pasimégimo ar dėl geseftisky prie- 
žasčių žadina iki tol visai nepažistamus lie- 
tuvių tautos jausmus. Mums rodos, kad vie- 
nintelis kelias sulaikyti tokiai agitacijai yra 
tas, kuriuo Šiaurės Šlezvige einama“. 

Tačiau nežiūrint tokių vokiečių spaudos 
balsų, lietuviai savo peticiją rengėsi per de- 
legacija, lydint ją atstovui Smalakiui, švie- 
timo ministeriui įteikti. Delegacijai besiren- 
giant iškeliauti, jos pirmininkas Strekys gavo 
iš švietimo ministerio laišką, prašantį atsiųsti 
peticiją, kurią pasižadėjo pats vietoje atva- 
žiavęs ištirti. Peticija ir buvo 1900 m. pava- 
sarį nusiųsta su 13.000 parašų. Bet atsaky- 
mas, kaip į ankstyvesnes peticijas, buvo vil- 
kinamas. Tuo laiku, 1901 m. gegužės mėn. 
8 d., mirė lietuvių atstovas Jonas Smalakis. 
Tai buvo energingas lietuvis. Per savo šeimy- 
nines šventes prašydavo svečius vartoti tik 
lietuvių kalbą, už ką jį kai kurie vokiečių 
laikraščiai, kaip, pav., „Elbinger Zeitung“, buvo 
užpuolę. I Smalakio vietą nuo lietuvių 1901 m. 
liepos mėn. buvo išrinktas Friedrichas Mar- 
tynas Mačiulis iš Mickų. Po to lietuviai gavo 
atsakymą į savo 1900 m. peticiją, kur švie- 
timo ministeris pranešė, kad patikrinęs rado, 
jog lietuvių vaikų mokymas atliekamas nau- 
dingu būdu ir kad nėra pamato ką nors keisti. 
Tai, rodos, buvo paskutinė didesnė lietuvių 


peticija. Lietuviai suprato, kad valdžia nori 
juos suvokietinti, todėl maža kas benorėjo 
tokiomis bergždžiomis pastangomis užsiimti. 

Lietuviai ėmė daugiau dėmesio kreipti 
į savo atstovų išrinkimą. 1903 m. turėjo 
ivykti rinkimai į Prūsijos Landtagą, i kurį 
buvo renkama po du atstovus nuo vienos 
rinkimų apygardos. Nuo Klaipėdos — Šilutės 
rinkimų apygardos lietuviai, susiblokavę su 
vokiečiais konservatoriais, išrinko dr. Viliy 
Gaigalaiti, kuris kelis kartus buvo perrinktas 
ir atstovavo lietuviams iki pat didž. karo pa- 
baigos. Dr. Gaigalaitis Prūsijos Landtage mė- 
gino lietuviams daromas skriaudas nurodyti 
ir jų teisę užtarti. Pavyzdžiui, savo 1904 m. 
kovo mėn. 23 d. kalboj jis nurodė, kad į 
grynai lietuviškas apylinkes atkeliami moky- 
tojai, kurie visai nemoka lietuviškai, kad lie- 
tuviai mokytojai į vokiškus kraštus perke- 
liami ir kad mokytojai norintiems lietuviškai 
mokytis iš kart užduoda tiek daug, kiek ne- 
galima išmokti, ko pasekoje tėvai, nenorė- 
dami matyti savo vaikus užkankintus, esti 
priversti atsisakyti nuo lietuviško mokymo. 
Tuo būdu ir ta maža dalis lietuviško mo- 
kymo, kuri įstatymų leidžiama, daugumoje 
mokyklų nepildoma. Todėl jis meldė nevar- 
AA L, 


VLADAS RADZIULIS 


toti smurto pries lietuviy kalba. Zinoma, kitoks 
tonas tada nebuvo galimas. Bet lietuviuose 
jau buvo sustiprėjusi tautinė savigarba. Todėl 
dėl tos Gaigalaicio kalbos vietos lietuviški 
laikraščiai rašė, kad „ne prisiruošimas mir- 
čiai verčia mus kilti iš miego. Atsikéléme, 
kad pradėtume iš naujo gyventi. Šiandienis 
lietuvių troškimas yra ne nykti kitų tautų 
bangose. Jie šiandien nori matyti savo vaikus 
tikrais lietuviais, kurie lietuvių garbę išlai- 
kytų per amžius... Mes turim teisių reikalauti 
lietuviškų mokyklų, kaip vokiečiai vokiškų“, — 
rašė „Naujoji Lietuviška Zeitunga“. 

Deja, lietuviams nepavyko tada savo teisių 
atgauti. Jėgos buvo perdaug nelygios. Valdžia 
turėjo aiškų tikslą — suvokietinti visus nevo- 
kiškai kalbančius gyventojus. Ir nuo to tikslo 
ji nenorėjo atsisakyti, neatsižvelgdama į visą 
jo negarbingumą ir neteisingumą. Lietuviams 
kovoti su valdžios užsimojimais buvo sun- 
kiau. Bet vistiek kovojo. Cia ne vieta būtų 
nagrinėti tos kovos metodų tinkamumą. Reikš- 
mingas ir daug pasakąs yra pats kovos fak- 
kas. Vadinasi, jie suprato, kad valdžia neturi 
teisės atimti jų gimtosios kalbos, kad jie 
turi būti ištikimi savo prigimčiai. Tad garbė 
kovotojams už gimtą kalbą. JK 


Lietuviškos juostos 


Iš rinkinio „Pirmais Sparnais“. 


Kai pavasaris lekia pilnas gėlių, 


kai lakštingala plieno balsu 


pilną mišką ir sodą prisuokia, — 
tu pripink, tu priausk man lietuviškų juostų. 


Kai už lango klabena gegužės lietus, 
ir pasaulio skausmai lengvesni man perpus, 
aš — žinai — kambary nenusėdžiu. 


Rodos, eičiau vien ten: alksnynai kur žali, 
kur lietuvišką žodį laukuose girdi, 
kur lietuvišką dainą dainuoja net medžiai... 


Aš ištiesčiau tada po plačiuosius laukus 
daug margų — geltonų ir žalių — 
daug lietuviškų juostų. 


Pasakyk tik: — Kada tu geltonas švelniąsias gijas 
ištiesi ir išmarginsi raštais? — 
Gal tada ir asen išeisiu; išeisiu, 

kad praskaidrinčiau nuotaiką prastą. 

MALDOS UZ 
SVEIKATA 


Prancūzijos sostiné- 
je Paryžiuje yra kr- 
letas garsių ligoni- 
nių, į kurias atvyk- 
sta iš įvairių kraštų 
ligonys pasigydyti. 
Tosligoninės žymios 
dar tuo, kad jose 
rūpinamasi ir dvasi- 
niais ligonių reika- 
lais. Vaizdely vienos 
ligoninės  ligonys 
sunešti į bažnyčią, 
kur klausosi iškil- 
mingų ligoninės ka- 
peliono pamaldų. 


PRANCŪZIJOS PADANGĖJE 


(Iš ciklo: „Mūsų kelionė po Europą“ ). 


Laba diena visiems, kurie su mumis ke- 
liauja! Laikykimės krūvos—važiuojame toliau. 

Esame šiuo kartu Prancūzijoje. 

Prancūzija mūsų laikais yra viena kultu- 
ringiausiųjų Europos šalių. Prancūzai yra la- 
bai daug nuveikę visose žmonių darbo srityse: 
literatūroje, moksle ir mene. 

Prancūzijos gyventojai yra romanų gimi- 
nės. Bemaž visi katalikai. Iš viso Prancūzijoje 
yra apie 40 milijonų gyventojų. Mokslininkų 
pastebėta, kad Prancūzijoje vis labiau ir la- 
biau mažėja gyventojų prieauglis. Todėl pran- 
cuzai tuo yra labai susirūpinę, nes, nesant 
prieaugliui, prancūzų tauta galinti ilgainiui 
visiškai išmirti. Suprantama, kad Prancūzijos 
valdžia ir ivairios organizacijos daro viską, 
kad galima būtų padidinti gyventojų prieaugį. 

Savo geografine padėtimi Prancuzija yra 
jūros valstybė. Pietuose ji prieina prie Vidur- 
žemio jūros, o vakaruose ir šiaurėje isiremia 
į Atlanto vandenyną. Tokiomis sąlygomis Pran- 
cūzija gali vesti labai plačią prekybą su vi- 
sais pasaulio kraštais. 


Daugiausia Prancūzija išveža užsieniuosna 
prabangos dalykų ir vyno, nes šių dalykų 
daugiausia tenai pagaminama. Prabangos da- 
lykai — tai visoki brangūs vilnoniai ir šilko 
audeklai, įvairūs, ypač moteriški, papuošalai, 
kvepalai ir panašūs daiktai. Tuo Prancūzijos 
pramonė ir skiriasi nuo Vokietijos pramonės, 
nes pastarojoj gaminama daugiau paprastų 
prekių. Vokietijoje yra išaugusi sunkioji pra- 
monė, kuri apima visokius plieno dirbinius. 

Apskritai imant, Prancūzija nėra pramo- 
ningas kraštas. Pramonė daugiausia yra išsi- 
plėtusi Prancūzijos šiaurės rytuose, gretimose 
su Belgija srityse, kur yra daug geležies ir 
akmens anglių. 

Kitose Prancūzijos dalyse gyventojai dau- 
giausia verčiasi žemės darbu, gyvulių augini- 
mu, sodininkyste ir vynuogių auginimu. Vy- 
nuogynai, teisingiau pasakius, ištisi laukai, 
kuriuose auga vynuogės, traukiasi ištisus ki- 
lometrus, kaip pas mus rugių laukai. Vynuo- 
gių derlius — didžiausias prancūzų ūkininkų 
rūpestis, nes vyno spaudimas duoda ūkinin- 

‘kams labai daug pelno. Miestuose visur įkur- 
tos vyno darymo mokyklos. Svarbiausi vyno 
darymo ir prekybos centrai yra: Reimso mie- 
stas šiaurės Prancūzijoje, Šampanės provin- 
cijoje ir Bordo miestas vakarų Prancūzijoje. 
Vynas laikomas didelėse žemės rūsyse, kai 
kurios tų rūsių yra ligi 13 kilometrų ilgio. 
Prancūzų vynas yra garsus visame pasaulyje. 

Prancūzai yra darbštūs ir labai taupūs 
žmonės. Dėl to Prancūzija yra tapusi turtin- 
giausia Europos šalis. Dideli prancūzų kapi- 
talai yra įdėti į įvairias pramonės ir prekybos 
įstaigas kitose šalyse. 

Ligi antros 19-jo šimtmečio pusės Pran- 
cūzija buvo karalių valdoma valstybė, vadi- 
nas, buvo monarchija, nuo 1875 metų Pran- 
cuzija yra jau respublika su parlamento ren- 
kamu prezidentu priešakyje. 

Prancūzijos sostinė — Paryžius. Paryžius 
yra didžiausias Prancūzijos prabangios pra- 
monės, prekybos ir kultūros centras. Čia yra 
universitetas ir daugybė kitų aukštųjų mo- 
kyklų, knygynų, muziejų, paveikslų galėrijų 
ir mokslo įstaigų. Čia gyvena daugumas 
rašytojų, mokslininkų, dailininkų, žymesniųjų 
Prancūzijos žmonių. Čia ir iš kitų šalių atva- 
žiuoja dailinininkų savo mokslo pabaigti, pa- 
gilinti. Paryžiečiuose labai ryškios prancūzų 
tipo žymės: inteligentiškumas, žvitrumas, švel- 
nus skonis, dailės jausmas, mokėjimas gy- 
venti ir dirbti. 

Gyvenantiems pasaulio užkampiuose, atvy- 
kus Paryžiun, esti labai daug ir netikėtumų. 
Panašiai buvo ir su mumis. 

Visą laiką, rodos, važiavome traukiniu že- 
mės paviršiumi, o sustoję Paryžiaus paskutinėje 
stotyje (ten yra kelios stotys, kaip ir kituose 
didmiesčiuose), pastebėjome esą požemyje. 

Viršuje, ant mūsų, girdėti, ūžia mašinos, 
bilda, o mes lyg maži kirminėliai, šliaužic- 
jame žemėse, ne patys žemėn įsirausę, bet 
nepastebėtai į žemę įtraukti su visais daiktais, 
su vagonu ir visu traukiniu. 

Važiavusieji tuo pačiu traukiniu prancūzai 
greitai iš požeminės stoties išnyko, mes dai- 
rémés, grupavomés būreliais, tarémés, kur 
eisime ir kame apsistosime. Tuo tarpu atsi- 
rado ir vienas prancūzas, kuris pasisové mus 
išvesti iš požemių. 

— Atsargiai, čia laiptai, — ispėjo jis mus, 

— Na, jau visai mus vaikais laiko, kad 
prie laiptų įspėja, ar mes laiptais nesame 
vaikščioję ar ka — urzgė kažkuris iš mūsų. 

Tačiau pasirodė, kad laiptai nepaprasti. 
Laiptais nereikia lipti, nes patys laiptai po 
kojomis bėga. 

— Lipti nereikia, lipti nereikia, — šaukė 
vadovas, kai neipratęs vienas kitas mūsų mė- 
gino kelti kojas, atsistoję ant bėgančių laiptų. 

— Stokite ant laiptelio ir stovėkite ligi 
galo, užneš, nereikia lipti! . 

Stovime net paraudę ant laiptų ir važiuo- 
jame su lagaminėliais (čemodanais) iš pože- 
mio į viršų draug su visais laiptais. 

— Na ir patogumas! Tikrai paryžiškai, — 
džiaugėsi kažkas. 

— Uu! Uù! — šaukė beveik kiekvienas, 
privažiavęs laiptų galą, keldamas be reikalo 
kojas, kada laiptai staiga iš po kojų kažin kur 
pranykdavo ir galima buvo žengti lygia, iš- 
marginta gražiomis plytomis, žeme. 

Išėję iš stoties, einame pėsti lygiomis ir 
švariomis gatvėmis, plačiais ir slidžiais šali- 
gatviais, patenkame i didžiulę Konkordijos 
aikštę su didžiulėmis kolonomis, gražiais 
paminklais. 

Vakarui atėjus, daugelis mūsų pakilo eiti 
pasižiūrėti miesto. 

Žmonių judėjimas Paryžiaus gatvėse yra, 
gal būt, dar didesnis negu Berlyne. Zvimbia, 
ūžia įvairios mašinos — automobiliai, klega 
žmonės, bėga visi vienas paskui kitą, vienas 
kitą aplenkdamas, palikdamas kitus ir pats 
nuo kitų atsilikdamas. 

Kai bėgi drauge su minia, tai ir nepajunti, 
kad kiti drauge bėga, skuba. Tačiau, kai su- 
stoji vietoje, kai įsižiūri į judančią gatvėj žmo- 
nių upę, tai pastebi tuomet nepaprastą ju- 
dėjimą, pastebi tai, ko nėra Lietuvos laukuose. 

Gera gyventi cideliame mieste. Čia tavęs 
niekas negaučo, niekas į tave nekreipia dė- 
mesio. Cia ne kaimas ar koks mažas mieste- 
lis, kur visi visus pažista, kur kiekvieno el- 
gesį šimtai bobelkų (ir ne tik bobelkų!) apta- 
ria. Dideliame mieste visi užimti savais rei- 
kalais ir kitų reikaluosna nesikiša. 

Vakare, ligi vėlyvos nakties Paryžiaus 
gatvėse žėri ir šviečia mašinų prožektoriai, 
atsispindi viskas, lyg vedrodyje, lygiame, 
blizgančiame gatvės asfalte. 


Kaip žemai, asfaltuose bėga, rieda motorų 
ugnys, motorų prožektoriai, taip ir aukštyn 
galvą pakėlęs matai vėl bėgančias reklamų 
šviesas: bėga elektrinės raidės paskui raide, 
bėgdamos žodžius ir sakinius audžia, sakiniai 
ir žodžiai taip pat labai greitai nubėga, už- 
leisdami vietą kitoms raidėms ir žodžiams. 

Tai didieji prekybos namai ir prekybos 
reklamos. Dar gražiau išreklamuotos įvairios 
kavinės, nakties restoranai, vėlyvieji teatrai 
su įvairiais ugniniais malūnų ratais ir spar- 
nais, su įvairiomis gražiomis, maloniomis ir 
baisiomis figūromis. 

Paryžiuje yra garsus visame pasaulyje 
Luvro muziejus. Stovi, kaip didingas milžinas, 
apie 200,000 kvadratinių metrų žemės plotą 
pridengęs. Šiame muziejuje yra sukrauta nesu- 
skaitoma daugybė paveikslų, įvairių paminklų 
ir senienų, kurios yra labai brangios. Luvro 
muziejus traukia i save viso pasaulio moksli- 
ninkus ir meno mėgėjus, kiekvienas ten randa 
sau tinkamo dvasinio peno, tinkamo sustipri- 
nimo ir sielai, ir širdžiai, ir protui. 


NAUJOJ „TEVYNĖ J“ 


Antra labai garsi Paryžiaus įdomybė-—-tai 
Švenčiausios Panelės bažnyčia, prancūziškai 
vadinama Notre -Dame bažnyčia. Šią bažny- 
čią talentingai yra aprašęs prancūzų rašytojas 
Viktor Hugo. 

Švenčiausios Panelės bažnyčia yra ne- 
paprastai aukšta, tačiau jos nukirptieji bokš- 
tai sudaro neperaukščiausios įspūdį. Atrodo, 
kad bažnyčia suspausta, suplota, kad jos 
aukštumas pasidavė į storumą. Mūsų Jaikraš- 
čio antrame šių metų numeryje yra šios 
bažnyčios fotografija. Kas nori, gali pasižiū- 
rėti, kaip ji atrodo. 

Notre - Dame bažnyčia 
700 metų. 

Amžiams slenkant, įvairaus būta šios þa- 
žnyčios likimo. Siaučiant Prancūzijoje viso- 
kioms suirutėms, bandyta buvo nekartą ši 
bažnyčia išgriauti, padegti, tačiau nesugriuvo 
ir nesudegė. Išliko iki mūsų laikų kaip bran- 
giausias meno paminklas. 

Esant Paryžiuje būtinai reikia dar pama- 
tyti Eifelio bokštas. Tai yra aukščiausias pa- 


pastatyta prieš 


Praradus Abisinijai nepriklausomybę, jos valdovas — karalius Haili Selase buvo priverstas 


palikti savo tėvynę ir ieškoti prieglaudos svetur. Paveikslėly Abisinijos karalius su savo 
šeima ir artimaisiais Anglijos uoste. 

statas pasaulyje. Netgi Naujorko dangorėžiai 
dar nepralenkė Eifelio bokšto. Aukščiausias 
Amerikos statinys turi 229 metrus aukščio, 
Eifelio gi bokštas turi 300 metrų aukščio. 

Eifelio bokštas — tai daili plieno poezija. 
Jis stovi ant keturių milžiniškų kojų, viena 
nuo kitos apie 120 metrų nutolusių. Visos 
keturios geležinės kojos atsirėmusios į stiprų 
26 kvadratinių metrų didžio akmeninį pamatą, 
kuris yra ikastas 9 ir 14 metrų gilumo že- 
mėje. Visos keturios kojos kryžiuojasi apie 
55 metrų aukštumoje ir pagaliau ant šių su- 
sikryžiavusių ir stipriai susirišusių didžiuliais 
geležies gabalais, laikosi pirmas Elfelio bokšto 
aukštas, kurio plotis skersai ir išilgai siekia 
65 metrų. 

Nuo pirmojo aukšto ligi antrojo, visos 
keturios kojos kyla viršun nepriklausomai 
viena nuo kitos, kyla skyrium, nuo antrojo 
aukšto, nuo 116-tojo metro pradeda labiau 
viena prie kitos artėti ir 179-tame metre visos 
kojos visai susijungia ir toliau rėžiasi į pa- 
danges vienu dideliu pirštu, ligi 309-tojo metro. 
2/6 metrų aukštumoje iš tikrųjų baigiasi Ei- 
felio bokštas, ir ten, jo viršūnėje, yra trečias, 
mažiausias aukštas, kur vis dėlto dar gali 
susirinkti apie 800 žmonių. 

— Ne, ne, aš nelipsiu į bokštą — spiriasi 
vienas mūsų draugas. 

— Žiūrėkite, žiūrėkite, tikrai siūbuoja, bė- 
kime, nes gali griūti ir sutrinti mus į tešlos 
gabalą. 

Stovint žemėje, mat, atrodo, kad bokštas 
siubuoja. 

Eifelio bokštas statytas 1889 metais inži- 


L. AUKSTAITIS 


nierio Eifelio, todėl jo vardu šis bokštas ir 
tebevadinamas. 

Bokšto viršun galima lipti ir važiuoti ve- 
žimėliais arba keltais. 

Sumokėję po 10 frankų (frankas =35 sk.) 
ir isėdę i keltą, netrukus atsiradome pirme- 
jame bokšto aukšte. Cia yra didžiulis restc- 
ranas, daugybė žmonių, gerenčių vyną ir kavą, 
tarp žemės ir dangaus. Čia pat nemaža teatro 
salė, kurioje statomi veikalai ir rengiami 
koncertai. 

Antrame aukšte nėra restorano, bet yra 
čia bufetas. Iš čia mes matome daugybę tiltų 
ant Senos upės ir didžiulę miesto dali. 

Iš trečio aukšto galima matyti ne tik vi- 
sas Paryžius, bet ir jo apylinkės per 90 kilc- 
metrų. Žiūrint iš tokios aukštumos žmonės 
atrodo, kaip krutantieji taškeliai, kaip skruz- 
dės. Baisu ir žemyn pažiūrėti, nes galva su- 
kasi, rodos, griusi su visu bokštu. 

Greta Paryžiaus yra garsus Versalio mie- 
stas su 70 tūkstančių gyventojų. Versalyje, 
kaip žinia, buvo pasirašyta taikos sutartis po 
Didžiojo karo. Todėl ta sutartis ir vadinama 
Versalio sutartimi, kurios pamatus vokiečiai 
baigia jau griauti. 

Seniau Versalyje gyveno Prancūzijos ka- 
raliai. Todėl nenuostabu, kad Versalyje yra 
dabar užsilikusių labai gražių, meniškų rūmų 
ir kitokių paminklų, kurie stebinte stebina 
atvykusi tenai žmogų... 

Taip jau išėjo, kad ilgiau užtrukome Pa- 
ryžiuj ir negalėjome aplankyti garsaus savo 
stebuklais Liurdo miesto. Aplankysim betgi 
šitą šventąji miestą kitą kartą. A. P. 


Dirbk... 


Štai, laukuose, plačios pievos, 
Ryto saulė žiedus kaišo, 
Kur žydėjo baltos ievos, 
Šiandien broliai dalgius taiso. 


Ei, jaunime, tik pažvelki, 
Tavo rytas jau pražydo, 
Ir giružė, žali sodai 
Darbo giesmę tau pragydo, 

Dirbk Tėvynei, savo kraštui, 
Jam jėgų nesigailėki, 
Aukso rytą paaukojęs 
Dar daugiau jam pažadėki. 


Tavo darbščios tvirtos rankos 
Te sugriauna vargo dieną, 
Kurk geresnį sau rytojų 

lr į darbą šauk kiekvieną. 


PIRMOJI STOVYKLA 


Vilniaus lietuvių skautų, „Gedi- 
mino Vilkų“, pirmoji stovykla 
miškuose ties Vilnium. Vaizdely 
skautai prie bendro skautiško 
stalo, toliau dvi skautų palapinės. 


VILNIAUS LIETUVIŲ SKAUTU DESIMTMETIS 


Siemet nepersenai minėjo savo gyvavimo 
dešimtmečius: Lietuvių Šv. Kazimiero D-ja, Lie- 
tuvių Studentų ir Lie. Mokytojų Sąjungos, o da- 
bar mini savo veiklos dešimtmeti ir judriau- 
sia mūsų jaunimo organizacija—Vilniaus Lie- 
tuvių Skautų Gedimino Draugovė. Ta proga 


nors trumpai susipažinkime su skautų ideo-. 


logija, skautystės skelbiamais šūkiais, auklėji- 
mo priemonėmis ir mūsų skautų atsiradimo 
bei jų veiklos eiga. 

XVIII šimtmečio gale ir XIX pradžioje buvo 
pastebėta, kad jaunuomenė pradeda vis la- 
biau nusigyventi dvasios ir kūno atžvilgiu. To 
nusigyvenimo vaisiai buvo tie, kad tuomet 
jaunimas mažai teparodydavo valios, energi- 
jos ir kilnių idėjų. Dėlto daugelis pedagogų 
ir mokslo vyrų pradėjo rimtai galvoti, kaip 
jaunimas pataisyti, patobūlinti. Jie aiškiai 
matė gero ir tinkamo auklėjimo reikalingumą. 
Paskiros tautos savaip sprendė to nykstančio 
jaunimo gelbėjimo ir jo auklėjimo uždavinį, 
tačiau visi pedagogai ir visos tautos nulenkė 
galvas prieš garsaus anglų generolo Roberto 
Baden - Povelio sugalvotą auklėjimo sistemą. 
Jo auklėjimo sistemos tikslas — lavinti jau- 
nuolio dvasios, proto ir kūno jėgas, atsitoli- 
nant nuo miesto triukšmo, besinaudojant gam- 
tos grožybėmis, tyru oru, laukais, miškais... 
Jis ėmė reikalauti, kad jaunuoliai būtų apsu- 


krūs, drąsūs, užgrudyti. Jo auklėjimo moky- 


kla — skautystė, skautų organizacija, O jos 
auklėtiniai — vaikai ir paaugliai jaunuoliai — 
skautai. 


Skautystės tikslas—išauklėti jaunuolio ri- 
teriškumo dvasią ir įskiepyti jam Dievo ir 
Tėvynės meilę. Ji siekia, kad jaunuolis diena 
dienon tobuléty, būtų kilnesnis, stiprus gyve- 


himo žvalgas ir šiurkščių jo bangų lygintojas. 


Tam tikslui Baden-Povelis surašė skautų ista- 
tus, nustatė jaunuolio skautėjimo laipsnius, 
programą, uniformą, organizacijos ir garbės 
ženklus, skautiškas tradicijas, papročius ir 
bendras šventes. Tokia auklėjimo sistema 
rado pritarimo visam pasauly. Visų tautų jau- 
nuoliai, susipažinę su skautystės reikalavi- 
mais, pradėjo savo kraštuose steigti skautų 
organizacijas ir gražias bei kilnias skautystės 
idėjas skleisti jaunimo tarpe. 

Šie gražūs šūkiai, kilni idėja ir kasdien 
tobuléjanti skautų organizacija rado pritarimo 
ir mūsų jaunimo tarpe. Štai, šiemet suėjo 
dešimts metų, kai Vilniuje įsikūrė ir pradėjo 
viešai veikti atskira lietuvių skautų draugovė. 

Pirmieji Vilniaus lietuvių skautų būriai 
pradėta organizuoti daug anksčiau, bet jie 
veikė slaptai. Pirmasis skautų idėjos skleidė- 
jas lietuvių tarpe P. Jurgelevičius savo atsi- 
minimuose šitaip raso: 

„1918 m. lapkričio 1 d. Vilniaus ateiti- 
ninkų kuopos susirinkime laikiau paskaitą 
apie skautystę ir raginau jaunuolius stoti 
į mano steigiamą skautų draugove. Surinkau 
12 „apaštalų“; 10 jaunuolių ir 2 mergaites. 
Prieš Kalėdas jau veikė 2 draugovės: 1 skautų 
ir 1 skaučių... Pradžioje, esant vokiečių okupa- 
cijai, mums teko veikti nelegaliai, slapta. Čia 
mums gelbėjo prof. M. Biržiška ir kun. K. Či- 
biras. Jie abu uoliai ir nuoširdžiai rėmė mus 
ir aukštai vertino mūsų veikimą bei rengi- 
mąsi patriotiškai tarnybai“. 

Kaip matome, pradžia buvo sunki ir pa- 
vojinga. Bet skautų idėja mokinių tarpe plito 
sparčiai. Po dviejų mėnesių abejose draugo- 
vėse buvo 120 skautų ir skaučių. | 

Lietuvai pasiskelbus nepriklausoma val- 
stybe, kraštas reikėjo ginti nuo priešų. Vy- 
resnieji skautai su savo vadais išvyko sava- 
noriais laisvojo krašto sargybon. Likęs mažas 


DIDYSIS AUKLĖTOJAS 


Generolas Robertas Baden-Povelis — skautų 
įkūrėjas, daug nusipelnęs viso pasaulio jau- 
nimui. Šiandie beveik kiekvienoj pasaulio 
valstybėj yra skautų, kurie stengiasi būti ge- 


tautos sūnūs, tarnaudami Dievui ir 
Tėvynei. 


riausi 


jaunųjų būrelis, lyg vorai, audė naujos skautų 
organizacijos planus. Pradėta vėl veikti, organi- 
zuotis, bet neramūs laikai, sunkios gyvenimo 
sąlygos privertė skautus veikti slaptai. 

Taip buvo iki 1926 m. vasario 16 dienos. 
Tą dieną Vilniaus lietuvių moksleiviai, susi- 
rinkę Pranciškonų bendrabutin, įkūrė „Ge- 
dimino Vilkų“ skilti, kuriai ėmėsi vadovauti 
buves Kaukazo skautas Pranas Žižmaras. 

Pradžioje „Gedimino Vilkų“ sueigos ir su- 
sirinkimai buvo daroma slaptai. Netgi mūsų 
visuomenės veikėjai apie skautą įsikūrimą 
nieko nežinojo, žinojo. tik a. a. Dr. Jonas 
Basanavičius, kuris buvo išrinktas „Gedimino 
Vilkų“ garbės nariu. 

Skautai veikė slaptai visus metus. Nekar- 
tą buvo rašoma valdžiai ir vyriausiam skautų 
štabui prašymai, kad būtų leidžiama lietuvių 
skautams veikti viešai, bet vis gauta nei- 
giami atsakymai. | 

1927 m. „Gedimino Vilkus“ ištinka skau- 
dus smūgis — miršta jų garbės narys a. a. Dr 
Jonas Basanavičius. Prie jo karsto skautai 
stovi garbės sargyboj. Jauni, augaloti, pilni 
energijos ir pasiryžimo, raudonais kaklaraiš- 
čiais pasipuošę, su juoda vėliava rankoje, visą 
laiką budi prie savo rėmėjo karsto. Susi- 
kaupę, didžiuliais šviesos žibintais nešini, uni- 
formuoti lydi Ji miesto gatvėmis į amžinojo 
poilsio vietą. Tai buvo pirmas viešas mūsų 
skautų pasirodymas. Su įvykusiu faktu sutiko 
Vilniaus miesto skautų štabo vadovybė, kuri 
nuo to laiko leido „Gedimino Vilkams“ veikti 
viešai. „Gedimino Vilkai“ buvo pakrikštyti 
Il Vilniaus Lietuvių Gedimino draugovės vardu. 
Jos pirmuoju draugininku buvo paskirtas Pra- 
nas Žižmaras. 

Mūsų skautų eilės diena dienon didėjo. 
Jau apie vidurį 1927 metų buvo 4 skiltys: 
3 berniukų ir 1 mergaičių. 

Tų metų vasarą buvo suorganizuota pir- 
moji skautų stovykla netoli Vilniaus, Vala- 
kumpio miške. Rudenį dar labiau suakty- 
vintas mūsų skautų veikimas. Įkurta atskira 
skaučių draugovė, kuri pasivadino „Živilės“ 
vardu. Naujajai draugovei vadovavo Stasė 
Nedzveckaite. 

Draugovių vadovybės pasiryžo arčiau su- 
supažindinti su skautų ideologija ir kitą jau- 
nimo dalį, kuri dar nebuvo skautų eilėse. 


Tam tikslui pradėjo leisti šafiragrafuotą lai- 
kraštį „Vilniaus Skautą“. Tų pačių metų gale 
išleido gražiai ir sumaniai paruoštą 1928 me- 
tams „Skautų Kalendorių“. 

1928 metais Vilniaus skautų postangomis 
buvo įkurta skautų skiltis Švenčionyse. Vėliau 
ji tiek išaugo, kad lengvai buvo sudaryta 
draugovė, kuri ir šiandie tebegyvuoja kaipo 
Vytauto Didžiojo draugovė. 

Tų metų gegužės mėn. pradžioje Vilniaus 
tuntas buvo surengęs Vilniaus miesto gatvė- 
mis 10 kl. bėgimą. Rungtynėse dalyvavo 13 
draugovių. Pirmąją vietą laimėjo mūsų skautai. 

Tų metų vasarą per 40 mūsų skautų buvo 
išvykę į Lietuvos Skautų Brolijos jubiliejinę 
stovyklą, kur išbuvo visą mėnesį. 

1929 metai atnešė netikėtumų. Mokyklų 
Kuratorija pareikalavo atskirti nuo Gedimino 
draugovės, kur daugumą skautų sudarė Vy- 
tauto Didžiojo gimnazijos mokiniai, studen- 
tus, amatininkus ir visus kitus. Studentai ne- 
trukus isisteigė Mindaugo draugovę, bet ne- 
ilgam, nes, universiteto rektoriui įsakius, buvo 
panaikintos visos studentų skautų draugovės. 
Taigi ir mūsų studentų skautų draugovė tu- 
rėjo susilikviducti. Pasiliko vien tik Gedimino 
draugovė.Pasitraukus vyresniesiems skautams, 
draugovės veikimas sumažėjo. Bet vis tik ir 
jaunesnieji parodė ištvermės ir organizacinių 
gabumų. Dirbo, kiek galėjo: rengė iškilmes, 
sueigas, pratimus, stovyklas ir kitus skautiš- 
kus bandymus. Ir taip 1928 m. buvo surengta 
stovykla Asavoje, 1930 m. Ramaškonyse, po 
to buvo 2 savaičių klajoklių išvyka. 1931 me- 
tais panaši stovykla buvo Apse, o 1932 m. 
netoli Vilniaus Valakumpio miške. 

1933—4 mokslo metai mūsų skautams 
buvo vieni iš liūdniausių: įvairūs varžymai, 
įžodžio pakeitimas, draugininko Žižmaro pa- 
sitraukimas — dar labiau susilpninino veiklą. 


Bet kitais metais vėl prasidėjo aktingesnis ir 


planingesnis draugovės veikimas. 1934—5 
mokslo metais vėl surengta Valakumpio miške 
stovykla ir klajoklių išvyka po Vil.-Trakų ir 
Švenčionių apskritis. 

Dabar nuo 1935 metų rudens Gedimino 
Draugovei sėkmingai vadovauja mokinys Bro- 
nius Sliekas. Šiais metais Draugovėje yra per 
60 skautų ir būrys (gauja) jaunųjų skautų, 
vadinamųjų vilkiukų. 


SKAUTŲ ORGANIZATORIUS 


Skautininkas Pranas Žižmaras, „Gedimino Vil- 
kų“ organizatorius, ilgametis Vilniaus lietuvių 
skautų vadas. 


Nors ir iš kuklios šios mūsų skautų pir- 
mojo dešimtmečio apžvalgos matome, kad 
skautų gražiai veikta ir daug savo srityje 
nudirbta. Dešimtmečio proga linkėtina, kad 
ir toliau mūsų skautai nepabugtų gyvenimo 
audrų, o savo riztingu, pilnu entuzijazmo 
žingsniu žengtų gražesnio rytojaus angon. 

Jaunieji kurie turi galimumo, turėtų 
stoti skautų eilėsna, semtis ten ištvermės, 
žmoniškumo ir kitų jaunąją kartą tobulinan- 
čių gėrybių. Visi kiti, kuriems šiandie nėra 
galimumo būti skautų eilėse, privalėtų vistik 
pažinti skautizmo dvasią, gražius jų šūkius 
ir padėti jauniesiems skautams siekti kilnaus 
jų tikslo. 

Visas mūsų krašto jaunimas netik turėtų 
įsidėmėti, bet ir stengtis įgyvendinti bent toki 
skautų isakyma: 

„Kur tik atsidursi, ką tik darysi, ka tik ma- 
nysi — visa skirk Dievui, Tėvynei ir ertimui”. 

Romuvietis. 

ARĖJAS VITKAUSKAS 


Artojas 


Išėjau į dirvonus aš neribotus, 
Arklą — išmiklintą plunksną turiu, 
Ja aš išarsiu, vagas išvagosiu 
Ir sėsiu ten grūdus geriausių javų. 


Kaip džiaugiasi lauką plačiai išvagojęs 
Artojas, sustojęs po darbo sunkaus, 

Taip aš nusidžiaugiu, kai tai, ką svajojęs, 
Išdėstau ant popierio — lauko švaraus, 


Skaitytojau, spausdintą žodį išvydęs, 
Artoją — augintoją jų atsimink: 
Kiekvienas čia grūdas jo rankų paliestas, 
Jo duona tu savąjį stalą dabink. 


O aš pasiliksiu, kaip buvęs, artojas, 
Giaungs įkvėpimo iš lauko vagų: 
Ariu aš dirvonus ir mintis pasėju, 
Išrinkęs geriausias, tauriousias iš jy. 


Šis tas apie medžiagą 


Kur tiktai atsistosi ar atsisėsi, kur atsi- 
remsi, ką darysi ir į ką žiūrėsi, — vis turėsi 
reikalo su medžiaga (materija). Iš medžiagos 


yra tavo suolas, kedė, stalas, namas ir darbo, 


irankiai; iš medžiagos sudaryta žemė, akrnens, 
įvairūs metalai, vanduo, oras, medžiai, gėlės, 
žolė, gyvulių ir žmonių kūnai. 

Jei palyginsime žmogaus kūną su medžiu 
arba vandeniu, tai pamatysime labai dideli 
skirtumą; jeigu kas išdristų pasakyti, kad 
žmogaus kūnas, gyvulių kūnai, augalai, žemė, 
vanduo ir oras sudaryti iš tos pačios me- 
džiagos, tai galima būtų prieš toki pasakymą 
piestu atsistoti. Kur gi? Visai kas kita mano 
ranka ir, pavyzdžiui, geležinis pagaikštis (ka- 
čerga) arba gėlės ir vanduo. Taip, skirtumas 
yra, tačiau ranka ir pagaikštis, gėlės ir vanduo 
yra iš tos pačios medžiagos. 

Imsime pavyzdį. Pažiūrėkime į pastatytus 
iš plytų trobesius. Čia tovi puikus namas, 
o ten paminklas, čia pilis, tvirtovė, o ten baž- 
nyčia. Visi jie pastatyti iš tokių pačių plytų, 
bet iš vienų susidarė namas, o iš kitų pilis 
ir tt. Viens į kitą visai nepanašūs, nors ir iš 
tos pačios medžiagos. Todėl susidarė skirtu- 
mas, kad kiekvienas pastatytas pastatas pa- 
gal atskirą planą, kad kiekvienas jų turi kitą 
struktūrą ir kad kiekvienam jų paimta ne tas 
pats plytų kiekis. 

Panašiai yra ir su kitais daiktais. Jie visi 
sudaryti iš tų pačių plytelių, tiktai jų esti ne 
vienodas kiekis ir jos skirtingai sujungtos. 

Medžiaga priimta vadinti tai, kas turi svori 
(sunkumą) arba masę. Mūsų mintys ir jau- 
smai neturi nei svorio nei masės, todėl jų 
nepriskaitome prie medžiagos, bet prie žmo- 
gaus sielos reiškinių. Visi gi kūnai turi svorį, 
turi ir mase, todėl juos vadiname medžiaga. 

Medžiaga esti trijų pavydalų. Iš jos suda- 
ryti kieti kūnai, skysčiai ir dujos. Pavyzdžiui, 
gelėžis, akmuo, medis — tai kieti kūnai; van- 
duo, degtinė, žibalas — skysčiai; oras ir kiti 
gazai—dujos. Medžiaga kartais esti gryname 
stovyje, pav., grynas auksas, arba išvalyta 
geležis, bet dažnai esti įvairių skirtingų kūnų 
mišinys arba junginys. Mokyti žmonės jau 
senai pastebėjo, kad kai kurie kūnai galima 
cheminiu būdu suskaldyti į tuos kūnus, iš 
kurių jie sudaryti, o kiti suskaldyti jokiu 
būdu negalima. Pavyzdžiui, skaldydami gele- 
žies gabalą, gauname mažesnius geležies ga- 
balus, bet tai bus toji pati geležis, o niekuo- 
met nei auksas nei vanduo. Tuo tarpu skal- 
dydami druską, gauname visai skirtingus kitus 
kūnus: chlorą ir natrių. Chloras ir natrius vi- 
sai nepanašūs į druską ir jų visai „kitas sko- 
nis negu kad druskos, bet kai juos sujung- 
sime, ir vėl gausime druską. Tokie kūnai, kurių 
jokiu būdu, jokiais prietaisais, negalima su- 
skaldyti į jų sudėtingas dalis, vadinasi ele- 
mentais. Surasta, kad viso tokių elementų 
pasaulyje yra 92. Tokio elemento, kuris būtų 
93-asis, niekas turbūt nesuras ne tiktai mūsų 
žemėje, bet, gal būt, ir visoje visatoje. Taigi, 

medžiaga yra arba gryno pavydalo, arba kaipo 
junginiai. Visa, kas nėra elementas, bus tų 
elementų mišinys arba junginys. 

„Nežiūrint į tai, kokio didumo medžiagos 
gabalą paimsime į rankas, geležis, auksas, 
anglis ir t. t. savo išvaizdos nepakeis. Iš jų 
kito kūno negausime. Vadinasi, kūnai: geležis, 
auksas, sidabras, chloras, fosforas, azotas ir 
kiti yra elementai. Kiti kūnai: medis, cukrus, 
vaisiai, vanduo, riebalai, oras, nebus elemen- 
tai, nes jie sudaryti iš kelių elementų. Pavyz- 
džiui, druska sudaryta iš dviejų elementų: 
chloro ir natriaus, vanduo—taip pat iš dviejų 
elementų: vandenilio ir deguonies. O kad ži- 
notumėt, iš kelių elementų sudarytas žmogaus 
kūnas! Jų ten yra apie 30. Žmogaus kūne 
visko rasime: kalkių (vopnos), anglies, deguo- 
nies, azoto, fosforo, geležies ir daugybę kitų 
elementų. 

Tų elementų mes savo kūne nematome; 
nematome kauluose kalkių arba fosforo ir 
kraujuje—geležies, nors jų ten yra gana daug. 
Kodėl gi jų nematome? Todėl, kad jie susi- 
jungę su kitais elementais ir jų dalelytės to- 
kios mažytės, kad jokiu būdu ne tiktai savo 
akimis, bet ir stipriausių aparatų pagelba ne- 
galima įžiūrėti. Tos nematomos dalelės va- 
dinasi atomais. Kaip mūrinis namas pasta- 
tytas iš daugybės vienodų plytelių, taip kiek- 
vienas daiktas ir kiekvienas elementas suda- 


daugelio tų mažyčių dalelių — 


rytas iš 
atomų. 

Kiekvieno elemento atomai labai pana- 
Sus, o skirtingų elementų atomai labai skir- 
tingi. Pavyzdžiui, dviejų geležies gabalų ato- 
mai panašūs, bet geležies ir aukso atomai 
bus visai skirtingi. Žodžiu, kiekvienas ele- 
mentas sudarytas tiktai iš savų atomų. Ka- 
dangi yra 92 atomų rūšys, todėl ir elementų 
yra iš viso 92. 

Skirtingų elementų atomai, kaip sakėme, 
yra nevienodi; jie skiriasi savo svoriu arba 
mase. Lengviausias iš visų yra vandenilio 
atomas. Vandenilio atomas daug lengvesnis 
už orą, todėl jau seniai žmonės ėmė jį vartoti 
balionams pripildyti. Nors vandenilis lengves- 
nis už orą, bet nepatogus tuo, kad gali užsi- 
degti, todėl imta vartoti balionams kitos du- 
jos—helis. Tiesa, jis daug sunkesnis už van- 
denili, bet tikresnis, nes nedega. O reikalin- 
giliausias elementas mūsų gyvybei palaikyti, 
deguonis, yra 16 kartų sunkesnis už vande- 
nili. Geležies atomas sunkesnis beveik 56 
kartus už vandenilio atomą, o aukso 197 kartus. 
Sunkiausias iš visų elementų yra uranas; jo 
atomas sunkesnis už vandenilio atomą 238 
kartus. 

Jau iš to matome, kad daikto mase nu- 
stato svoris atomų, kurie tą kūną sudaro. 

Garuose ir visose dujose medžiagos da- 

lelytés nesusijungusios, bet skraido vienos 
apie kitas ir nenori susitikti, lyg būtų ko su- 
sipykusios. Skysčiuose jau yra kitaip. Čia 
medžiagos dalelės jungiasi, grupuojasi ir vie- 
nos apie kitas trinasi. 

Kai šaldome kokį daiktą, tai jis susitrau- 
kia, nes jo dalelės tuomet ne laksto, bet pri- 
sispaudžia arčiau vienos prie kitų. Iš to jau 
suprantame, kodėl, saulei kaitinant, vanduo 
garuoja ir pakyla į padanges, sudarydamas 
debesis. Kadangi padangėse šalčiau, tai ten 
vandens dalelytės susiglaudžia ir sudaro la- 
šelius, kurie ir krenta žemėn. Tuomet sako- 
me, kad lietus lyja. Panašiai atsiranda ir rasa 
po šaltos nakties. Kaip matome, šiluma su- 
judina atomus, o šaltis jų judėjimą sulaiko. 

Ne vienodas kūno reagavimas į šilumą 
duoda galimybės paversti garus skysčiais. 
Pavyzdžiui, jeigu orą šaldysime ligi 200 laip- 
snių, tai iš jo pasidarys skystimas, kuris ga- 
lima pilti į indus, kaip vanduo. 

Kietuose kūnuose atomų susigretinimas 
yra panašus kaip ir skystimuose, bet čia 
medžiagos dalelės dar 


labiau susispaudusios, 

be judesio, lyg būtų apmirusios. Čia kiekvie- 
nas atomas turi savo nuolatinę vietą, susi- 
durimo punktus su kitais atomais, nuo kurių 
kaimynystės nenori lengvai pasitraukti. 

Nesunku dabar suprasti, kodėl ¡kaitintas 
kūnas ima šalti nuo paviršiaus, o ne iš vi- 
daus. Todėl, kad paviršiaus atomai susiduria 
su šaltu oru, greičiau netenka šilimos ir jie 
tuomet paduoda viens kitam ranką, prisi- 
glaudžia ir nusiramina, kai tuo tarpu viduje 
esantiems atomams dar nėra galimybės išalti. 
Panašiai atsitiko su mūsų žeme. Jos pavir- 
šius įšalo, susidurdamas su erdvės šaltąja 
beribe, o vidus ir dabar nuolatos verda, kun- 
kuliuoja, vienur kitur retkakarčiais išmesda- 
mas viršun ¡kaitinty medžiagų. 

Yra tokių tingių kūnų, kuriems reikia la- 
bai didelių karščių, net 2000 laipsnių, kad 
galėtų judėti. O yra ir tokių, kuriuos reikėtų 
pavaišinti 200 laipsnių šalčiu, kad nustotų 
lakstę, nusiramintų ir sudarytų bent skysčius. 
Visa tai pareina nuo atomų savybių ir jų tar- 
pusavio bendravimo, apie kurį pakalbėsime 
kitą kartą, JERI 

To žmogaus burna buvo pilna auksinių 
dantų. Snukis gerai nuskustas. Kalbėdamas 
su kaimiečiais jis rūkė didelę, baltą pypkę. 

Kai jis atsirado kaime, ji tuojau visi ponu 
apšaukė. Ponas liepė sušaukti vyrų sueige. 

Sumarmėjo Stadalnyko grinčion vyrai. Viso 
kaimo galvos. 

— Kas jis? Ką jis pasakys? 

— ISgirsime. 

Pilvotas ponas issitrauké is danty pypke 
ir vėptelėjo: 

— Na, vyrai, ar jūs žinote, ko aš noriu? 

— Nežinom, pone, — choru atsakė. 

— Nagi, parduokit, vyrai, man kalno vėją. 

— Vėją? — užrietė galvas klumpiuoti ir 
vyzuoti. 

— Najo, vyrai. 
vėją ant tos kalvos. 

Valstiečiai suūžė. Šaipytis, baydtis viens 
antrą alkūnėm. Kai kas patyliau: 

— Ar jis durnas, ar iš Prūsų. 

— Na, vyrai, tik jūs pagalvokit! Tokį nieką. 

— Tai kad, ponas, šneki apie tokius daik- 
tus, — vėją parduok! Ugi, kad toks gudrus, 
nueik ir pasiimk tą vėją, —atsakė vienas senis. 

Daugelis: — kva-kva-kva, 


Aš noriu nupirkt jūsų 


Parduotas kalno vėjas 


Pagaliau paaiškino plikasis ponas, kadį jis 
nori tą kalvą vidury kaimo nupirkt. Tik tą kalvą. 

Valstiečiai beveik veltui atidavė plikiui 
ponui kalvą. 

Vėją ikinkė sukti dideles trejas girnas. 

Iš viso krašto vežė i malūną grūdus. Vėjo 
malūnas greičiau ir geriau sumaldavo, negu 
Struibio garu varomos girnos. Dienų dienas 
vežimų kirbinės laukdavo' savo eilės. 

Sventadieniais, kada malūną atsukdavo i 
priešingą vėjui pusę, malūnininkas sukviesdavo 
RAgliuonos jaunimą pasišokti, arba pats nuei- 
davo i kaimą. Ponas pasakojo jiem apie to- 
limus kraštus, apie marias, laivus ir miestus, 
kuriuos jaunas aplankė. Kai kurie iš vyrų ir 
patys keikė: — Donnerweter! 

Žodžiu, iš malūno ėjo nauja kalba, naujos 
dainos, nauji keiksmai. Malūnininką sutikę 
visi su pagarba lenkdavosi: 

— Labą vakarą, pone! 

— Jo, gražus abendas. 
cyruot. 


Galima pasišpa- 


"Antrą ar trečią metą vėjui malūną sukant, 
buvo paskelbta jaunų ir tvirtų vyrų, jaunų ir 
tvirtų arklių mobilizacija, 

Prie stulpy, prie namy sieny iskabino po- 
pierius. Ten rinkosi žmonės pamete laukų dar- 
bus, ziurinéjo ir liūdni skirstési. 

Toli nebe griaustinis dundéjo,—karas kaip 
didelis mirties viesulas artyn éjo. 

Greitai į kaimus atėjo svetimi kareiviai ir 
pasistatė šautuvus. Tie kareiviai su kuodais. 
Jie taip pat kalbėjo mušdami kaimiečius: 

— Donnerwetter! 

Jų štabas apsigyveno dvare. Jie įsakė 
valstiečiam pasveikinant okupantus nusiimti 
kepures, nusilenkti iki žemės. Jie įsakė su- 
nešti į dvarą sviestą, kiaušinius, atiduoti mėsą, 
paskutinius javus, surinkti iš girių visas uogas, 
apvynius, sunesti nupiautas dilges, be žinios 
nė vienam neišeiti ne tik į kitą kaimą, bet 
ir pas kaimyną. Be to, kas mėnuo reikėjo 
mokėti šuns, avies, arklio, karvės, vyro, bo- 
bos pagalvio mokesčius. Šunim išdalijo ir 
liepė prisirišti po kaklu asmens liudymus, ir 
šunys be reikalo neprivalėjo valkiotis. O jei 
kuris nesiklausęs jų kareivi lojo — vietoje 
nudėjo. 

Pagaliau visoje apylinkėje pasiliko gal vie- 
nas, gal du šunės, 

Ziburius degti irgi buvo uzginta. Net ir 
dainą užgynė. Žmonės lindėjo rūsiuose. Kenté 
badą, šaltį, skurdą. Laukuos retai kuris vagą 
vertė. Geresnius arklius išmainė okupantai 
į plėškių nutrintus, parako uždusintus, aklus, 
spangus, vokiškai žvengiančius. 

Vieniem į atimtų gyvulių vietą išdavė kvi- 
tus ir guodė jų valdžia brangiai užmokėsiant. 
O kvituose svetima kalba buvo tik tokie žo- 
džiai rašomi: „Durnas, asilas aš“. 

Iš dvaro kartais kuoduotų kareivių veži- 
mas pasukdavo ir Agliuonos keliu. 


— Slėpkite galvijus! —bégdamas per kaimą 


pranešinėjo Stadalnyko Jurgis. 

I kaimą atvažiavo ginklų ieškoti. Vokiečių 
vežime ir malūnininkas. Ant malūnininko pilvo 
didelis sidabrinis medalis. Uniforminė kepurė. 
Snukis dar raudonesnis, dar labiau išpurtęs. 

Malūnininkas okupantam vertė valstiečių 
žodžius. Ir nesiskaitė su tais žodžiais. 

Tą pačią dieną išvedė iš Agliuonos pasku- 
tinius gyvulius. Kai iš mažažemio, daugiavai- 
kio Prūdžiaus atrišo nuo pasaito paskutinę 
telyčią, o jo žmona puolė malūnininkui aša- 
rodama į kojas, — niekas negelbėjo. 

Čia pat stovėjo nuleidę galvas ir Stadal- 
nyko trys vyrai. 


Vieną dieną didelę galvijų kaimenę varė 
kareiviai vieškeliu. I nelaisvę paimtų. Išplėštų. 
Didelė biednų galvijų kaimenė bliovė ir baubė 
vieškelyje. Agliuonos sodžiuje, prie bandos, 
prisijungė dar viena kita karvė, avis. Vieške- 
liu slinko dulkių debesys. Ir jau temo, 

Pro krūmus varant kareiviams galvijus, iš 
gilumos, iš dulkių debesio suspengė paeiliui 
keli šautuvo šūviai. Ir dar keli šūviai. 

Galvijai pasklido. Kareiviai juos stumdyt.— 
Ir dar šūviai! Kareiviai palikę gyvulius nu- 
pyškėjo kiek tik arkliai įkabina tolyn. 

Tą pačią naktį Jurgis Stadalnykas slan- 
kiojo iš rūsio į 1ūsį. Ir pasakojo, kad galvijai 
laisvi. Jie dabar eglynuose. Ten galima nueiti 
mergom i pamelžti karves. i 

Vieną rudens nakti, puolus rūkui, kada, 
kaip paprastai, staugė Paagliuony vienišas šuo, 
tarp dviejų kaimų, prie eglyno vaikščiojo ap- 
sivilkęs kailiniais Žmogus. 

Tirštas rūkas šliaužė pažeme. Žmogus su 
šautuvu ramiai vaikščiojo prisiklausydamas 
balsam ore. Tą vakarą turėjo įvykti eilinis 
okupantų plėšimas. Bet nesigirdėjo nei arklių 
kanopų balso, nei ratų. 

Toks tirštas rūkas aplink, kad žmogus su 
šautuvu nė nepastebejo, kai tąja pačia lysve 
atėjo kitas žmogus. Kostelėjo. 

Sustojo. Priėjo Stadalnykas artyn, leisda- 
mas už peties šautuvą. 

— O, ponas malūnininkas! 

— Tamsta? 1 

Malūnininkas pastebėjo šautuvą. 

— Tamsta nesibijai? 

— Et, niekam blogo nedarau. Čia toki 
užrūdijusį nešioju. Šiuo laiku labai patogu 
antis šaudyti. | šiltas šalis skrenda jos. 

Malūnininkas išsiėmė papirosų. ŪUžsirūkė 
abu. Atsisveikino. . 


Neilgai gynėsi ant tvarto apsuptas Stadal- 
nykas. Paleido kareiviai į ji šviną, sužeidę 
vyrą, nuvilko žole kaip meiteli, ir į vežimą 
kruviną. | 

Surišo dar du brolius ir senį Stadalnyką. 
Nedavė namiškiam nė kepurių kilstelėti, — 
išvežė. Ratuose malūnininkas. Vis su tokia šu- 


niska Sypsena, su taja pypke, su medalium ant 
pilvo. Vyrus isvezé. Vyrai grizo véliau,—Jur- 
gis negrizo, 


Viskas pasikeitė: išsikraustė okupantai. 
Atėjo savi žmonės savų reikalų rėdyti. 

Jurgis tik negrįžo. 

Malūnas vėl pradėjo ūžti! Vėl malūnininkas 
pasirodė kaime. Kai kurie geraširdžiai stengėsi 
užsimiršti jiem padarytas plikio skriaudas, 
Tik vienas Stadalnykas senatvės prilenktas 
prie pat žemės keikė neprakeikdamas malū- 
nininką. Už sūnų, kuris negrįžo. 

Ir atėjo vasara, kita. Tokios kaitros, tokios 
tylios vasaros dienos. 

Malūnininkas kasdien keiké: 

— Donnerwetterl—bet vėjas jo neklausė. 

Staiga Galulauky beržų šakos kėlėsi ir linko, 
linko ir kėlėsi. O varnas viršun girių raižydą- 
mas orą rėkė ant visos parapijos, 

Šniokštelėjo viesulas. Į banguojančias ma- 
rias pavirto laukai. Viesula švilpė, raudojo, 
dainavo. 

Praėjo vėtra kai kur stogus pašiaušusi, 
žirnių kūgius išvarčiusi, girioj medžius išro- 
vusi. Prašniokštė mažai angliuoniečius nu- 
skriaudusi. Tik rytą nieks negalėjo atsistebėti: 
dingęs malūnas. Subėgo vyrai, moterys: din- 
gęs malūnas! Kelios lentos, grūdais ir miltais 
nuberta dirva. Rado malūną kitoje pusėjo 
«salvos. Sukniūbusi, sulindusi sąnariais į Sta- 
dalnyko žirnieną. 

Malūnininko niekur nesimatė. Kaimynai 
atplėšė lentas, surankiojo nuolaužas. Ten pat 
stovėjo ir senis Stadalnykas, su lazdos galu 
lentgalius barškinąs. 

— Štai ponas malūnininkas! — riktelėjo 
Stadalnykas nušvitusiu veidu. 

Malūnininkas gulėjo prispaustas girnų, volų 
ir šeštarnių sutriuškinta galva. Burna jo buvo 
apnešta žemėm, kraujais ir miltais. 

Visi prisiartino. Stadalnykas pasilenkė ir 
pakėlė nuo žemės sidabrini malūnininko me- 
dalį. 

Ir visi aplinkui žinojo už ką, už kieno 
pralietas ašaras malūnininkas tą medalį gavo. 

Vieniem medalis priminė išplėštą galviją, 
atimtą duonos kąsnį. Stadalnykui atsiminė 
sūnus, Dingęs Jurgis. 


Pamiršo žmonės iškentėtą vargą. Naujos 
nelaimės, nauji rūpesčiai jiem galvas suko. 

Vėjo daugiau nieks nebekeikė. Jis stūgavo 
laisvais kaimo laukais ir kalne, kur malūnas 
stovėjo. Švilpė ir ten, kur po girnų akmeniu, 
po ąžuoliniais volais gulėjo vėją keikęs ir vėją 
nupirkęs plikis ponas. 

Kaime vėl priviso šunų, kurie lojo naktis, 
lojo valkatas, bernus pas mergas traukian- 
čius, Ir iš šunų bendro alaso pirmuoju bari- 
tonu skalijo pasenęs Stadalnyko kudlius, su 
okupantų pašauta koja. Stadalnyko kudlius 
vienintelis išlikęs muo vokiečių okupacijos 
laikų ir išsaugojęs šunų laisvę, graudžiai storu 
balsu kaukė kaime, 

O po kaklu, už pasižymėjimą, kabojo si- 
dabrinis medalis. Tas pats malūnininko me- 
dalis. (Iš P. Cvirkos raštų). 

AKADEMIKY VADOVYBĖ 

Vilniaus Lietuvių Studentų Sąjungos Valdyba. Pirmoj 
eilėj iš kairės: VI. Blažys—kasin., O. Lemesyté—ukio 
vedėja, P. Viščinis—pirmin. Antroj eiléj: Br. Uziela— 
kny,in. Stovi: J. Mocka — sekret., Br. Račinskas— 
vice-pirmin. ir P. Čibiras — savišalpos referentas, 

Art eo 


K. Č. LIETUVIS 


Daukšių eglynėly 


Lieknos eglės, lyg mergelės, 
Apsidengę žaliom skraistėm, 
Galvas lenkia, aukštyn kelia, 
Tiktai šoka, tiktai švaistos. 


Liemuo liemenį vis glosto 
Glebėsčiuojasi viršūnės, 
Gal nuo vėjo jos apsvaigo, 
Supas tartum laivo būrės. 


Nusijuokia tik eglutės 
Vėjo paslaptį nugirdę, 
Pasisako, lyg sesutės, 
Nesupras, jei kas ir klauso. 


Taip nuo vakaro lig ryto, 

Vėjui pučiant, žaidžia visos, 
Išbučiuoja viena kitą, 

Dangun stiepias, saulei šypsos. 


JAUNUOLIO LAIMĖS PRIESAI 


Musų žemiškoji laimė turi tris svarbiau- 
sius priešus: abejojimą, savimylą ir pavydą. 

Abejojimas yra kiekvieno įsitikinimo prie- 
šas. Kaip įsitikinimas yra laimėjimas mūsų 
pasamonėj stiprios sugestijos (itaigos), taip 
abejojimas yra jos pralaimėjimas. 

Kiekvieno sėkmingo žmogaus darbo sąly- 
ga yra įsitikinimas, tikėjimas, ir kiekvieno ne- 
veiklumo pradžia abejojimas. Tu negalėtum 
ir savo rankos pakelti, jei netikėtum, kad tai 
gali. Kad ir mažiausiai bijodamas, tu nieko 
jau nebenuveiksi, jei tik abejosi. 99 kartus 
tu gal jau būsi žaisdamas peršokęs per pla- 
tų 'upeli, bet šokant per ji Simtaji kartą, jei 
tik suabejosi savo šuolio pasiekimu—ikrisi į ji! 


Niekad neabejok savo laime, ir tu ją 
turėsi! 

Negi tu kiši savo galvą dėl skausmo, ku- 
rio priežastis tu žinai, i smėli, kaip strausas. 


Nesistenk niekad pats save apgauti. Ir niekad 
tas tau nepavyks, o tavo abejojimai tik dar 
padidės. 

Tikėdamas į savo laimę, tikėsi į tiesą, 
nors tuo akimirksniu tavo būklė būtų jau to- 
kia bloga, kokią tik galima įsivaizdinti! 


Tikédamas i saulę, i jos veikimą visam 
musų gyvenimui, į jos galingą šviesą, gaivi- 
nančią jėgą ir grožį, — tu tiki į tiesą, nors ji 


ir apdengta tvirčiausiais tamsumais, tamsiau- 
siais debesimis. Tu dar tiki, kad ji lygiai vi- 
siems žmonėms pasaulyje taip laiminančiai 
šviečia, kad iš jos plaukia žemėje visas gy- 
venimas. 

Kodėl tu abejoji savo laimės saulute, jei 

kartą ji liko tirštų debesų apdengta? Šią ta- 
vo klaidą paaiškina tik tavo abejojimas. 

Tavo laimė yra tiesa, o nelaimė — melas! 

Laimės ieškotojau, kurs kenti dabar nuo 
savo rūpesčių ir abejojimų, greitai kalbėk su 
savim: 

„Aš žinau, kad saulė yra tikrenybė man 
gaivinti. Aš į saulę tikiu ir nakti, ir kai jos 
pro debesis nematyti. 

Žinau, kad mano skausmai, kaip ir viskas, 
pereis ir kad laimė nors ir rūpesčiuose mane 
gaivina. 

Mano skausmai ir rūpesčiai yra apgavi- 
mas, mano abejojimų melas, o mano laimė 
yra tiesa!“ 

Šiuo išpažinimu atversi savo sielai kelią 
išganymui ir kartu su abejojimais nutildysi 
savo skausmus. 

Savo tą tikėjimą laikyk visur kasdieninia- 
me gyvenime! Būk visur sargybinis savo dar- 
buose ir mintyse ir plak savo abejojimus 
aStriausiom rykstém, kur tik jas pamatysi, 
jos yra mirtini tavo laimės priešai! 


Savimyla yra antras laimės priešas. Ne- 
galima būti laimingam, kito nedarant lai- 
mingą. 

Kas mąsto tik apie save ir neatsimena 
kitų, tas nepažista gyvenimo esmės, nepaži- 
sta įvykių viens nuo kito priklausomo — tas 
klaidingai galvoja. Jis yra panašus į ūkininką, 
kurs ramiai, nieko neveikdamas, žiūri į kai- 
myno liepsnojantį stogą, ir tik paskui per vè- 


lai susipranta, kad dėl to paties gaisro uzsi- 
degė ir jo namas. 

Bet duodamas savo artimui, būk atsargus 
ir tėmyk. Žiūrėk, kad tu jam pagelbėtum ko 
geriausiai, ko tinkamiausiai. Su teikiamom 
dovanom elkis, kaip su sutaupytais savo ska- 
tikais. Atmink, kad tu turi artimą ne apdo- 
vanoti, bet jam padėti. Kitu atveju tu jo skur- 
dą nemažinsi, bet didinsi. 

Tavo bus didelis egoizmas ir abejingu- 
mas, jei prašamčiam duosi kiek pinigų, bet 
nesistengsi, kaip gydytojas, surasti jo ligą ir 
kiek galėdamas ją negydysi. 

O, kaip daugelis tų, kurie nori rodytis 
duosnus, nusideda, nes nepažįsta tikro pa- 
galbos darbo! 

Geradarys, kurs be nuožiūros savo gera- 
darystę visur ir visaip svaido, yra panašus 
į gydytoją, kurs užrašo ligoniui vaistus, jo 
ligos dar nepažinęs. 

Tikriausia ir tiksliausia visados pagalba 
yra ta, kuri padeda jos ieškančiam pačiam 
sau pasigelbėti. Tik tada pagelbos teikėjas ir 
jos priėmėjas yra tikrai laimingas. 

Savimyla yra pavojingiausias po abejoji- 
mo laimės priešas, nes kas mąsto tik apie 
save, tas atkerta save nuo amžinosios ir vi- 
suotinosios gyvenimo srovės. Tas lieka, tar- 
tum, nevaisingas. To užkietėja širdis. Vis la- 
biau jis tampa nustumtas nuo bendruome- 


Lietuvišką Valkinyko apylinkės jaunimą dažnai 
palinksmina Čižiūnų sodžiaus jaunuolių dūdų 
orkestras, kuriam vadovauja M. Skerla, 


DAINOS MĖGĖJAI 


Didžiulių ir Navinykų (Suvalkų apskr Krasnavo 

vals.) jaunimas. Jis skambia lietuviška daina, 

rimtu ir ištvermingu kultūriniu darbu užtikri- 
na sau šviesią ateitį. 


nės, nuo draugystės, meilės, jaunystės ir 
džiaugsmo. Jis labai brangia kaina turi nusi- 
pirkti tai, kas kitiems taip džiaugsmingai ir 
dėkingai yra dovanojama. Diena iš dienos su 
savo turtais jis bus vis nelaimingesnis ir mirs 
vienišas, apjuokiamas savo įpėdinių. 

Kas myli tik save, tas laimės neras! Kas 
atkerta save nuo srovės su visuomene ir Vi- 
sata jį jungiančios, to siela miršt:! 


Trečias laimės priešas yra pavydas. Jis 
yra savimylos pusbrolis. Ir jis myli tik save. 

Pavydas yra liga. Pavyduolis nenori lai- 
mės kitam, ir dėlto jis pats jos neranda. 

Pavyduolis galvoja ir vertina tik savo ar- 
timo turtus ir tuo būdu užmuša savy džiau- 
gsma savais turtais. Pavyduolis kankinasi dėl 
artimo laimės, nesistengdamas pats joje da- 
lyvauti ir save stiprinti. 

Niekados, matydamas kitą turtingesni, ne- 
mąstyk: „A, šis irgi turtingesnis už mane. 
O, kad ir aš būčiau taip „laimingas“! Bet aš 
toks elgeta...“ Ne! Mąstyk taip: „Išorinai že- 
mės turtai dar toli gražu nėra laimė. Aš daug 
didesnių davinių turiu būti laimingesnis, negu 
tas turtuolis, kuriam pavojus graso jo širdi 
paversti akmeniu“. 

Jeigu tas turtuolis įsigijo turtus, Zinoda- 
mas apie tikrąją laimę, elgdamasis pagal jos 
reikalavimus, tai tu tik džiaugkis, nes jis yra 

tik įrodymas to, į ką tu tiki. Tesutvirtina jis 
tavo laimę, kuri tavęs dar laukia, — jis, kurio 
laimės dailininkas tu jau esi. 

Nes laimė yra vertybė pati savyje, ne- 
priklausanti nuo išorinių turtų. Sielos būvis, 
kurs vadinamas laimė, niekad negimė iš tur- 
tų—jis užaugs ir tau tavyje pačiame, iš tavo 
sielos. 

Argi tu tikrai žinai, kad artimo nuosavy- 
bė ir yra jo laimė? Ką rodo gyvenimas? Jis 
turtingas, tu vargšas. Jis su savo turtais da- 
ro visokius biznius, juos praranda ir... grie- 
biasi revolverio. Argi turtai jo laimė? 

Suprask, kaip kvaila yra artimui pavydėti 
to, kas tave, dar nežinai ar padarytų laimin- 
ga? Suprask, kad pavydas kenksmingas tavo 
paties laimei, nes jis tave trukdo padėti ar- 
timui — savo paties laimei. 

Jei tik suprasi tų išorinių turtų tuštybę, tai 
visus pavydus su juoku palydėsi. 


JAUNAS KŪRĖJAS 

Vladas Radziulis, mūsų laikraščio bendra- 

darbis, šio mėnesio pradžioje išspausdino 

pirmąją savo eilėraščių knygą, pavadintą 
„Pirmais Sparnais“, 

Tu matysi žmonių, kurie darosi papročių 


"aukom, kurie savo gyvenimą aukoja, kad tik 


isigyty turtų, kurių jų įpėdiniai gal ir never- 
tins. Matai žmonių, kurie savo sielą pardavė 
dėl garbės prieš minią, kuri juos dar nenu- 
mirusius pamiršo. Matai ir tautas kraujuose 


"braidžiusias dėl svetimų gėrybių. 


Bet tu matai ir paprastą ūkininką, dir- 
bantį saulės spinduliuose, krykštaujantį vaiką; 
tu matai du mylinčiuosius miško keliu einan- 
čius, apsikabinusius, rankom tau mojančius; 
matai ir jaunikaiti ant ledinės kalnų virsu- 
nės, išskėčianti rankas tyliame džiaugsme; 
matai ir laimingos, kūdikio laukiančios mo- 
ters drėgnas akis, kuriose atsispindi dangaus 
žvaigždės... 

Kas pažįsta laimę, tas ją atras ir varge, 


ir sielvartuose, ir kovos su laimės priešais: 


abejojimu, savimyla ir pavydu, juos nugalė- 
damas! Saltenis, 


VLADAS RADZIULIS 


Mana Salis 


Iš rinkinio „Pirmais Sparnais“ 


Mana šalis —vien kryžių kryžiai, — 
net reikia pasidyvyt, — 

o mes išėjome į kryžkeles, 

kaip talizmano rasti dyvino. 


Mano šalis — (Golgotos kalnas, 
maldavimų joj nieks negirdi, 
nėra paunksmių joj po palmėmis, 
oazės juodbėriui pagirdyt. 


Mana šalis — vargy vargeliai, 

o mes, kaip girioje šešeliai, 

dienos vis ieškojam suklupę keliais, 
vis keliamės ir klumpam vėliai... 


Mana šalis — tik kryžių kryžiai... 
Bet eikim, ženkim į jos gilumą, 

nors nustatysim visą savais kryžiais, 
laimėtojais didžiais sugrįšim! 


Vidurių šiltinė 


Vidurių šiltinė dažnas mūsų krašto svečias. 
Ji pasitaiko miestuose ir sodžiuose. Paprastai 
dažniau ja susergama pavasarį ar rudenį, bet 
pasitaiko ji ir kitais metų laikais. 

Uzsikrésti vidurių šiltine galima tik pro 
burną, kartu su valgiu ar gėrimu, apkrėstu 
vidurių šiltinės bakterijomis. Vidurių šiltine 
susergama po 1—2 savaičių po užsikrėtimo 
jos bakterijomis. Liga paprastai prasideda iš 
lėto. Dažniausiai ligonis dar 2 — 3 dienas 
vaikščioja, paskui betgi būna priverstas atsi- 
gulti lovon. 

Svarbiausios ligos žymės: aukšta tempe- 
ratūra, nenoras valgyti, galvos skaudėjimas ir 
bendras nusilpimas. Liežuvis būna baltas ir 
sausas. Ligos pradžioje kartais skauda strė- 
nos ar kitos kūno dalys, be to, būna ir vidu- 
rių sukietėjimas. Vėliau būna viduriavimai. 
Ligos metu skauda viduriai ir kiek išsipučia 
pilvas. 

Vidurių šiltinė trunka apie 4 savaites. Liga 
baigiasi paprastai iš lėto. Susirgęs šiltine 
turi ta ilga persirgti, pertraukti jos negalima. 

Pasitaiko žmonių, kurių ši liga nenugali. 
Apsikrėtę jos bakterijomis patys nesuserga, 
bet būna pavojingi visai aplinkumai, nes jie 
plečia ir išnešioja šios ligos bakterijas. 

Ligonio priežiūra būtina. Ligonį maitinti 
reikia skystu neriebiu valgiu. Tinka avižinių 
kruopų klijus, skysta manos košė, šutintas, per 
pus su arbata maišytas, pienas, uogų kisielius, 
žali ar vos apvirinti kiaušiniai, bulijonas, uogų 
ar vaisių sunka. Patartina duoti ligoniui gerti 
daug saldžiarūgščio su citrina ar uogų sunko- 
mis. Ligonio dantys ir burna reikia valyti ke- 
lius kartus per dieną ir plauti boro rūkšties 
skiediniu. 

Jei liežuvis sausas ir sutrūkęs, patartina 


L. BUROKAS 


tepti jį glicerinos su vandeniu mišiniu, be to, 
gera dar įspausti keletą lašų citrinos sunkos. 

Ligoniui sveikstant, karščiui nukritus, dar 
apie savaitę reikia maitinti apyskyščiu maistu. 
Ligonis neprivalo tuojau iš lovos keltis, nes 
liga gali pasikartoti. 

Pirmomis ligos dienomis išvalyti vidurius lai- 
svinančiais vaistais, pav.,ricinos aliejumi (rici- 
na), karčiąja druska ar kuo kitu. Bet po 5—7 
ligos dienų vartoti laisvinančius vaistus pa- 
vojinga. Kai ligonis sunkiai serga ir liga už- 
trunka, ligonį reikia paguldyti į minkštą 
patalą, išlyginti paklodės raukšles. Ligonio 
strėnas ir šonus reiktų kasdien ištrinti spiri- 
tiniu kamparu. 

Ligonio išmatas ir šlapumą visada su- 
rinkti į indą, užpilti karboliumi ar kalkėmis 
(negesintomis) ir užkasti giliai į žemę, toli nuo 
vandens. Tą indą visada laikyti uždengtą, kad 
prie atmatų neprieitų musės, nes prie jų kojų 
prilimpa šiltinės sėklos-bakterijos ir musės 
gali nunešti jas ant valgomų daiktų bei indų. 

Ligoniui reikėtų turėti gėrimui ir valgy- 
mui atskirus indus, o taip pat ir atskirą pa- 
taline. 

Apie ligoni patriūsęs žmogus visada turi 
nusimazgoti rankas virintu vandeniu su muilu, 
be to, gera būtų nuplauti rankas karboliaus 
ir vandens mišiniu. 

Namuose ir apylinkėje, kur pasirodo vi- 
durių šiltinė, negalima gerti žalio vandens, 
valgyti žalių vaisių, daržovių ir senų valgių. 
Pieno indus ir kitus vartojamus valgiui daiktus 
reikia mazgoti virintu vandeniu. Ligonio var- 
totus indus ir skalbinius būtinai reikia išvi- 
rinti. Pagalves ir neskalbiamus rūbus iškai- 
tinti karštoj krosny. 

St. Č—lis. 


Tegul skamba... 


Tegul skamba mūsų dainos, 
Išblaškys tamsias naktis, 

Grįš vėl dienos laisvos, žvainios, 
Vytureliai vėl pragys. 


Neliūdėkime tik, broliai, 
Minkim kojomis vargus 
Ir tą skausmą, ką lig šiolei 
Žiauriai kremta mus visus, 


Tegul aidi skambios dairos 
Po mūs tėviškės laukus, 
Nors buitis mūs nesimaino... 
Amžinai juk taip nebus! 

Daugiau savarankiškumo 


Juo mažiau kuri valstybė kultūringa, juo 
sunkesnis jos piliečių gyvenimas. Įvairios prie- 
spaudos, nelaisvė, žmonių išnaudojimas, teisių 
apribojimas—aiskiai kalba apie valdovų kul- 
tūros stoką. Tokioje valstybėjė dažniausiai 
prisilaikoma vieno primityvaus dėsnio: kieno 
galia —to ir valia. 

Nenuostabu tad, kad ir gilioje senovėje, 
kada tautos buvo mažiau kultūringos, mo- 
ters gyvenimas buvo varžomas, apribojamas. 
Nei visuomeniniame gyvenime nei valstybės 
tvarkymo darbuose moterys negalėjo pa- 
reikšti savo žodžio, pridėti rankos. Nors 
senovės kultūringose valstybėse, (Graikijoje 
ir Romoje) moterys buvo ypatingai gerbia- 
mos, tačiau ir čia ilgus amžius į jas buvo 
žiūrima kaip į silpnus padarus, nesugeban- 
čius atlikti didesnių darbų bei žygių. Ilgus 
laikus moteris nesistengė atleisti jos gyve- 
nimą varžiančių raikščių. Ji priprato prie 
savo asmens paneigimo, prie savo nelaisvės. 
Ji buvo kukli namų saugotoja, vaikų motina. 
Liudniausias likimas ištikdavo tas, kurios ne- 
ištekėdavo, nesukurdavo savo šeimos. Tačiau 
mokslas, tas amžinas žmonijos šviturys, nu- 
švietė ir moters gyvenimo klaikiuosius na- 
mus, inešė pavasario gaivą. Moterys pradėjo 
daugiau igauti drąsos, savo darbu apriepti 
vis didesnius gyvenimo plotus. Šiandien jau 
didesnioji moterų dalis—savarankiškos, drąsios 
asmenybės, kurios žino savo teises, supranta 
savo pareigas šeimai, visuomenei ir tautai. 

Nepasiriksime pasakę, kad mūsų kaimo 
moterys vis dar tebegyvena pirmykštį gyve- 
nima. Daugumas nūdienių mergaičių vieninte- 
lis tikslas ir pareiga— ištekėti. Ir dar kuo grei- 

čiau. 


Netgi nesistengia pagalvoti, ar tas, už 
kurio ji teka, yra rimtas, teisingas žmogus, 
mylis savo tautą, kalbą, ar jis sugebės savo 
vaikus išauklėti gerais, sąžiningais žmonėmis, 
naudingais Dievui ir tėvynei. Jai svarbu iš- 
tekėti, nes ji gerai žino, koks neištekėjusių, 
vadinamųjų „senų panų“ likimas. Jos ne- 
meilios nei saviems nei svetimiems. Kiek- 
vienam smagu išjų pasijuokti, pasakyti joms 
aštrų žodį. Nieko joms nebelieka kaip tik 
bažnytėlė ir „pletkų“ maišelis. Apie nieką 
kitą jos ir nenusinamo, nežino ir nesistengia 
sužinoti, kad kiekvieno žmogaus gyvenime yra 
begalės pareigų, ir kam neteko jas atlikti šei- 
mos gyvenime, tas privalo dirbti už šeimos 
ribų: savo kaimui, visuomenei, tautai. Kiek- 
viename sodžiuje rasime našlaičių, nelaimingų 
vaikų, kurie reikalingi jautrios moters širdies 
ir globojančios rankos. Rasime taip pat ne- 
laimingų senelių ir vaikų apleistus tėvus. 
Skleisti šviesą, skiepyti savo tautiečiams tikrą 
krikščioniškos meilės idėją, meilę savo tautai, 
kalbai—vis tai darbo plotmė, kurioje moteris 
galėtų pasirodyti už šeimos ribų. Kultūringų 
kraštų kiekviena moteris įstengia rasti sau 
darbo ir ji sąžiningai atlieka. Ji negalvoja 
vien apie ištekėjimą, Ji randa daug kitų, ly- 
giai svarbių Žmogaus gyvenime siekių. Ir todėl 
nieks neištekėjusių moterų nepajuokia, neva- 
dina pašaipos vardais. Jos dirba drauge su 
visais, ir visiems jų darbo vaisiai reikalingi. 

Mūsų moterys tesugeba rasti pareigų tik 
savo šeimos gyvenime, toliau jos nesiekia. Tai 
nėra dar savarankiškos asmenybės, sugeban- 
čios gyvenimą tvarkyti, bet baikštūs vaikai, 
besislapstą už kitų pečių. Jos jaučiasi esan- 
čios menkesnės už vyrus. Joms, girdi, esąs 
nereikalingas mokslas, joms daugelio dalykų 


nevalia daryti. Kai jaunuoliai naktimis gir- 
tauja, daužosi, kortomis pralošia paskutinį 
skatiką, jų žmonės nebado pirštais, bet jei 
mergaitė vieną, kitą kartą kiek vėliau grįžta 
iš šokių, kyla ivairios kalbos, kurias dažnai 
net visa parapija išgirsta. Blogi darbai visuo- 
met palieka blogais, neatsižvelgiant kas juos 
atlieka. Tai tik mūsų motušių nesupratimo 
požymis, kada jos, mokydamos savo dukras, 
sako: „To nedaryk, nes tu mergaitė, vyrų ne- 
sužiūrėsi, jiems visa galima“. Kiekvienas blo- 
gas darbas lygiai suteikia negarbę vyrui kaip 
ir moteriai. Jaunos sesės privalo skintis naują 
gyvenimo kelią, turėtų parodyti, kad jos su- 
geba sumaniai, savarankiškai pasielgti kiek- 
vienu atveju. Manymas, kad nieko kito mes 
negalime gyvenime atlikti, kaip tik ištekėti 
ir išauklėti vaikus—nevieną mūsų padaro ne- 
laiminga. Tiesa, moters tiesioginė pareiga yra 
šeimos auklėjimas, bet negera yra, kada jaunų 
sesių mintys niekur toliau nesiekia kaip tik 
šio vieno „magiškojo taško“. Taip yra todėl, 
kad ji neišmoksta rūpintis kitais dalykais, 
neištekėjus nustoja lygsvaros, neranda kuo 
užimti atsiradusią jos gyvenime tuštumą. 
Toks žmogus tampa visiems nemalonus, iky- 
rus, vertas pajuokos. Vienas garsiųjų žmo- 
nių (Svett Marden) sako apie šių dienų mer- 
gaites: „Dar nesenai vedybos buvo vienintelis 
mergaičių; likimas; neištekėjusią mergaitę visi 
pajuokdavo. Dabar viskas pakitėjo. Seniau tik 
berniukas galėjo pasirinkti sau amatą; šian- 
die jo sesuo gali padaryti tą patį. Bet su 
teisėmis kartu eina ir pareigos; su laisve ir 
atsakingumas. Mūsų laikai reikalingi kitokių 
mergaičių. Reikalinga mergaičių išmintingų, 
turinčių savo pažiūras, nepaisančių kitų nuc- 
monės. Reikia mergaičių, kurios mokėtų ap- 
sirengli gražiai, bet sugebėtų nesiskaityti su 
mada, jei ji yra negraži ir juokinga. 

Esame reikalingi gerų mergaičių, malonių, 
kalbančių atvirai tai, ką mano, nekaltų ir 
skaisčių mergaičių, mažai besierzinančių ir 
kilnaus elgesio. Duokite mums mergaičių su 
širdžia, pilna jausmų, su užuojautos ašaromis 
kitų skausmui, bet drauge ir pilnų džiaug- 
smo, reiškiančio jų pačių gražias mintis. Jau 
mažai saujelei tokių mergaičių gyvenant ap- 
link mus, gyvenimas visiems atsimainytų, kaip 
cras kad atsimano pavasario rytą“. ie 


TAUTOSAKOS TURTŲ SAUGOTOJA 


Kristina Skrebutėnienė (Kuksų sodž., Tverečiaus 
parap., Švenčionių apskr.), 79 metų senelė, mo- 
kanti daugybę senų lietuviškų dainų, pasakų, 
mįslių ir kit. Lietuvių Mokslo D-jos atstovas 
yra užrašęs iš jos 380 dainų, 50 pasakų, 100 mji- 
slių ir daug įvairių burtų. Jau 25 metai, kai ši 
senelė yra netekusi akių šviesos—bere gė. 


PIRMOJI IŠPAŽINTIS 


Didelės ir nelengvos tėvų, o ypatingai mo- 
tiny pareigos savo vaikams. Viena tokių pa- 
reigų—savo vaikus mokyti melstis jų gimtąja 
kalba. Bet kai kurios mūsų motušės, ar tai 
nesuprasdamos ar iš apsileidimo, mažai krei- 
pia dėmesio, kokia kalba jų vaikai mokosi 
garbinti savo Sutveréje. Joms atrodo, kad tai 
yra nesvarbus dalykas. 

Gyvenimo patyrimai rodo, kad tai, kokia 
kalba vaikas išmoksta žegnotis ir tarti pir- 
mus maldos žodžius, kokia kalba jis savo 
pirmus nusikaltimus išpažįsta kunigui, yra la- 
bai svarbu. Tas nulemia, kad paskui ir suau- 
gęs žmogus neišsižada savo gimtosios kal- 
bos. Dėl to daroma didelė klaida, kai vaikas 
mokomas melstis svetima kalba. Jis juk ir 
gimtąja kalba mokomas sunkiai supranta iš- 
pažinties ir katekizmų prasmę bei svarbą, 
o ką jau besakyti, kai jam visa tai aiškinama 
mažai suprantama, svetima kalba. Bet jeigu 

vaikas poterių ir katekizmų išmoksta gim- 
tąja kalba, tai tikėkimės, kad su laiku truku- 
mus papildys ir ko nesuprato, supras, nes, 
kaip paprastai pas mus daroma, motina prieš 
gulsiant arba pasikėlus liepia vaikui sukalbėti 
poterėlius. Jeigu mato, kad vaikas ko nors 
nesupranta— paaiškina; ir pačiam vaikui tie 
žodžiai, kuriuos jis, besimokydamas poterių, 
tardavo nesuprasdamas jų reikšmės, nuolat 
vartojami kasdienėje kalboje, pasidarys aiš- 
kūs. Visai kas kita, kai vaikas mokomas 
maldų ir tikėjimo tiesų ne savo tėvų, brolių 
ir kaimynų kalba. Tuomet maldos ir tikėjimo 
tiesos jam būna nesuprantamos. Jeigu vaikas 
turi gerą atminti, tai tą visa, ko jis atmin- 
tinai išmoksta, kartos ir suaugęs, o jeigu tu- 
rės silpnesnę atmintį, tai užmirš ir visai nesi- 
mels. Jis taps bedieviu, atšalėliu... Kad taip 
iš tikrųjų yra, liudija kai kurie mūsų seneliai, 
kurie kalba poterius ir meldžiasi iš nelietu- 
viškų maldaknygių, beveik. nieko nesupras- 
dami. Pagalvoję rimčiau, turėtumėm suprasti, 
kad tokia malda nei Dievui maloni, nei pa- 
čiam naudinga. 

Dažnai pasitaiko, kad jaunavedžių porai 
duodant užsakams tenka sakyti kun. klebo- 
nui: „Tėveliuk, lenkiskus poterius užmiršau, 
o lietuviškų nieks neišmokė“. Taip gali buti 
ir toliau, jeigu tuo nesusirūpins mūsų tėvai, 
o ypatingai motinos. 

Pirmoji vaiko išpažintis yra pirmas viešas 
jo pasirodymas. Tiesa, jis pasirodo tik vienos 
parapijos ribose, bet vistik svarbu yra pasi- 
rodyti tuo, kuo jis yra. Jeigu jis lietuvis, tai 
ir tenesislepia, bet visiems tepasirodo, kad 
toks yra. Mes negalime skųstis, kad mūsų 
tėvai neprisipažista esą lietuviai. Dėl to tu- 
rėtumėm stengtis, kad ir vaikai eitų jų pė- 
domis. Todėl reikėtų išmokyti vaikus kalbėtis 
ir melstis jų gimtąja kalba. 

Jeigu dabar mūsų vaikai kai kur mo- 
kyklose nemokomi lietuviškai, tai galima pa- 
sistengti ir juos pamokyti lietuviškų pote- 
rių kokiu nors kitokiu būdu. Pv., jeigu pati 
motina nemoka lietuviškų poterių, arba jeigu 
ir moka tai senus, pilnus įvairių svetimų 
žodžių, (žyvatų, Poncijų Pilotų ir t. t.), tai 
galėtų pamokyti vyresnės dukterys ar sūnūs, 
kurie dar mokėsi skaityti ir melstis lietu- 
viškai. 

Tad jūsų, sesės, pareiga išmokyti savo 
jaunesnius broliukus ir sesutes poterius kal- 
bėti lietuviškai ir melstis iš lietuviškos mal- 
daknygės, už ką.jums bus ne tik jie patys 
paugėję dėkingi, bet ir visa mūsų visuomenė 
džiaugsis. Suprantama, yra tai nelengvas dar- 
bas; kartais ir kantrumu reikia apsišarvoti, 
nes mažą vaiką bemokinant jam žodžiai pro 
vieną auselę ieina, o pro kitą išeina... 

Patogiausia vaikas mokyti žiemą. Tada ir 
moterys, ir vyrai turi pakankamai laisvo laiko 
ir gali porą valandų pasvesti mokymui skai- 
tyti arba poterių ar katekizmų. 

Jeigu jūs, mūsų sesės, pačios mokyti ne- 
galėtumėte, ar nesugebėtumėte, tai nors ne- 
tingėkite savo mažuosius broliukus ar sesu- 
tes nuvesti ten, kur jie gali būti pamokomi 
lietuviškai. Tėvai, o ypatingai motinos tegul 
nesigėdina paprašyti jų kaime atostogaujan- 
čius mokinius, studentus ar kokį kitą asmenį, 
kad jie pasirūpintų jūsų vaikų katekizacija; 
nelaukite, kol jums kas nors pats pasisiū- 
lys, „nes dabar visi savo rūpesčių turi pa- 
kankamai. Savo vaikais jus pačios turite pa- 
sirūpinti. Ką gi padarysi, kad ir priežodis sako: 
„Kieno vaikai—to ir vargai“. Jeigu daugumas 
mūsų motinų iki šiol išlaikė lietuvių dvasią, 
jeigu jos visą laiką jautėsi esančios tikros 
lietuvės, tai argi jos leis, kad jų vaikai jau: 
dabar būtų mokomi ir lavinami nelietuviškoj 
dvasioj? 

Tad, lietuvės, nuo jūsų pareina, kad da- 
bar yra taip, o ne kitaip, tad nuo jūsų pareis 
ir ateitis. 

Baigdama norėčiau patarti, kad geriausia 
vaikus mokyti poterių ir katekizmų iš nau- 
jausios knygelės. Joje yra visi reikalingi po- 
teriai.ir katekizmai. Tinkamiausias vaikų kate- 
kizacijai vadovėlis yra vysk. K. Paltaroko 
„Tikybos pirmamokslis“ 1930 m. kaina 25 sk., 
gaunamas Lietuvių Švento Kazimiero Knygyne 
Vilniuje ir pas kiekvieną lietuvį kleboną. 

Labai būtų gražu, kad visi mūsų vaikai, 
jų pirmosios išpažinties proga, būtų apru- 
pinti lietuviškomis maldaknygėmis, kurių ga- 
lima įsigyti ten pat. Tai būtų vaikams graži 
ir kartu atmintina dovana. 


Varpūnė. 


SEKTINOS 
MOTERYS 


Darbščios ir tautiškai susi- 
pratusios Randamonių so- 
džiaus (Marcinkonių vals. 
Gardino apskr.) lietuvės 
moterys 3. m. gegužės 
mėn. 25 dieną surengė 
iškilmingą motinos dienai 
paminėti susirinkimą, ku- 
riame pasiryžo namie pa- 
mokinti savo vaikus skai- 
tyti ir rašyti ir gimta kal- 
ba priruošti vaikučius pir- 
majai Komunijai. 


KAIP PRIIMTI SVEČIUS 


Daug kas iš mūsų, turėdami laisvo laiko 
valandėlę, pasikviečia pas save arba patys 
stengiasi atlankyti savo gimines, kaimynus, 
draugus ir pažįstamus. Bet pažiūrėkime, kaip 
mūsų sodžiuje sutinkami svečiai. Vos suloja 
kieme šuo, sudarda ratai ar suskamba var- 
pelis, gričios lange susikemša vaikai ir 
įsiskverbia pačios šeimininkės nosis. Svečiai 
atvažiavo! Kyla triukšmas. Motina — šeimi- 
ninkė vaikus subruka į užkrosnį, iš kur jie 
tik paslapčia dirsčiojas į atvažiavusius, o pati 
bėgioja, tvarko, viską slėpdama į užkampius. 
Su didžiausiu triukšmu, griebiasi šluotos, van- 
dens ir šukų. Toks trankymasis nereikalin- 
gas. Per kelias minutes nei kambario nei sa- 
vęs nesutvarkysi. Svečiai šį triukšmą vistiek 
pastebės. Jie viską supras iš debesio dulkių 
ir iš šeimininkės išsiblaškymo. Ar negeriau 
nuolatos laikyti sutvarkytą kambarį, kur vi- 
suomet be jokios baimės ir nervų gadinimo 
galima būtų ramiai priimdinėti svečius? Iš 
šeimininkės niekas nesijuoks, jei jos purvi- 
nos rankos, kai bulves skuta, ar priejuostė 
sutaškyta drabužius beskalbiant. Kitaip ir būti 
negali. Todėl geriau svečius pasitikti taip, 
kaip stovi, negu laikyti juos ant kiemo tol, 
kol pati susitvarkysi. Gražu yra, kai svečius 
sutinka pati šeimininkė, bet jei ji užimta, ar 
svečių nepastebi, gali pasitikti juos kas pa- 
mato. 


Pakvietus svečius į kambarį, reikia papra- 
šyti nusivilkti ir atsisėsti. Šeimininkė, jų atsi- 
prašiusi, gali tuomet susitvarkyti — pakeisti 
drabužius, susišukuoti plaukus, nusiprausti. 
Jei svečiai atvažiavę iš tolo, reikia kiek ga- 
lint greičiau parūpinti užkandžio ir arbatos, 
kad pasistiprintų. Vėliau galima pagalvoti ir 
apie pietus ar vakarienę. Kai svečiai atsitik- 
tinai užeina trumpam laikui, šeimininkė, ro- 
dydama savo nuoširdumą ir palaikydama 
gražų lietuvišką vaišingumo paprotį, turi pa- 
vaišinti juos tuo, ką turi įdomesnio, greitai 
patiekiamo. Vasarą ir rudenį gali pavaišinti 
įvairiais vaisiais, uogomis, daržovėmis ar me- 
dum su agurkais. Žiemą— mėsa, kepsniais ir 
pigiai gaminamu vaisių sunkos vynu. Nerei- 
kia stengtis patiekti daug ir ką nors nepa- 
prasta. Galima papraščiausiais dalykais šva- 
riai, skaniai pagamintais ir gražiai patiektais 
geriausiai pavaišinti. 

Šeimininkė, sulaukusi svečių, turi paslėpti 
savo susirūpinimus, smūgius ir nelaimes; turi 
būti švelni, maloni ir nuoširdi. Visas vaišini- 
mas ir ruošimasis turi būti toks, kad svečiai 
nesijaustų, jog jie apsunkina. Geriau viską 
daryti paprastai, pagal savo išgales, bet nesi- 
nervinti ir nepykti — nerodyti savo nepatėn- 
kinimo. 

Kai svečiai yra kviesti, tuomet pasiruoši- 
mas turi būti didesnis. Reikia iš anksto rū- 
pestingiau sutvarkyti kambarius, net ie virtu- 
vę. Turi būti apskaičiuota, kiek reikės indų, 

peilių, šakučių. Jei nėra tiek, kiek numatoma 
svečių, reikia geriau pasiskolint iš anksto, kad 
nereikėtų paskui lakstyti. Pasižiūrėk, ar turi 
švarių staldengčių, pasirūpink,kad čia pat po 
ranka būtų švarus rankšluostis, šepetėlis ir 
muilas,—gal kas norės drabužius nuvalyti ar 
rankas nuplauti. Pasistenk vaikus nuprausti, 
sušukuoti ir švariai aprengti. 

Kai svečiai turi nakvoti, reikia paruošti 
nakvynei kambarys. Reikia pakeisti lovų balti- 
niai, nors ant jų būtų tik kartą kas nors 
miegojęs. Būtų didžiausias svečio įžeidimas, 
jei guldytumėm jį į nešvariais baltiniais pa- 
klotą lovą ar duotumėm sušluostytą rank- 
štuosti. Kai svečių yra daug ir neužtenka vi- 
siems lovų, tuomet drąsiai galima pakloti ant 
švariai nuplautų grindų (žiemą) arba klojime 
(vasarą) ant šieno. Bet visur turi būti švarios 
paklodės, antklodės ir pagalvės. Kambaryje 
turi būti vandens, nevartoto muilo, rankšluo- 
stis, šukos, šepetys, veidrodys ir kedė drabu- 
žiams padėti. 

Gražiau yra, kai virtuvėj ruošiasi ir į stalą 
valgius neša ne Seimininké-motina, bet jos 
duktė ar tarnaitė. Motinai vieta prie svečių, 
prie stalo. Rengėja turi susirišti plaukus balta 
skarele, prisijuosti švarią prejuostę; kai ruoša 
jau baigta, skarelę ir priejuostę padėti. 

Pačiomis vaišėmis — valgiais — nereikėtų 
rūpintis; juk ne valgyti į svečius važiuojama. 
Jau pasenęs ir varytinas laukan paprotys, 
svečius laikyti visą laiką prie apkrauto stalo. 
Valgyti duodama kaip paprastai: pusryčiai, 
pietūs, vakarienė. 

Kad svečiai būtų patenkinti vaišėmis, rei- 
kia juos taip užimti, kad nebūtų kada nuc- 
bodžiauti. Šeimininkė turi mokėti pasijuckti 
su jausmu, pakalbėti apie vaikus su motino- 
mis, apie ūkį su vyrais ir t.t. Jaunimui gali- 
ma leisti padainuoti, pažaisti ar šiaip surengti 
kokią pramogą.  Besilinksminantiems sve- 


čiams gera duoti ką nors užkąsti, pv., vaisių, | 


uogų, sausainių, giros, riešutų. Tik niekados 
nesistenkime pavaišinti svečius degtine, nes 
tuomet vaišės brangiai atsieina ir pasigėrę 
svečiai prikalba visokių niekų. Nežiūrėkime, 
kad svečiai mėgsta ir nori gerti — mūsų pa- 
reiga juos nuo to atpratinti. Daugiausia ką 
galima duoti — tai savo darbo alaus ir vaisių 
vyno, bet ir tai labai nedaug. V— te. 

LIETUVĖS BŪDAS 


Dabartiniais nacionalizmo laikais kiekviena 
tauta ieško, brangina ir kelia aikštėn savo 
rautinius bruožus, asmens (individualius) po- 
linkius, nes žino, kad tik ta linkme eidami 
kultūros ir tautos auklėtojai išsiaugins tikrųjų 
sūnų-dukterų. Juk negalima versti viščiukus 
plaukioti kartu su ančiukais, o ančiukus versti 
voliotis saulės atokaitoje. Tai yra priešinga 
jų prigimčiai. Tad ir lietuvio-ės švelnioj, me- 
lancholingoje sieloje auklėti vokišką šiurk- 
štumą ar ispanišką karštumą yra nereikalinga 
ir neprotinga: vistiek iš to nieko gero neišeina. 
Kiekviena tauta turi surasti savo tautinius 
bruožus: ir juos auklėti tautiečiuose. Bet kaip 
pažinti tuos bruožus? Iš ko pažinti mūsų tau- 
tos esmines ypatybes? Jaunieji mūsų meni- 
ninkai nuolatos yra puolami, esą, per maža 
duodą lietuviškumo dabartinėje kūryboje. Ir 
kiekvienas mes su tuo sutinkam: mūsų ku- 
rėjai dar nėra davę tikros lietuvės moters 
tipo, nors daug turim lietuviškų romanų ir apy- 
sakų didvyrių. 

Tad kame gi rasti lietuvės moters būdo 
pagrindinius bruožus? Mūsų pirmasai istori- 
kas S. Daukantas savo ,Bude lietuvininkų ir 
žemaičių“ nurodo tauriuosius mūsų būdo ypa- 
tumus, bet kiekvienas mes juntam, kad tai 
yra idealių lietuvių tipai. Ten trūksta gyvo 
kūno su gyvu krauju, kas padarytų tas vaikš- 
čiojančias dorybes gyvais žmonėmis, Lietuvos 
žemėje gimusiais ir Lietuvos duona mitusiais. 
Be to, ten yra kalbama daugiausia apie vy- 
rus. Apie moteris vos keliolika eilučių tepri- 
siminta. 

Tikresnių šaltinių pažinti mūsų moteriai 
yra tautosakoje, dainoje. 

Seniai žinoma, kad kūrėjo dvasia yra iš- 
reikšta jo kūryboje. Taigi mūsų liaudies dai- 
nose, kurių daugumas yra moterų sukurtos, 
atsispindi lietuvės siela. O kokią mes ją čia 
matome? 

Lietuvė yra teisi ir nesuvedžiotoja: 

Tave lydėti tegaliu 

Tik lig kiemo vartelių. 

Turiu ant rankos aukso žiedeli 

Nuo savo mylimo — 
atsako ji berneliui, kurs prašosi mylimas ir 
gyvenimo keleliu lydimas. 


Bet ji ir mylimaji myli protingai, pritariant 
tėveliams. Ji nesislapsto naktimis medžių še- 
šėliuose, bet „Tyliais vakarėliais laisto rūty- 
tėles, laukia bernužėlio visą rudenėlį“. 

Ji myli giliai: mylimasis yra jau paguoda 
po sunkių darbelių. Jis vienas ateina jos va- 
duoti iš vargelio: 

Suklyko gulbelė ant marių; 

Pravirko mergelė nevalioj... 

„Nors visus dvarelius išparduosiu, 

Bet savo mergelę išvaduosiu“ — 
pasako jis, kai tėvas, motina, sesuo ir brolis— 
visi atsisako ją vaduoti. 

Už ką bernelis ją taip myli? Ji graži? Be 
abejo: „kaip rytų saulelė skaisti užtekanti“. 
Bet svarbiausia: ji darbininkė. Ji moka austi, 
moka siūti, moka kalne rugelius piauti, darže 
kopūstus ravėti, žlugteli žlugti, plonas drobe- 
les austi, anksti ryteli kelti vandenėlio atsi- 
nešti. Ne kurs nors puikiame sode susitinka 
mylimaji, bet: 

Pagiry mergelė linelius rovė, 
Jaunasai bernelis keleliu jojo. 

Arba, išėjus jai į ezeréli žlugtelio žlugti: 
Kol vandenėlis nusistovėjo, 
Bernelis mergelę perkalbinėjo. 

Berneliai labiau myli mergeles gražiadar- 
bėles, kurios moka gražias juosteles austi, 
žalią šilkeli sukti: 

Jei neduosi dukterėlės, 

Kuri žalią šilką suka — 

Aš numirsiu sielvartėliu. 

Kur jūs mane pakavosit? — 
sako bernelis motinai, rinkdamasis iš 3-jų du- 
krelių vieną, sugebančią gražiausiąji darbelį 
dirbti. 

Be grožio, ištikimumo, darbstumo-—lietu- 


vės būdo ypatumas labai žymus — tai suge- 
bėjimas visur dainuoti. Už dainas ją ir ber- 
nelis myli: 


Ta puikioji bagotoji lovoje dejavo, 

O ta biedna siratėlė 

Dirbdama dainavo — 
sako jis tėvui, paklaustas, kodėl vargšę mer- 
gelę yra pamilęs. 

Bet lietuvė žino ir savo vertę. Ji yra iš- 
didi. Kai bernelis ją kalbina ir prašo būti 
žmona, bet stato daug reikalavimų, ji jam 
drąsiai, tačiau mandagiai, atsako: 


Neklauski, berneli, ar moku darbelio, 
Tik klauski, berneli, ar eisiu už taves. 
Lietuvė yra dėkinga savo augintojams ir 
neužmiršta, nors ištekėjusiai tenka daug verkti: 
Vai tau dėku, močiute, 
Vai tau dėku, senute, 
Kad tu mane užauginai 
Tokią slaunią dukrelę — 
sako ji, išvažiuodama iš motinos namų pas 
vyrą. | 

Ji yra nepaprastai kantri. Kam paslaptis, 
kad lietuvis mėgsta išgerti degtinės? Bet 
žmona lietuvė kantriai neša kryželi ir tyliai 
kenčia, matydama kaip bernelis: 

„„pragers namelius 

Ir nuo lauko javelius. 
Jis pragers mane jauną 
Ir nuo rankų žiedelius. 

Motina ją kviečia grįžti namo. Bet ji žino 
savo vietą. Ji žino, kad kartą ištekėjus, gri- 
žimo pas tėvus nebėra. Tad motinai atsako 
simboliškai: 

Kad brolelis rugius sės, 
Ant rytojaus piaui galės — 
Tai tada, motinyte, 

Aš pas tamstą sugrišiu. 

Pasitaiko kartais, kad bernelis ją apvilia. 
Tada ji rauda, bet nekeikia bernelio ir jam 
peiliu bei nuodais negrasina. Ji yra pamaldi 
ir, kaip iprasta silpniesiems, pasitikinti Dievu, 
nors ir jo neprašo atkeršyti suvedžiotojui. 
Bet savaime nedoras darbas, suvedžiojimas, 
būna nubaustas: 

Tas žirgelis bebėgdamas 
Nuluzo kojele. 

Uz gailiąsias ašarėles — 
Bernelis galvele. 

Lietuvė yra estetė. Kiek jausmo idėta į dai- 
nas, apdainuojančias pavasario grožį! 

Lietuvė parodė visam pasauliui, kad mo- 
ters sieloje yra kūrybinės jėgos, jei ne dau- 
giau už vyrą, tai nė kiek ir nemažiau. Lietu- 
vių dainos, sukurtos daugiausia moters, jau 
prieš porą šimtų metų atkreipė pasaulio akis. 
Ir dabar lietuviškos juostos svetimšalių me- 
nininkų vertinamos yra aukščiau, nekaip persų 
kilimai, nes jose yra daug daugiau tikro me- 
niško skonio spalvų suderinime. 

P. Valentinaitė. 

ŽAIDIMAI LAUKE 


cz Vasara nors atneša nemaža darbų, bet tei- 
kia daug ir malonumų. Šventadieniais jauni- 
mas renkasi būriais ir kartu traukia parugėn, 
pavasarojėn ar pamiškėn. Ten šoka, dainuoja, 
linksminas. Pasišokus, padainavus malonu ir 
pažaisti. Čia paduodame porą žaidimų, kuriuos 
noriai žaidžia miesto jaunimas išvykose. Ma- 
nau, kad lengvai galės pasinaudoti jais ir kita 
mūsų jaunimo dalis, kuri taip pat mėgsta 
žaidimus. 

Leonardas Palevičius, Viln. Liet. Sporto Klūbo vice- 

pirmininkas, paskutiniuoju metu aktyviai dalyvauja 

įvairiose motociklisty rungtynėse. Gegužės 10 d. 

Pruškave, dalyvaujant 111 mašinų, laimėjo— I vietą; 

gegužės 31 d. Naugardėlyje — I vietą ir. dar dovanų 

už akrėbatinį važiavimą; šio mėnesio 7 d. Lodzėje 
laimėjo I vietą. 

Paskutinė pora, bėk! Zaidikai sustoja 
paromis vienas už antro ir susiima ranko- 
mis. Jiems priešpriešais atsistoja vienas žai- 
dikų, kuriam trūksta poros. Pastarajam ne- 
leistina žiūrėti atgal. Žaidimą pradedant, prie- 
šais stovis žaidikas šaukia: „viens, du, trys! 
paskutinė pora bėga!“ Paskutinė pora pasi- 
leidžia, ir kiekvienas pagal savo pusę bėga 
pro pirmutinį į priekį, stengdamiesi paduoti 
vienas antram rankas. Pirmasis stengiasi vieną 
iš jų pasigauti. 

Jei jam tai pavyksta, tai gaudytojas su 
pagautuoju atsistoja prieky.  Nesugautas 
žaidikas lieka gaudytoju, ir žaidimas prade- 
damas iš naujo. Žaidžiama atvirame ore. Šis 
zaidimas patinka ir dideliems, ir mažiems. 
Žaidikų skaičius nuo 10 iki 30. 

l. Variantas. Gaudytoju lieka paliestasis, 
o nesugautasis su buvusiu gaudytoju atsistoja 
priešais. 

11, Variantas. 20 žingsnių nuotoly užbrė- 
žiama linija, kurios gaudytojas negali per- 
žengti. Paskutinė pora stengiasi perbėgti li- 
niją nepaliesta. Tą patį daro ir kiti žaidikai, 
kol visi subėga už linijos. Žaidimui praside- 
dant iš naujo, siena (linija) yra ta vieta, kur 
anksčiau stovėjo žaidikas. 

Dviejų maža, trijų daug. Žaidikai 
sustodami po du vienas už antro padaro ratą. 
Tarpai—2-4 žingsniai. Du žaidikai pradeda 
žaidimą. Vienas bėga, antras bėgiką gaudo. Jei 
pirmasis atsistojo kurios nors poros užpakaly 
ir sušunka: „trijų daug“! tai šios poros antram 
numeriui, kuris dabar pasidarė jau trečias, — 
reikia bėgti ir atsistoti kitos poros užpakaly. 

Jei antrasis numeris (gaudytojas) paliečia 
pirmą numerį, tai jie pasikeičia pareigomis: 
pirmasis turi gaudyti antrąji. Šis žaidimas 
patinka bet kokio amžiaus asmenims, nes yra 
labai gyvas. 

Žaidimo prižiūrėtojas žiūri, kad pirmasis 

Kasmet įvairiose valstybėse rengiamos tarptautinės raitelių rungtynės. Šiemet tokios rungty- 
nės buvo surengtos Varšuvoje, kuriose pirmas vietas laimėjo vokiečių raiteliai. Vaizdelyje 
raiteliai prieš rungtynes sveikinasi su gausiai susirinkusiais žiūrovais. 


numeris neilgai bėgiotų, nes juo greičiau su- 
stoja, juo daugiau žaidikų gauna bėgioti. Kad 
žaidikai būtų atidesni, kartais reikalinga įsa- 
kyti, kad tretysis, kuriam tenka bėgioti, ne- 
bėgtų, bet kuo greičiausiai atsistotų prieš 
savo porą. Tada trečiuoju lieka tas, kuris 
visiškai to nelaukė. 

Jei žaidikų daug, tai galima leisti net ke- 
lioms poroms bėgioti iš karto, pav., trys bė- 
gioja ir trys gaudo, bet kiekvienas savo žai- 
diką. Tokiais atsitikimais ratas turi būti dide- 
lis. Tarpai ne mažesni kaip 4 — 5 žingsniai. 
Žaidimas patinka ir vyresnio amžiaus žmo- 
nėms. Žaidikų skaičius nenustatytas. 

Viens, du, trys ir bėk. Žaidikai su- 
stoja plačiu ratu. Kiekvienas pažymi savo 
vietą, apibrėždamas ratą. Vienas atsistoja vi- 
dury rato, rankas uždeda už galvos ir vieną 
koja ant sviedinio. Taip stovėdamas jis skai- 
ciuoja: 

Viens, du, trys ir bėk! 
Arba vietoje stovėk!“ 

Tuo laiku visi išbėgioja po aikštę. Viduri- 

nis stveria sviedinį ir sušunka: „Stok!“ Visi 


v 


nugara. Vidurinis iš tos pačios vietos meta 
i kuri nors sviediniu. Jei nepataiko, tai pat- 
sai sviedini ir pasiima. Visi žaidikai eina 
i savo vietas ir žaidimą pradeda iš naujo. Jei 
vidurinis pataiko, tai pastarasis pagauna svie- 
dini ir taiko juo iš tos pačios vietos į vidu- 
rini. Jei tai pavyksta, tai vidurinis vėl iš naujo 
pradeda žaidimą. Jei nepataiko, tai tas, kuris 
nepataikė, eina pradėti žaidimą. 


turi sustoti. Gali, jei nori, į vidurinį atsigrizti 


Jei vidurinis tris kartus iš eilės nepataiko, 
tai į jo vietą eina tas, į kurį paskutinį kart 
taikė. 


Vytauto Didžiojo gimnazijos sporto kuopos 
rūpesniu birželio 6—7 dienomis kuopos nariai 
rungėsi su Prekybos mokyklos mokiniais dėl 
dir. M. Šikšnio dovanos. Mūsų sportininkai kai 
kuriose srityse puikiai pasižymėjo. : 

C. Skrodzkis paėmė pirmą vietą kulės stu- 
mimu, St, Celna—granatos metimu. Pažymėtina, 
kad mokin. St. Celna mokiniy granatos métimu 
laimėjo I-mą vietą Vilniaus vaivadijoj. 

ŽMONIŲ REIKALAI 


Ši kartą nurašiau, ką rašo kiti. Ir už tai 
tenekrenta ant manęs jokia atsakomybė. Jei 


kas norėtų dėl to kabintis, tesikreipia tokiu 
adresu: Vilnius, Teisybės gatvė, naujausi 
namai. Ten bus paaiškinta. 

Taigi va ką žmonės rašo savo svarbiau- 
siais reikalais. L 


I. 
Brangioji Magdute! 

Imu i savo baltasias rankeles plieno plun- 
ksnele ir rašau Tau margaji laiškelį. Tik ne- 
žinau, ar tau patiks, nes menkas popieris ir 
išblukęs rašalas. Nesuspėjau nusirpirkti. Jau 
buvo uždaryta Mauskés krautuvė. Pas mus 
kooperatyvo dar nėra. Nesusikalbame: vyrai 
nori kooperatyvo, kur būtų tabako, žibalo, 
druskos ir visokių geležinių dalykų, o mote- 
rys spiriasi įsteigti pieninę. Brangioji, aš esu 
sveikas, ko ir tau iš tikros širdies linkiu. 
Mūsų sodžiuje serga vienas vyras ir penkios 
moterys. Užsikrėtė uždegimais ir gumbu. Aš 
dar laikausi. Tik po to vakarėlio dar neuZgi- 
jęs suplotas kojos pirštas. Tas Klibių griozdas 
visada taip daro. Per užgavėnias besikėsoda- 
mas kai dėjo alkūne į vieno nosį, tai tas 
žmogelis dar ir dabar gėdinasi žmonėms pa- 
sirodyti. Tiesa, Ašmenų Marčius gulėjo tris 
dienas. Tai ką daro degtinė! Kad kiek, visai 
būtų sudeginęs vidurius. Brangioji, o ką tu 
dabar veiki ir apie ką galvą džiovini? Aš šen- 
dien skaldžiau malkas, o tėvas taisė grėblius. 
Magdute, aš jau pasiilgęs tavęs. Ir pas mus 
jau uždaryta skaitykla ir skyrius. Vakar buvo 
lietus. Vasarojus ir daržai jau visai buvo su- 
nyke. Bet kopūstų dar buvome nepasodine: 
neturėjome rasodos. Magdute, ar tu manes 
nepamiršai? Tada tėvas mane pabarė, kad 
per ilgai neparėjau. Bet kai pasakiau, kad 

jau noriu ženytis, tai ir suminkstéjo. Bran- 
gioji, aš esu matęs daug gražių merginų, bet 
tu labiausiai man kritai į akis. Tu man labai 
patinki, nes žmonės Tave labai giria ir sako, 
kad Tavo tėvo netuščios kišenės ir turi daug 
gyvulių... Brangioji, ar tiesa? Žinai, po to va- 
karėlio Tu dabar ' tik ir stovi mano akyse. 
Mano tėvas dar stiprus, bet motina duonos 
pakepti jau nebegali. Ką gi, dvylikos vaikų 
motina! Išliko tik keturi: aš ir trys seserys, 
kurios jau ištekėjo. Brangioji Magdute, aš bi- 
jau, kad prie tavęs neprisikabintų kitas, tad 
ženykimės. Tiesa, aš dar galėčiau palukėti, 
bet kad tėvas užsisėdes. Mat, šiemet blogai 
su pinigais, o čia jau reikia statyti nauja pir- 
kia. Kai ima lyti lietus, tai taip ir čiurkia 
pro lubas. Magdute, o kada dabar mes pasi- 
matysime? O gal ateitum per Petrines į mūsų 
parapijos atlaidus? Aš būčiau laimingiausias 
žmogus! Brangioji, girdėjau, kad Tavo tėvas 
turi prisipirkęs rąstų. Ar tiesa? Širdele, my- 
liu tave. Ar tie rąstai aptašyti? Tai tuo ir 
baigiu. Nekantriai laukdamas Tavo malo- 
niausio atsakymo bučiuoju Tavo skaistųjį vei- 


deli ir baltąsias rankeles po tūsktantį kartų. 
JADE 


II. 
Pareiškimas. 

Šiuo pareiškiu Didžiai Gerbiamajam Pirmi- 
minkui, kad visi man daromi priekaištai yra 
blogos valios žmonių pramanyti arba iš pir- 
što išlaužti. Aš esu nekaltas visai. Su šio so- 
džiaus gyventojais sugyvenu kuo geriausiai. 
Švietimo darbas varomas. su didžiausiu pasi- 
sekimu. Tik yra vienas mažas nesusipratimas. 
Dalykas tokis. Atvažiaves i Si sodžių nevalgęs 
negi būsi. Ėmiau ieškoti mėsos. Išvaikščiojęs 
visą sodžių, radau tik vieną kumpi. Prasidėjo 
derybos. Aš prašiau parduoti tik pusę, o ūki- 
ninkas užsispyrė, kad pirkčiau visą. Aš ir 


nupirkau. Kadangi tomis dienomis dar nebu- 
vau gavęs algos, tai priverstas buvau kumpį 
paimti bargan. Po kelių dienų ūkininkas pa- 
reikalavo arba sumokėti visus pinigus arba 
sugrąžinti kumpi. Bet kumpis jau buvo su- 
šveistas. Dėl to kilo nesusipratimas. Mane 
palaikė tik mano buto savininkas, o kumpio 
pardavėją — jo giminės ir kaimynai. Jėgos 
buvo nelygios. Aš, bijodamas pavojaus, pa- 
sirengiau iš šio sodžiaus pabėgti. Bet tas ukinin- 
kas pajuto ir susigriebė už kumpi visus mano 
daiktus. Aš netylėjau. Ūkininkas ir jo šali- 
ninkai taip pat ėmė rėkti. Sujudo visa apy- 
linkė. Bet kai atbėgę kitų vietų švietėjai isi- 
kišo ir užtikrino, kad aš esu teisingas žmo- 
gus, O, be to, kai paskui dar atėjo alga, —tai 
gyvenimas ir vėl įėjo į normales vėžes. Bet 
pareiškiu Didžiai Gerbiamam Pirmininkui, kad 
aš čia ilgiau būti jau nebegaliu, nes dėl to 
kumpio nustojau pasitikėjimo ir dabar niekas 
man nebeduoda bargan mėsos. 


Liaudies švietėjas P. 


II. 
Gerbiamoji Ministerija! 


Mes, žemiau pasiraše Paraiščių sodžiaus 
gyventojai, prašome Gerbiamaja Ministeriją 
panaikinti arba nors sumažinti mokesčius. 
Mes esame labai neturtingi. Pavyzdžiui, Jo- 
nas Kašėta turi tik 3 ha žemės, vieną arkli, 
vieną karvę, vieną pačią ir 3 vaikus. Petras 
Aludis turi du su puse ha žemės ir gyvena 
tik su vienu arkliu, viena karve, viena pačia 
ir 4 vaikais. Be to, ji šiemet buvo ištikusi 
nelaimė: sugriuvo kluonas, sugedo girnos ir 
vanagai suplėšė vištas. Kiti taip pat laikosi 
negeriau. Prašome pasigailėti, už ką būsime 
dėkingi dabar ir visados ir per amžių amžius 
amen. (Parašai). 


Surinko Urbulis, 


TRUPINIAI 


Vienoj įstaigoje valdininkui per klaidą bu- 
vo išmokėta alsos 10 skatikų daugiau. Valdi- 
ninkas, nieko nesakęs, nuėjo namo. Bet kai 
kitą mėnesį jam išmokant algą buvo sulaikyta 
10 auksinų, jis pakėlė triukšmą ir pasiskundė 


Įstaigos viršininkui. Kasininkas paaiškino, kodėl 
taip yra padaręs. Tuomet viršininkas klausia 
valdininko: 

— Kodėl, tamsta, pirmą kartą nieko ne- 
sakei? | 

— Dėl tokios nedidelės klaidos aną kartą 
aš turėjau kantrybės tylėti, bet kai klaidos da- 
romos nuolatos, tai jau perdaug — atsakė val- 
dininkas. 


Kaune pas vieną žymų profesorių atvažiuoja 
iš provincijos studentas ir sako: 

— Ponai profesoriau, atvažiavau ant lietu- 
vių kalbos egzaminų. 

— Ant eszaminų?! 

— Taip. 

— Na, jei tamsta atvažiavai ant lietuvių 
kalbos egzaminų, tai prašau važiuoti ant sto- 
ties, sėstis ant traukinio ir važiuoti ant namų. 
Jau Tamsta egzaminų neišlaikei. 


Mieste kažkoks storas ponas sėdasi į veži- 
mą ir sako vežėjui: 

— Važiuok greičiau, nes daktaras man lie- 
pė daugiau judėti... 


Moterėlė perka krautuvėje mėsą. Nupirkusi 
sako: 

— Tamstėle, prašau šituos kaulus sulaužyti 
ar sukapoti. 

Pardavėjas į savo padėjėją: 

— Ciprai, sutrupink šitai poniai kaulus... 


— Žinai, esu isitikinusi, kad Petras nemyli 
manęs. 

— Iš ko sprendi? 

— Iš to, kad jis vis kalba apie tokius da- 
lykus, kurie man visai nerūpi. 

— Apie kokius? 

— Apie save. 


Istorijos pamoka. Mokytojas, pastebėjęs dėl 
ligos ilgai nebuvusį mokinį, klausia jo: 

— Eglini, nuo kurio laiko nesilankai į pa- 
mokas? 

— Nuo Žalgirio mūšio — atsako mokinys. 

EUROPA — NESANTAIKOS ŽEMYNAS 


Praėjusio mėnesio pradžioje, kaip jau 
esame rašę, italų kariuomenė užėmė Abisi- 
nijos sostinę Adis-Abebą. Nors dar ne visos 
Abisinijos žemės yra italų rankose, bet sosti- 
nės užėmimas reiškia šios valstybės nugalé- 
jimą, juo labiau, kad negusas Haile Selassie 
atsisakė toliau kariauti ir pabėgo su savo ar- 
timaisiais bendradarbiais užsienin. 

Laimėjusi karą, nieko nelaukdama, Italija 
paskelbė Abisinijos prijungimą. Tai reiškia, 
kad Abisinija buvo paskelbta be jokių pastabų 
Italijos valstybės neatskiriama dalimi. Tuo pa- 
čiu laiku Musolini pareiškė, kad, jeigu kas mė- 
gintų šį Italijos žygį užginčyti ir tiestų ranką 
į Abisiniją, tai italai būtų priversti imtis ginklo 
tokiam pasikėsinimui atremti. 


Abisinijos cesoriumi paskelbtas Emanuelis III, 


dabartinis Italijos karalius. Tuo būdu Italija 
virto dabar galinga valstybe arba imperija. 
O tai juk buvo didžiausia Musolinio svajonė, 
kuris stengiasi eiti senovės romėnų galingų 
valdovų ir kariautojų pėdomis. 


Vicekaraliumi paskelbtas maršalas Badolio, 
kuris valdys Abisiniją, kaip vyriausis guber- 
natorius. Šią vietą, aišku, Badogio gavo už 
savo nuopelnus. Jis, mat, daugiausia prisi- 
dėjo prie Abisinijos nugalėjimo. Bet čia gali 
būti ir tam tikrų Musolinio sumetimų. Muso- 
lini, kaip žinia, yra Italijos diktatorius, jis iš 
tikrųjų valdo visą Italiją. Kaipo diktatorius, 
visada stengiasi būti vienas. Kitaip tariant, jis 
nepakenčia tų asmenybių, kurios jį galėtų 
nustelbti. Savo metu įtakingas buvo Italijoje 
ministeris Grandi. Bet dėl aukščiau minėtų 
sumetimų Musolini paskyrė ji ambasadoriumi 
Londone. Buvo taip pat įtakingas gen. Balbo. 
Jį taip pat Musolini išisiuntė iš Italijos, paskir- 

damas Libijos gubernatoriumi. Na, o dabar 
kada marš. Badolio asmens garbė gerokai 
pakilo, Musolini paskyrė jį Abisinijos viceka- 
liumi. Paskutiniu metu maršolas Badoglio ga- 
vo Adis Abebos kunigaikščio titulą. Abisini- 


jos vicekaraliumi paskirtas marš. Graziani. 
Pats 
Musolini gi paskelbtas Romos imperijos 
atstatytoju. 


Si vardą suteikė jam didžioji fašistų taryba. 
Tai yra vyriausias fašistų patrijos štabas ku- 
ris daugiau reiškia, negu visas Italijos parla- 
mentas. 

Norėdamas sušvelninti Italijos santykius 
su kai kuriomis valstybėmis, ypač su Anglija, 
Musolini pareiškė anglų spaudai, kad dabar, 
vadinas, po Abisinijos prijungimo, 
ltalija linkusi darniai bendradarbiauti su 

visomis Europos valstybėmis. 
Kadangi Anglijoje yra pasklidusi nuomonė, 
kad Italija galinti grėsti Anglijos reikalams 
rytinėje Afrikoje, tai Musolini pareiškė, esą 
Italija neturinti jokių piktų planų nei Egipto, 
nei Sudano, nei Palestinos atžvilgiu. Šie kraš- 
tai, mat, yra Anglijos globoje. 

Anglai betgi italams netiki. 

Nes mano, kad Italija nepasitenkins tiktai 
Abisiniją užėmusi. Be to, anglai kaltina ita- 
lus, kad jie prisidėję prie to, kad paskuti- 
niuoju laiku ėmė labai bruzdėti arabai anglų 
globojamoj Palestinoj. Bruzdėjimai, tiesa, nu- 
kreipti prieš žydus, bet tai kenkia, žinoma, ir 
Anglijos reikalams. Šią anglų nuomonę Itali- 
jos vyriausybė greižtai užginčijo. Apskritai, 

Anglijos—ltalijos santykių klausimas 
yra šiuo metu labai neaiškus. Pirmiausia 
Anglijai nepasisekė reikiamai suorganizuoti 


sankcijų prieš Italiją. Jau čia Anglija daug 
pralaimėjo. Italija gi kaip tik laimėjo, nes, 
užimdama Abisiniją, parodė, kad Anglijos 
organizuojamos ir karštai remiamos sankcijos 
pasibaigė niekais. Tai viena. Antra, Italija 
pradės dabar organizuotis Viduržemio jūroje. 
O tai taip gi labai kenkia Anglijos reikalams, 
kuri stengėsi irtebesistengia pati viena vieš- 
patauti vandenynuose. Todėl pastaruoju laiku 
Anglija suskato didinti savo karo laivyną. 
ltaly—prancūzų santykiai 

yra švelnesni. Prancūzija visą laiką buvo ne 
taip griežtai nusistačiusi [talijos atžvilgiu, 
negu Anglija. Šis anglų— prancūzų nesutari- 
mas ir palengvino Italijai nukariauti Abisiniją. 
Prancūzija, mat, nenorėjo ir dabar nenori 
visiškai nutraukti santykių su Italija, nes tada 
Prancūzija liktų Vakarų Europoje visiškai be 
sąjungininkų, juo labiau kad ir Anglija nela- 
bai palaiko prancūzų pusę. 

Spauda rašo, kad pasikalbėjime su Pran- 
cūzijos ambasadoriumi Romoje. 

Musolini pasiūlė sudaryti 6 valstybių paktą, 
vadinasi, tam tikrą didžiųjų valstybių sutartį. 
Į siūlomą paktą įeitų: Anglija, Prancuzija, Vo- 
kietija ir ltalija, kurios prieš keletą metų pa- 
sirašė vadinamą keturių paktą. Be to, įeitų 
dar į šešių paktą Sovietai ir Lenkija. Tuo 
tarpu nieko tikra nežinia, ar Prancūzija 
priėmė Musolinio pasiūlymą. Greičiausia iš to 
nieko neišeis, kol nebus sutvarkyti 

Pancūzijos—Vokietijos santykiai, 

kurie, kaip žinia, įvedus vokiečių kariuomenę 
i Pareinės kraštą, smarkiai pašlijo ir iki šiol 
nepaklibėjo iš vietos. Be to, laimėjus pasku- 
tiniuose Prancūzijos parlamento rinkimuose 
socialistams ir komunistams, prancūzų—vo- 
kiečių santykiai, reikia manyti, dar labiau pa- 
aštrės, nes socialistai ir komunistai 
nekenčia hitlerininkų. 

Užėmus italams Abisiniją, tuojau buvo su- 
sirinkusi Ženevojo Tautų Sąjungos Taryba 
susidariusios padėties apsvarstyti. Pasirodo 
betgi, kad 

Tautų Sąjunga yra bejėgė. 


baisiai 


Savo bejėgiškumą Tautų Sąjunga nekartą 
jau yra parodžiusi. Bet italų—abisinų karas 
parodė, kad Tautų Sąjunga iš viso neturi jo- 


kios reikšmės, nes nepajėgia išlaikyti visuo- 
tinės taikos, pradėtojo gi karo negali sustab- 
dyti. 

Paskutiniame gi Tautų Sąjungos Tarybos 
posėdyje buvo: šitaip: nors Abisinija yra nu- 
galėta, bet buvo leista jos atstovui dalyvauti 
Tarybos posėdyje. Tam labai pasipriešino 
Italijos atstovas, kuris įrodinėjo, kad Abisini- 
jos atstovo Tautų Sąjungoje nebegali jau 
būti, nes nėsą jau Abisinijos valstybės, Abi- 
sinija esanti jau Italijos valstybės dalis. Ka- 
dangi niekas nepalaikė Italijos atstovo reika- 
lavimo, 


italy delegacija pasitraukė iš T. S. Tarybos 

posėdžių 
ir netrukus visiškai išvažiavo iš Ženevos. Ti- 
kimasi, kad Italija visiškai galės pasitraukti 
iš Tautų Sąjungos narių tarpo, jeigu ji nepa- 
tenkins ltalijos reikalavimų. Tie reikalavimai 
yra šitokie: 1) Tautų Sąjunga turi pripažinti 
Abisinijos prijungimą prie Italijos, 2) turi būti 
atimta Abisinijai teisė dalyvauti Tautų Sąjun- 
goje ir3)turi būti panaikintos sankcijos prieš 
Italiją. 

Ryšium su tuo, kad Tautų Sąjunga negali 
reikiamai apsaugoti visuotinės taikos iškilo 
tarptautinėj plotmėj 

Tautų Sajungos reformos klausimas. 

Šią minti remia visų pirma Italija. Tam 
pritaria taip pat Anglija ir Vokietija. Ši pa- 
staroji reikalauja atskirti Versalio sutartį nuo 
Tautų Sąjungos statuto. Apskritai, keliama 
mintis, kad Tautų Sąjunga turi būti suorga- 
nizuota kitokiais pagrindais, negu dabar yra. 

Dabartine Tautų Sąjunga nepatenkintos 
yra ir kai kurios Amerikos, ypač Pietų Ame- 
rikos valstybės, kurios dabar tariasi, kaip ga- 
lima būtų suorganizuoti atskira 


Amerikos Tautų Sąjunga. 
Suorganizavus šitokią sąjungą, visos Ameri- 
kos valstybės pasitrauktų iš Europos Tautų 
Sąjungos. Tačiau Amerikos ir Europos Tautų 
Sąjungos galėtų palaikyti artimus ryšius. 

Amerikos valstybės dėl to nori atsiskirti 
nuo Eurupos, kad ji paskutiniuoju laiku virto 
didelės nesantaikos žemynu. Amerikos gi val- 
stybės nori gyventi taikingai ir nesikišti į Eu- 
ropos reikalus. 

LIETUVOS VALSTYBEJE 


Gegužės mėnesį Lietuvos užsienių reikalų 
ministeris St. Lozoraitis priėmė Vokietijos, Pran- 
cūzijos ir Anglijos atstovus Kaune, su kuriais 
aptarė šių dienų bendrus politikos reikalus. 

— Lietuvos armijos generalinio štabo pulk. 
Dulksnys šiuo metu lankėsi Baltijos valstybėse. 
Kartu su pulk. Dulksniu važinėjo ir Lietuvos 
karo atstovas Pabaltėje pulk. Jakutis. Jie apsi- 
lankė Elsinkyje, Taline ir Rygoje. Visa Bal- 
tijos valstybių spauda pulk. Dulksnio kelionei 
priduoda svarbios reikšmės. 

— Gegužės 24 d. į Kauną buvo atvykęs 
Suomijos užsienių reikalų ministeris Hackzel- 
lis, kuris revizitavo Lietuvos užsienių reikalų 
ministerį S. Lozoraitį. 

— Siomis dienomis Kaune prasidėjo Lie- 
tuvos ir Vokietijos atstovų pasitarimai dėl ma- 
žojo susisiekimo Lietuvos ir Vokietijos pasie- 
nyje. Kaip žinia, paskutiniu laiku mažasis pa- 
sienio susisiekimas per Lietuvos ir Vokietijos 
sieną buvo sulaikytas. 

— Lietuvos žemės ūkio rūmai šiemet duoda 
ūkininkams pašalpą žemės ūkio mašinoms įsi- 
gyti. Pašalpos duodamos įsigyti mašinas pie- 
voms arti, akėti, trijerius, fuktelius, linų džio- 
vykloms įrengti ir kit. Ukininkai gauna pašalpą 
50 proc. tų įrankių vertės. 

— Čekoslovakijos atstovas Kaune įteikė 
Lietuvos Prezidentui A. Smetonai Cekoslova- 
kijos Prezidento Benešo dovaną — didelį geo- 
grafinį Čekoslovakijos atlasą. 

— Lietuvos valstybės pajamos per š. m. 
pirmus 3 mėn., palyginus su pernai metų tuo 
pat laiku, padidėjo 17%/,, kas išaiškinama visos 
ūkio koniunktūros pagerėjimu. 

— 1935 m. Lietuvos geležinkeliai turėjo 
apie 31 mil. lit. pajamų ir apie 27 mil. lit. iš- 
laidų, tad 1935 m. geležinkeliai turėjo apie 
4 mil. lit. pelno. 

— Per š. m. pirmus 3 mėn. į užsienius 
išvežta 10.705.680 kiaušinių, o pernai per tą pat 
laiką buvo išvežta tik 2.698.920 kiaušinių. 

— Per 3. m. pirmuosius 4 mén. Lietuva 
įvairių prekių į užsienius išvežė uz 48.113 mil. lit. 
Tad š. m. pirmųjų 3 mėn. Lietuvos užsienio 
prekybos aktyvas siekia per 16 mil. lit. 


— Lietuvos kooperatinė bendrovė „Maistas“ 
per 13 metų išvežė į užsienį įvairių žemės 
ūkio gaminių už 235.015.816 litų ir pardavė 
vidaus rinkoje už 66.567.076 litus. Vadinasi, iš 
viso ūkininkams sumokėjo 301.582.892 litus. 


— Iki šiol Lietuvoje kiekvienas ūkininkas 
galėjo savo reikalams pasisodinti tabako ne- 
daugiau kaip 50 diegų. Dabar jau leidžiama 
kiekvienam ūkininkui savo reikalams užsodinti 
tabaku iki 40 kvadratinių metrų žemės sklypą. 


— Šiomis dienomis buvo renkama Vytauto 
Didžiojo universiteto vadovybė. Rektoriumi vėl 
išrinktas prof. Mykolas Roemeris. Prorektoriumi 
išrinktas prof. A. Purėnas, sekretoriumi—prot. 
J. Blažys. 

— Š. m. pradžioje Didž. Lietuvoje buvo 
2.308 pradžios mokyklos su 4.648 komplektais, 
kur mokėsi 258.997 mokiniai. Pagal atskiras tau- 
tybes lietuviškų mokyklų —2.144 su 241.497 mo- 
kiniais, žydiškų —108 su: 13.607 mokiniais, vo- 
kiškų—11 su 698 mok., lenkiškų -— 15 su 540 
mok., latviškų—13 su 475 mok., rusisky—3 su 
453 mok. ir mišrių tautų — 14 su 1.726 mok. 


— Praėjusį sakmadienį Klaipėdoje buvo šio 
krašto tautiškojo jaunimo „Santaros“ organiza- 
cijos atstovų suvažiavimas, kuriame tartasi or- 
ganizaciniais, kultūriniais ir sporto reikalais. 


— Lietuvos studentų choras buvo nuvykęs 
į Švediją, kur dainavo švedijos karaliaus rū- 
muose, girdint pačiam švedų karaliui. 

— Šių metų liepos mėn. 1 d. Klaipėdoje 
bus įsteigta valstybinė amatų mokykla. Joje 
bus metalininkų, stalių, dailydžių ir tekstilininkų 
specialybių skyriai. 

— Nidos sklandymo mokyklos viršininkas 
J. Pyragius pasiekė naują sklandymo rekordą. 
Jis šiomis dienomis su sklandytuvu (bemoto- 
riniu lėktuvu) išsilakė ore 22 valandas. 


LATVIJOJE 


— Geguzés mén. Lietuviy gimnazijos saléje 
„Šviesos“ jaunimas ir Tėvų draugija surengė 
Motinai pagerbti aktą, kurio programą sudarė: 
kun. 5. Deksnio įžangos žodis, Ad. Raulinai- 
čio paskaita ir koncertinė dalis. 

— Lietuvių Moterų Komitetas atidarė vasa- 
ros koloniją vaikams II Malužiuose. Kolonijos 
pašventinimas buvo šio mėn. 14 d. 

— Zemgalés Lietuvių draugijos narių visuo- 
tinis susirinkimas buvo šio mėn. 3 d., kuriame 
pririnkta' keletas trūkstančių valdybos narių ir 
revizijos komisija. Valdyba referavo apie drau- 
gijos atliktus darbus ir apie paskutinį vakarą, 
kuriame viešėjosi Lietuvos valstybinis teatras 
iš Klaipėdos. Susirinkimas pareiškė norą vasa- 
ros metu dažniau rengti ekskursijas ir geguži- 
nes. Tą dieną pral. K. Jasėnas atlaikė mišias 
už Žemgalės lietuvių d-ją ir jos narius. 

— Liepojoje, „Šviesos“ draugijos narių susi- 
rinkime, jvykusiame šio mėn. 3 d., aptarti bė- 
gamieji draugijos reikalai ir darbuotė ateityje. 
Išrinkta valdyba su pirmininku Zauka priešaky. 


VOKIETIJOJE 


— „Naujasis Tilžės Keleivis“ praneša, kad 
Rytprūsių oberprezidento nutarimu šiomis die- 
nomis du lietuviški vietovardžiai pakeisti vokiš- 
kais. Trečiokų kaimas, Pilkalnés apskr., pava- 
dintas Treufelde, o Tilžės — Pakalnės apskr. 
Ožnugarių kaimas pakrikštytas Rehwalde vardu. 


ANGLIJOJE 


— Gegužės mėn. Škotijos lietuvių penkių 
stambesnių organizacijų atstovai sudarė lietu- 
vių tarybą. Lietuvių tarybos tikslas, atstovauti 
Škotijos lietuviams, kur bus Keko sueiti 
į glaudžius santykius su Draugija Užsienio Lie- 
tuviams Remti, rūpintis Škotijos lietuvių kultū- 
ros reikalais ir derinti atskirų draugijų veikimą. 
Lietuvių tarybos pirmininku išrinktas kun. J. 
Gutauskas ir sekretoriumi — V. Kriščiū 


LIUKSENBURGE 


— Liuksenburge gyvena apie 100 lietuvių, 
kurie beveik visi yra darbininkai ir keletas ama- 
tininkų. Kai kurie darbininkai gerai įsitaisę, turi 
nuosavus namus ir žemės sklypus. 


S. A. JUNGT. VALSTYBĖSE 


— Balandžio mėn. suėjo lygiai 30 metų, 
kai Bostone leidžiamas lietuvių laikraštis „Ke- 
leivis”. * „Keleivio“ įkūrėju buvo Antanas Žvin- 
glys, dabar nuolatiniu jo redaktoriumi yra Mi- 
kelsonas. „Keleivio“ 18 Nr., kaip jubiliejinis, 
išėjo padidintas. 


— Vanda Byanskienė organizuoja Š, Ame-- 
rikoje gimusių lietuvių jaunuolių ekskursiją į Lie- 
tuva. Si ekskursija Lietuvoje bus 30 dienų ir 
aplankys šias vietas: Kauną, Pažaislį, Žemės 
Ūkio Akademiją Dotnuvoje, Birštoną, Alytų, 
Zarasus, Palangą, Juodkrantę, Nidą ir iš Klai- 
pėdos plauks atgal į Š. Ameriką. Pakelyje ekskur- 
sija sustos Berlyne ir Paryžiuje. Šios rūšies 
Amerikos lietuvių jaunuolių ekskursija bus pir- 
ma Lietuvoje, 


BRAZILIJOJE 


Lietuvių kooperatyvas „Grūdas“ Sao Paulėje 
nori dar šiais metais nupirkti didelį žemės plotą, 
kur būtų galima įsikurti vietos lietuviams ūki- 
ninkams. Norinčių čia verstis žemės ūkiu yra 
nemaža lietuvių. Lietuvių kooperatyvas ,QGrúdas” 
sumanė bendromis jėgomis mėginti didesnį že- 
mės plotą pirkti ir tikisi galėsiąs šiam reikalui 
gauti paskolą. Taigi, lietuvių Kooperatyvas „Grū- 
das” nori tikrai didelį ir vertingą darbą atlikti. 

— Sao Paulo lietuvių klubas, kurio tikslas 
yra kelti Brazilijoje gyvenančių išeivių tautinis 
susipratimas ir skatinti jų kultūrinis darbas, 
pereitą mėnesį atidarė pirmąją Sau Paulo mie- 
ste lietuvių skaityklą. Skaitykla įsteigta Lietuvių 
namuose ir būna atidara dvi dieni per savaitę. 
Skaitykla gauna daugumą lietuvių laikraščių. 


ARGENTINOJE 


— Buenos Aires Dariaus ir Girėno vardo 
lietuvių mokyklos vadovybė jau sudarė tam 
tikrą komisiją, kuri atlieka paruošiamąjį darbą 
suaugusiųjų kursams įsteigti. Kai tik bus rei- 
kiamas klausytojų skaičius, kursai pradės veikti. 

— Argentinoje, Buenos Aires mieste, lietu- 
vis P. Čekauskas šiais metais, jau pasitaręs su 
inžinieriais, įsteigs vinių fabriką. P. Čekauskas 
susipratęs ir pasiturįs lietuvis. 

— Pietų Amerikos lietuvių spauda plačiai 
rašo apie neseniai iš Brazilijos miškų gelmių 
į Argentiną atvykusį lietuvį Juozą Stanevičių, 
kuris 20 metų išbuvo Rio Negro upės piratų 
nelaisvėje. Rio Negro upės apylinkės dar civi- 
lizacijos nepaliestos. Tenai ir gyveno Juozas 
Stanevičius nuo 1916 ligi 1936 metų. 

Pagaliau, išgudrėjęs, visokiais būdais sutau- 
pęs kiek pinigų, Juozas Stanevičius vis dėlto 
įsidrąsino pabėgti. Po keliolikos mėnesių vargo, 
jis atvyko į Argentiną ir kreipėsi į Lietuvos 
konsulatą. Apie nepriklausomą Lietuvą ir įvy- 
kius pasaulyje J. Stanevičius nieko nežinojo, 
nes per 20 metų nematė jokio laikraščio. Atvy- 
kus į civilizacijos centrą, jam viskas atrodo 
lyg pasaka. 

Juozas Stanevičius, greičiausia, išsirūpinęs- 
konsulate dokumentus, parvyks gyventi Lietuvon 
Jis yra kilęs nuo Skirsnemunės, Raseinių apskr 

VILNIUJE 


IS moksieivių gyvenimo. Gegužės 
mėn. 17 d. buvo Vytauto Didž. gimnaz. moki- 
nių „Rambyno“ kuopos susirinkimas, kuriame 
skaitė rūpestingai paruoštus referatus: K. Ba- 
ranauskas— „Klaipėda“ ir K. Kudaba—,Priesisto- 
rinė Lietuva“. 

io mėn. 4 d. 6 klasės mokiniai su auklė- 
toja G. Slapelyte ir mok. A. Petraičiu buvo iš- 
vykę Trakuosna atlankyki Lietuvos valdovų pilių. 

Skautų dešimtmetis. Gegužės 24 d 
Gedimino D-vė minėjo dešimties metų savo 
gyvavimo ir veikimo sukaktį. Ta proga Vytauto 
Didž. gimnazijos salėje buvo skautiškas vakaras, 
per kurį buvo draug. Br. Slieko įžangos žodis, 
stud. Z. Jurgelevičiaus paskaita, skauto Kukau- 
sko deklamacijos, vaidinimas iš skautų gyve- 
nimo ir kita. Dešimtmečio proga skautai susi- 
laukė nuoširdžių sveikinimų. 

Studenciu vakarėlis. Sekminių antrą 
dieną Vil. Liet. Stud. S-gos Studenčių sekcija 
surengė savybės vakarėlį — „ledus“, kuriame 
narės ir jų svečiai smagiai pasilinksmino ir pa- 
žaidė tautiškų Zaismy. 

Studentų išvyka. Šio mėn. 11 d. lie- 
tuvių, ukrainų ir gudų studentų sąjungos su- 
rengė Trakuosna išvyką, kurioje dalyvavo ge- 
rokas trijų sąjungų studentų būrelis. Aplankė 
Vytauto gimtinę: pilis, miestelį, kartu pažaidė, 
padainavo. Gražus bendradarbiavimo žingsnis. 

Naujas inteligenių būrelis. Birželio 
10 d. pasibaigė Vytauto Didž. gimnazijoje bran- 
dos egzaminai, kuriuos laikė šios gimnazijos, 
Svenčionių gimnazijos mokiniai ir keletas ek- 
sternisty. Visus egzaminus išlaikė ir brandos 
atestatus gavo šie lietuviai abiturientai-ės 1) 
Griška Albinas, 2) Jakavičius Stasys, 3) Kar- 
lonas Jonas, 4) Kurklinskas Vytautas-Kazys, 
5) Mockaitė Amelija, 6) Mileišytė Anastazija, 
7) Nenartavičius Medardas, 8) Pacenkaitė Ag- 
nietė-Magdalena, 9) Plenytė Jadvyga, 10) Rin- 
gevičius Edmundas, 11) Savickaitė Elena, 12) 
Stasiūnas Feliksas, 13) Telyčėnas Julius, 14) 
Vaitkevičiūtė Genovaitė ir 15) Žemauskas 
Juozas. 

Svenčionių Lietuvių gimnazijos brandos ate- 
status gavo šios abiturientės 1) Gurskaitė So- 
fija, 2) Krūminytė Pranciška, 3) Maldžiūnaitė 
Regina, 4) Taškūnaitė Celestina ir 5) Tyrilytė 
Steponė. 

Be to, išlaikė egzaminus eksternistai: Gu- 
stavas Veleckas ir Zenonas Gailiušas. 

Visus,išlaikiusius egzaminus, nuoširdžiai svei- 
kiname, linkime jaunuoliškų laimėjimų, podraug 
kviečiame bendrojo darbo talkon. 

Literatūros vakaras. Šio mėn. 9 d. 
Meno ir Literatūros D-jos valdyba surengė eilinį 
vakarą, kuriame M, Budrevičiūtė skaitė paskaitą 

apie R. Mackevičiaus apysaką „Čia mūsų žemė“. 
Po to buvo diskusijos. 

Paminėtas Ciurlionis, Gegužės mėn. 
16 dieną Vytauto Didž. gimnazijos salėje Meno 
ir Literatūros D-ja surengė M. K. Ciurlionies 
25 metų mirties sukakčiai paminėti akademiją. 
Per akademiją buvo trys paskaitos: kun. šamb. 
A. Viskanto, prof. K. Galkausko ir mok. V. Drė- 
mos. Koncertinėje dalyje buvo prof. K. Gal- 
kausko parašytoji Ciurlioniui atminti kantata, 
p. E. Palevičiūtės skambinimas fortepionu, miš- 
rus choras ir moterų bei vyrų trio. 

Popiežiui pagerbtiakademija. Ge- 
gužės 12 d. šv. Mikalojaus parap. salėje buvo 
surengta popiežiui Pijui XI pagerbti akademija, 
kurios programoj buvo kun. K. Čibiro įžangos 
žodis, liter. S. Urbonavičiaus paskaita ir J, Raš- 
tikio diriguojamo choro dainos. 

Nauja Labdarybės vaidyba. Šio 
mėnesio 7 dieną buvo metinis Lietuvių Labda- 
rybės D-jos narių susirinkimas, kuriame per- 
žiūrėta pereitų metų veikimas ir išrinkta valdyba, 
kurią sudaro: kun. K. Čibiras, kun. P. Bieliauskas, 
K. Stašys, V. Budrevičius, advok. A. Juknevi- 
čius, mgr. V. Martinkėnas ir inž. K. Blažys. 

Be to, išrinkta garbės nariais pirm. Konst. 
Stašys, kun. K. Čibiras ir kun. Pr. Bieliauskas. 

Iš romuviečių veiklos. Birželio 8 dieną 
buvo „Romuvos“ klūbo narių susirinkimas, ku- 
riame nagrinėta ir aptarta inteligento santykiai 
su sodžiumi ir jo veiklos gairės. 

Lankė kalvarijas. Kaip kasmet, taip ir 
šiemet Vilniaus lietuviai kartu su atvykusiais iš 
provincijos tautiečiaisSekminių pirmą dienąlankė 
kalvarijas. Kalvarijos buvo lankomos pasidali- 
nus į tris grupes. Vieną vedė kun. K. Čibiras, 
antrą kun. prof. V. Taškūnas, trecią kun. P. Bie- 
liauskas ir kun. Tarasevičius. 

Sekminių vakaras. Sekminių antrą 
dieną buvo surengtas maldininkams vakaras, 
kurio programoj buvo „Onytės vestuvių“ —ope- 
retės ir J. Kanopkos „Stebuklingo rago“ vaidi- 
nimas. Režisavo dramaturgas J. Kanopka. Po 
vaidinimų buvo mišrus choras, kurį vedė mokyt. 
A. Krutulys. 

D-rui Aiseikai akademija. Gegužės 
mėn. 30 d. „Kultūros“ D-ja surengė Vyt. Didž. 
gimnazijos salėje amžinos atminties d-rui D. Al- 
seikai paminėti akademiją, per kurią buvo mo- 
kyt. B. Untulio paskaita, p-lės M. Krinickaitės 
ir stud. J. Markavičiaus deklamacijos, art. St. Au- 
diejaus solo ir prof. K. Galkausko fortepionu 
skambinimas. 

ištremti lietuviai. Gegužės mėn. Viln.- 
Trakų apskr. storastos įsakymu ištremta 3 me- 
tams už 30 kil. skaityklos vedėja Kildišytė Mo- 
nika, Vaclovas Biekša, Stakielskis Petras. Be to, 
Švenčionių storastos įsakymu tremiamas Adu- 
tiškio vargoninkas Vincas Baniulis. 


Vyskupas Matulionis Vilniuje. Sio- 
mis dienomis atvyko į Vilnių vyskupas T. Ma- 
tulionis, kuris, kaip žinome, prieš kelis metus 
sugrįžo iš Sovietų į Lietuvą. Vėliau lankėsi 
Siaurės Amerikoje, o iš ten buvo nuvykęs 
į Rymą. Taip pat apsilankė kitose valstybėse 
ir dabar, grįždamas į Lietuvą, kelioms dienoms 
sustojo Vilniuje. Jį lydi kun. Mikšys. 

Aukštas svečias, būdamas Vilniuje, arčiau 
susipažino su vietos lietuviais ir apsilankė kai 
kuriose mūsų įstaigose. 

Vyskupas Matulionis, kaip teko patirti, šią 
savaitę vyks pro Latviją į Lietuvą. 

Religinė akademija. Šio mėn. 14 d. 
šv. Mikalojaus parapijos klebono kun. K. Čibiro 
rūpesčiu, Liet. Šv. Jėzaus Širdies D-ja šios 
parapijos salėje surengė akademiją, kurią ati- 
darė kun. K. Čibiras atitinkama kalba. Po to 
buvo stud. J. Gimžausko ir mokin. J. Kazlau- 
sko paskaitos, daklamacijos ir J. Siniaus ve- 
damo choro religinės giesmės. Akademijos pa- 
baigoje kalbėjo vysk. T. Matulionis, kuris per- 
davė šv. Tėvo per jį siųstus visiems tikintie- 
siems lietuviams pasveikinimą ir palaiminimą. 

Uždarytos skaityklos. Gardino sto- 
rastijos parėdymu, uždarytos skaityklos: Mar- 
cinkonyse, Kapiniškėse, Margionyse, Šklėriuose, 
Kabeliuose I, Randamonyse, Darželiuose, Mu- 
steikoje, Rudnioje, Ratnyčioje, Dubinyke, Kabe- 
liuose II ir Kašėtose. Lydos storasta uždarė skai- 
tyklas Čeglikuose, Butrimonyse, Strielčiuose, Ra- 
mučiuose, Ramaškonyse, Ciesliukiškėse, Stani- 
Siuose, Plikiuose ir Naujasėduose. 

Ir vėl smūgiai. Per paskutinį mėnesį 
gauta atitinkami storastų pranešimai, kad užda- 
ryti anksčiau sulaikyti Liet. Šv. Kazimiero D-jos 
skyriai šiose vietose: 

Rimdžiūnuose, Petrikuose, Mockose, Mika- 
lave, ad Švenčionėliuose, aiški: 
nuose, Jankaučiznoje, Pliauškiuose, Miežiuo- 
nėliuose, Dotinėnuose, Juodiškėje, Kirdeikiuose, 
Pirktiniuose, Mielagėnuose, Varakaliuose, Kúu- 
čiose, Grybuose, Perlojuje, Girdžiūnuose, Ja- 
keliuose, Mociškėje Garniuose, Ceikiniuose, Pa- 
lušėje, Didžiojoje Saloje, Linkmenyse, Kūri- 
niuose, Pipiriškėse, Biliuose, Didžiuliuose, Ma- 
ciuciuose, Rymašiuose, Žižmuose, Bajoruose ir 
Lašiuose. 

Sulaikyta skyrių veikimas: Sakališkėse, Oš- 
kiniuose, Juodalauky ir Linkonyse. 

Naujas „Liet. Baro“ n-ris. Šiomis 
dienomis išėjo iš spaudos 2 (10) „Lietuviško 
Baro“ n-ris, kuriame yra nemaža rimtų ir ak- 
tualių straipsnių. 

Atsiųsta paminėti. Vladas Radziulis— 
„Pirmais Sparnais“—- Pirmoji eilėraščių knyga. 
Autoriaus leidinys. Vilnius, 1936 m. 62 pusl. 

Inž. roln. Maciej Kraužlis — „Ruch Spól- 
dzielczy w Państwie Litewskiem“, Univer- 
siteto leidinys. Vilnius, 1936 m.114 pusl. 


VISAME KRAŠTE 

Sukūrusiems lietuvišką šeimą drau- 
gams Marytei Matiejūnaitei ir Jonui 
Girdžiušui linki daug laimės 
Paliesiaus Sv. Kaz. D-jos 
Skyriaus Valdyba. 


Lazinkos, Tverečiaus vals, Švenčionių 
apskr. Sodžius gana didelis, nemaža jame ir 
jaunimo, kuris savo veikla pralenkia apylinkinių 
sodžių jaunimą. Vietinio kazimieriečių skyriaus 
rūpesniu gegužės 24 d. buvo surengtas vakaras, 
į kurį atsilankė ir apylinkinių sodžių jaunimas. 
Po vaidinimo buvo gražiai pašokta, pažaista 
ir padainuota. V. 

Mergažeris, Varėnos vals. Viln.- Trakų 
apskr. Šio sodžiaus jaunimą ištiko nelauktas 
smūgis. Gegužės 19 d. mirė Liet. Šv. Kaz. D-jos 
vietinio skyriaus veikliausias narys, gabus artis- 
tas, nuolatinis „Jaunimo Draugo“ skaitytojas-— 
Jonas Vainalavičius. Kitą dieną buvo gražiai 
palaidotas. Draugai, skyriaus nariai uždėjo ant 
jo kapo tris vainikus. E 

Čižiūnai, Valkinyko vals. Viln.-Trakų apskr. 
Šio mėnesio 14 d. šiame sodžiuje buvo kultū- 
rinė pramoga — vakarėlis. Viln. Liet. Meno ir 
Literatūros D-jos rūpesniu studentai suvaidino 
3 veiksmų komediją ,Trynukai”. Į vakarėlį at- 
silankė netik visi šio sodžiaus gyventojai, bet 
ir už keliolikos kilometrų apylinkinių sodžių 
jaunimas. | 

Artistai žiūrovų neapvylė. Dramaturgo J. 
Kanopkos išmankštinta artistų -mėgėjų grupė 
vaidino taip, kad geresnis vaidinimo poaukštis 
kuklioje sodžiaus scenoje sunku ir jsivaizdinti. 
Po vaidinimo buvo žaismai ir šokiai, kurių metu 
grojo Čižiūnų jaunimo dūdų orkestras. 4. 

Švenčionys. Gegužės 24 d. Lietuvių 
gimnazijoje buvo surengtas vakaras. Buvo vai- 
dinta „Onutės vestuvės“. Režisavo ir muzikos 
dalį paruošė Julius Sinius. Vaidinimas buvo 
atlikta labai gerai, ypač puikiai savo roles iš- 
pildė Rastenis, Zabalevičiūtė, Matkevičiūtė ir 
Gaidelis. 

Antroje dalyje buvo baletas, duetas, solo 
ir fortepionas. Baletą šoko gimnazijos mokinės, 
duetą padainavo mokiniai: Zabalevičiūtė ir Pun- 
dys, solo dainavo mokyt. M. Lužytė ir oper. 
artis. St. Audiejus, o fortepionu paskambino 
E. Palevičiūtė. 

Po to gimnazijos choras, p. Mikuckio ve- 
domas, padainavo liaudies dainelių. 

Rengiant vakarą nemaža pasidarbavo ir pa- 
nelés Cicénaités. 

Sio ménesio pradžioje buvo nuvykusi Vil- 
niun Lietuvių gimnazijos mokinių ekskursija, 

Vietinis. 

NAMINIS BAROMETRAS 


Barometras yra toks prietaisas, kurio pagalba 
sužinome apie oro stovį, netolimas jo atmainas. 
Barometrą įsigyti, aišku, ne kiekvienas gali, nes 
kaštuoja net keletą auksinų. Barometrą galima 
pasidaryti namie patiems. Imame paprastą bu- 
telį ir pripilame iki pusės vandens. Vandenin 
įstatome stiklinį tuščiu viduriu vamzdelį tokiu 
būdu, kad apatinis vamzdelio galas būtų pakilęs 
nuo butelio dugno maždaug per du centimetrus. 
Viršutinis vamzdelio galas baigiasi ties kamščio 
viršūne, perverdamas patį kamštį. Kamštį gerai 
įkemšam butelio gurklin ir apliejam sargučiu— 
liaku. Neaplieta lieka tik vamzdelio skylutė. Tokį 
tuščiavidurį vamzdelį galima pirkti už 20 — 25 
skatikus kiekvienoje vaistinėje ar vaistų san- 
delyje. 

Sausros dienomis vanduo vamzdely nupuola 
iki pat apačios, o audros metu pakila iki pat 
viršaus. Aiškumo dėlei prilipdome prie butelio 
šono poperį, padalytą į septynias lygias dalis, 
taip kad pirmasis brūkšnelis sutaptų su apatine 
vamzdelio dalimi, ketvirtasis su vandens pavir- 
Siumi butely, o septintasis brūkšnelis būtų ties 
butelio kakleliu. 

Be to, galime užrašyti ir atitinkamus užra- 
Sus. Ties apatiniu pirmuoju brūkšneliu—didelė 
sausra, ties antru—gera giedra, ties ketvirtu— 
oro atmaina, ties penktu — lietus, ties sep- 
tintu — audra. 

Sitoksai, pačių padarytas barometras oro 
atmainas rodo visai taisyklingai, yra pakanka- 
mai jautrus ir oro pasikeitimus atspėja 2— 3 
dienas priekin. Tiktai reikia žiūrėti, kad toksai 
prietaisas nebūtų saulės atokaityje, bet kur nors 
pavėsyje. 


SMEGENYS IR AMZIUS 


Nepaslaptis, kad smegenys su nervy siste- 
ma Zmogaus gyvenime vaidina labai svarby 
vaidmenį. Pastebėta, kad žmogui senstant sme- 
genys nepasilieka tokie pat, bet nuolat kitėja. 
Šis kitėjimas nulemia gyvūnijos pasenėjimą ir 
mirtį. 

Žmogus gyvena maždaug 60—70 metų. Kai 
kurie gyviai už žmogų žymiai ilgiau gyvena. 
Pav., dramblys net nelaisvėj išgyvena daugiau 

100 metų, o laisvėj net ir keletą šimtų. Taip 
pat labai ilgai gyvena krokodilai ir kai kurios 
žuvys (sakysim, lydekos). Iš paukščių ilgai gy- 
vena gandrai ir kt. Tačiau ilgiausiai, kaip pa- 
stebėta, gyvena didžiosios gyvatės. Seniau 
daugelis manė, kad jos išgyvena net 500 ar net 
daugiau metų. Dabar nustatyta, kad jos tikrai 
gali išgyventi 300—400 metų. 

Yra dar ilgiau gyvenančių gyvių. Tai rifų 
koralai. Jie priklauso tam nedideliam gyvių 
skaičiui, kurių amžius siekia tūkstanties ir dau- 
giau metų. 

Kai kurie mokslininkai tvirtina, kad gyvių 
amžius priklauso nuo jų smegenų išsiplėtojimo. 
Dramblių smegenys menkai išsiplėtoję, dėl to 
jie ir gyvena už žmogų ilgiau. Kai kurie paukš- 
čiai, kurių smegenys dar menkiau išsiplėtoję, 
gyvena taip pat žymiai ilgiau. O kam nežinomi 
visai ,besmegeniai” krokodilai. Krokodilai yra, 
tur būt, kvailiausi iš visų didžiųjų gyvulių. Ta- 
čiau jie gyvena ilgiausiai už visus kitus didžiuo- 
sius gyvulius. Lydeky ir kitų įvairių žuvų, ku- 
rios gali labai ilgai gyventi, smegenys taip pat 
visiškai menki. O rifų koralai ir kai kurie kiti 
mažiausi gyviai, kurie visai neturi smegenų ir 
patys susideda tik iš vienos ląstelės, gali gy- 
venti nuostabiai ilgai (tūkstantį ir daugiau metų). 
Taigi galima manyti, kad juo kieno smegenys 
ir nervų sistema menkiau išsiplėtoję, juo jų 
amžius yra ilgesnis. 


IR ORAS KARUI 


Didžiajam kare griovimo bei naikinimo tik- 
slams buvo panaudotos beveik visų mokslo 
šakų žinios, Technikos tobulumo atžvilgiu pir- 
mą vietą užėmė vokiečiai. Jie nebegalėdami 
žaliavos gauti iš užsieno, sugebėjo reikalingų 
dalykų pasigaminti iš kitokių medžiagų. Saky- 
sim, šoviniams vietoj parako arba kitos sprog- 
stamos medžiagos pradėjo vartoti suspaustą 
orą. Sprogstamoji tokio šovinio jėga buvo tokia 
pat, tik kiek pavojingiau tokius šovinius laikyti. 
Reikėjo juos laikyti taip, kad oro šilimos jie 
visai nejaustų. 

Dabar suspausto oro vartojimas yra žymiai 
patobulintas ir jau pritaikintas paprastų šautuvų 
šoviniams. Suspaustu oru užtaisyti šoviniai yra 


mažesni už paprastuosius, lengvesni, šaudo 
tykiau ir be ugnies. Oras, kaip sprogstamoji 
medžiaga, nepaprastai pigus ir, svarbiausia, 
jo ištekliais nėra ko rūpintis. 

Be to, suspaustas oras karo reikalams var- 
tojamas ir kaip nesprogdinamoji priemonė, sa- 
kysime, patrankų kompresoriuose. Mat, šaudama 
patranka atsitrenkia. Dėl to jai sulaikyti ir da- 
romi tam tikri prietaisai arba kompresoriai. Jų 
dėka patrankos vamzdis po iššovimo kiek pa- 
sistumia atgal ir po sekundės vėl išsilygina 
į pirmykštę vietą. Kompresoriams buvo varto- 
jamas glicerinas, tačiau suspaustas oras labiau 
tinka. Dubar naujosios patrankos turi suspausto 
oro kompresorius. 


NAUJAS GYDYMO BUDAS 


Veisbadeno gydytojas dr. Lencas neseniai 
surado naują būdą kovoti su apkrečiamomis 
ligomis. Siam reikalui jis mano panaudoti ne 
tas bacilas, kurios susirgina žmogaus organizmą, 
bet tas, kurios naikina žalingąsias. Tokių ba- 
cilų mokslui yra žinoma gana daug. 

Anksčiau Mečnikovas siūlė kovoti su. kai 
kuriomis apkrečiamomis ligomis rūgusiame piene 
esančių bacilų pagalba. Dabar dr. Lencas siūlo 
taip ,iSdresiruoti” gerąsias bacilas, kad jos ga- 
lėtų naikinti žalingąsias bacilas. Pagal Lencą, 
norint sėkmingai kovoti su tifo liga, reikia 
įdiegti žmogaus organizmui nežalinsų mikrobų 
į tifo bacilų kultūrą. Tokių bacilų kelinta karta 
jau puikiai sugeba naikinti tifo bacilas. Jei 
paimti vad. ,dresiruoty” bacilų ir įskiepyti jas 
tifu sergančiam žmogui, tai jos tuoj puls nai- 
kinti tifo bacilas. Manoma, kad gerosios baci- 
los galima taip „išdresiruoti“, kad jos kovos su 
bet kokiomis apkrečiamomis ligomis. Sio Lenco 
būdo gerumą parodys tolimesni laboratoriniai 
tyrinėjimai. 

DEL KO SURUGSTA PIENAS? 


Jeigu melžėjos galėtų taip gerai šviežią pieną 
apsaugoti, kad į jį nieko nepatektų, tai jis nie- 
kuomet nesurūgtų. Bet kur čia apsaugoti. Iš oro 
ir nuo indo sienų didžiausiais būriais į pieną 
krinta ne tik dulkių dalelės, bet ir maži, pa- 
prasta akimi nepastebimi, gyvūnėliai, vadina- 
mieji mikrobai, bakterijos. | pieną patenka įvai- 
rios jų rūšys, bet čia mums svarbu vadi- 
namieji pieno mikrobai. Jie, patekę į pieną, iš- 
čiulpia jame ištirpusį pieno cukrų ir savo vi- 
duriuose perdirba jį į rūkštį. Kai jau visas 
cukrus būna perdirbtas, sakoma, kad pienas 
suruges. 

Rūgusis pienas, jei nėra kuo kitu užnuody- 
tas, yra labai lengvai virškinamas ir naudingas 
mūsų kūnui. 

Labai lengva ištirti, kad mikrobai, o ne kas 
kitas, suraugino pieną. Jei į tik ką pamelžtą 
pieną įmesim nuodų, kurie užmus bakterijas, 


arba jį išvirsim ir supilsim į indą, išplautą ver- 
dančiu vandeniu ir dar pasaugosim, kad ne- 
prieitų oras, tai niekad nesulauksi jo surūgstant. 
Mat, karštis ir nuodai žudo pieno bakterijas ir 
tuo pačiu tikruosius pieno raugintojus. 


DEL KO ASAROJA AKYS? 


Apie akies obuolj plaukioja tam tikras sky- 
stis, kurį nervai karts nuo karto labai tikslin- 
gai iššaukia sudrėkinti akies plėvelei. Mūsų 
mirkčiojimas ir yra ne kas kita, tik šio skysčio 
akies paviršiui paskirstymas. Iššauktas akių 
skystimas, atlikęs darbą, nuteka tam tikru mažu 
nosies kanalėliu, 

Mūsų akys, sakome, verkia kai šio plauna- 
mojo skystimo atiteka tiek, kad jis nespėja 
nubėgti nosies kanalėliu. Ašarų potvinius iš- 
šaukia taip pat tam tikri nervai, kuriuos veikia 
įvairios išorinės ir išvidinės įtakos, kad ir šiuo 
atveju paminėtieji svogūnai. Prapiovus svogūną 
pasklinda kvapas, kuris erzina išsiraizgiusius 
nosyje uostymo, o šių įtaka ir jausmų nervus, 
išklostytus akies plėvėse ir blakstienose. , Akis 
pajunta nemalonumą. Suerzinti nervai telegra- 
fuoja apie padėtį smagenims, o šios ašarų liau- 
koms. Ašarų liaukos ištvinsta, išsilieja į akis, 
sudaro skystą sluoksnelį ir taip sušvelnina 
aštraus kvapo erzinimą. Pasidarius ašarų per- 
tekliui dažnai jos ima tekėti ir mūsų veidu — 
mes ašarojame. Tai ir visa paslaptis. 

Pastebėta, kad akys tų žmonių, kurie dėl 
savo tvirtos valios ar dėl ko kita mažai verkia, 
daug jautresnės įvairiems erzinimams, nes to- 
kių akių paviršiaus plėvelė mažiau pridengta 
apsaugos sluoksniu — ašarų skystimu. 


AUTOMOBILIŲ KATASTROFOS 


Amerikoje mokslininkai ėmėsi tyrinėti auto- 
mobilių katastrofų priežastis. Vyriausios nelai- 
mių priežastys yra psichologinio pobūdžio. lš- 
aiškinta, kad 142 automobilių nelaimių kalti- 
ninkas buvo baikštumas, 118—orientacijos sto- 
ka, 94—nejautrumas, 81 —noras greitai važiuoti, 
87—refleksy stoka ir 61—susijaudinimas. Tuos 
davinius patiekdamas „Neujork Times“ prideda, 
kad katastrofų kaltininkų tarpe 156 alkoholikai, 
07 — žmonės su sunkiu paveldėjimu, 92 — su 
pakilusiu nervingumu, 88— pusiau idiotai, 70— 
žiaurūs žmonės, 70 — nevisuomeniški žmonės 


KIEK ŽYDŲ PASAULY? 


Visi pasaulio žydai gyvena 80 valstybių, bet 
du trečdaliai visų žydų gyvena 3 valstybėse: 
J. Amerikos Valstybėse—4.450.000, Lenkijoje — 
3.150.000 ir Sov. Rusijoje —3.080.000. Daugiau 
milijono—Rumunijoje. Atskirose pasaulio dalyse 
žydai taip yra pasiskirstę: Europoje—10 mil., 
Amerikoje —5 mil., Afrikoje —800.000 ir Austra- 
lijoje — 30.000. 

1. KRYŽIAŽODIS 


Įrašę į atskirus kvadratukus po raidę, gau- 
sime iš viršaus į apačią tokios reikšmės žo- 
džius: 1—Lietuvos kunigaikštis, 3—prielinksnis, 
5-- įvardis. 

Iš kairės į dešinę: 2—jįvardis, 4— Lietuvos 
kunigaikštis, 6 — klausiamasis žodelis. 

A. Urbonavičius 3 t. 


2. GERIAU BE CEREMONIJU 


Kartą susidarė smagi 12 vyrukų draugystė 
ir nuėjo pietauti. 

Kai reikėjo prie stalo sėsti, — nė vienas 
vyrukas nedrįso užimti pirmosios vietos, bet 
siūlė ją kitiems. Vienas jų patarė išmėginti 
visus būdus, kas ir kur turi atsisėsti, ir koks 
būdas pasirodys patogiausias, tai jo ir laikytis. 
Pradėjo mėginti ir susimaišė. 

Tuomet kitas, turbūt, pats protingiausias, 
pareiškė, kad toks visų vietų mėginimas taip 
užsitęsiąs, jog jie visi badu pamirsią ir valgyt ne- 
reikės. Pats sunumeravo 12 kortelių ir liepė 
traukti. Pagal korteles ir sunumeruotas vietas 
greit visi susėdo ir gardžiai valgė be ceremonijų. 


Ar tiesa, kad visų būdų mėginimas taip 
ilgai užtruktų, kad jauni vyrukai būtų badu 
numirę? 

Pranas 2 t. 


3. ŠARADA 


Kasdieninį „draugą“ imk, 
Iš vidaus raidę išimk, 
O jos vieton įdėk kitą, — 
Gausi juodą, nedažytą. 
Nauja raide pamainyk, 
Vieton tos kitą statyk, — 


Gausi, kurs aukštai svyruoja 
Ir kas vakaras dejuoja. 


Dar ta raidė reikia keisti, 
Vietą jos kitai užleisti, — 
Gausi tai, ką visi žino, 
Kuo tave visi vadina. 


J. Čekguskas 2 t. 
4. UZDAVINYS 


Skrido varnų būrys ir nutūpė į medžius- 
pušis. Jei į kiekvieną pušį nutūps viena varna, 
tai kiekvienai varnai teks viena pušis, bet jei 
po dvi, — viena pušis liks be varnos. 

Kiek pušų ir kiek varnų? 


J. Šliaužys 2 t. 
5. MISLES 
a) Lydeka nėrė, visą girią panėrė. 
P. Kazūra 1 t. 


b) Kai sausa, — esu šalta; kai sušlampu, 
tuomet — karšta, 


J. Paukštė 1 t. 


c) Juodas čigonas ant raudono arklio... 
G. Bindoraitė 1 t. 


Pastaba: Galvosukių sprendimus prašome 
siųsti ligi liepos mėn. 8 dienos. Sprendėjai 
laimės gražias dovanas. 


REDAKCIJA IR ADMINISTRACIJA: VILNIUS, DOMBROVSKIO G-VĖ 5—1. 


Redaktorius ir leidėjas AUGUSTINAS BUROKAS, 


„RUCH“ spaustuvė Vilniuje, 


TURINYS 


Pusl. 

Kaip palengvinti vargų naštą — Titnagas. . . . . . EIA AI 
Kooperacija ir jos reikšmė mūsų krašte — J.J....... „1 243 
Gimtoji troba — J. Gekajisi O o 247 
Kovos wž gimtąją kalba; — K a SRT e 248 
Lietuviškos juostos — Vladas Radziulis. . . . . . . . EE TETN 292 
Prancūzijos padangėje — A. P. ......... „ar PO 
Birbkn —B DO AO e ES A A 285 
Vilniaus lietuvių skautų O ntmeti = uses: ARA ALE 
Artojas — Arėjas Vitkauskas.. . . . . . o de A AO E 260 
Sis tas apie medžiagą — J. M.. ..... nė SM TMO a 260 
Parduotas kalno vėjas — Iš P. Cvirkos raštų.. . . . . . .... 263 
DžėksMHEa4lymėly = K. C. Lietuvis. o os L a 266 
Jaunuolio laimės priešai — Šaltenis. . . .. e oo ... AO 
Mana šalis — Vladas RadziuliS. . . o% . o . . . . . 2... .. 268 
MET šiltinė, St Elis. PE A ds > dl 269 
PegUiisca mba E ABurokas as A. SA RA ADOS 
Sėsiųpštalkamėsi+ T. ARBA. 270 
Daugiau savarankiškumo — M. sasse . o... o 270 
Pirmoji išpažintis“ -Varpunen 11-21 as 271 

Kaip priimti svečius —V-tė.. . s.. e .. ... Kid Asai A e) 
Lietuvės būdas — P. Valentinaitė. + . . s e e s e > è eo 274 
o 5 aim i a a SS AEG 
Pasijuokti sveika . . . A Ed Aa od Js aaa MEA E 278 
Žvilgsnis pasaulin A i a 280 
Broliai“ lietuviai "II HE aa Ba ZOZ 
Įdomios“ nuotrupos že EM TAN sk ZOG 
Visi sprendžiamė. „177277 717) An e rd e Md E 5268 


Moksleivi, akademike, atostogas,ramų poilsio laiką, be abejo, paSvesi 
savo brolių tautiečių švietimui, 
Atsimink, kad viena geriausių švietimo priemonių — platinti jaunimo 


laikraštį „Jaunimo Draugą“. 


Viršelį piešė J. Kazlauskas. 
Vinietes — Z. Urbonavičiūtė ir J. Kazlauskas. 

